
Notă introductivă 


Există la noi credinţa, adânc înrădăcinată, că la psiho- 
terapeut ar apela doar omul bolnav, cel sănătos nu ar avea 
nimic de aflat acolo. Poate, cei mult, răspunsul la întrebarea: 
sunt sau nu „normal”? Ea apare uneori, incomodă şi 
neliniştitoare, adusă de impulsuri necunoscute, venite de 
cine ştie unde, care ne tulbură. Ne uităm în jur, îi vedem pe 
ceilalți comportându-se ca de obicei şi, cum nu găsim nici un 
motiv temeinic pentru a părăsi confortabila asemănare cu ei, 
cu alte cuvinte, „normalitatea”, alegem să le izgonim într-un 
colţ cât mai îndepărtat al ființei, departe de privirile 
celorlalți şi mai ales de cea proprie. În acest fel, instalăm o 
distanță din ce în ce mai mare între ceea ce încercăm din 
răsputeri să fim şi ceea ce suntem, ne înstrăinăm, transfor- 
mându-ne treptat din ființe vii în roboţi, poate şi pentru a ne 
pure într-un acord cât mai perfect cu epoca. 

Obişnuim să trăim împrăştiați: ne lăsăm corpul să 
participe mecanic la ceea ce se întâmplă, în timp ce mintea 
ne zboară aiurea, iar ceea ce facem exprimă rareori ceea ce 
simțim. Ne identificăm cu o parte din ce în ce mai mică din 
noi, cea care corespunde normei sau exigențelor celorlalți, în 
timp ce alte părți importante din noi înşine pribegesc în exil. 
Devenim astfel din ce în ce mai săraci, până când, în cele din 
urmă, ne pierdem în asemenea măsură pe noi încât uităm 
complet cine suntem. Persistă doar un vag sentiment al 
lipsei. Spaţiul rămas gol încercăm să-l umplem cum putem: 
cu obiecte, pe care din ce le obținem din aceea constatăm că 
nu ne ajung, cu programe TV, cu muzică, cu opiniile celorlalți 
despre noi, cu vorbărie inutilă sau cu ruminația gândurilor 
proprii, în general cu orice produce zgomot, căci, în singu- 
rătate, şi linişte, cel care credem că suntem s-ar trezi față în 
faţă cu cel care suntem, obligat la a-i lua în seamă. Iar noi 
preferăm să amânăm această întâlnire. În cele din urmă, ne 
regăsim trişti, pentru că, inevitabil, multumirea de a avea nu 
reuşeşte să fie decât substitutul palid al bucuriei de a fi. 

Gestalt terapia este o cale de a reintra în contact cu tine 
însuți. După spusele autorilor săi, ea este, dincolo de un set 
de tehnici, o filosofie şi, dincolo de filosofie, un mod de a 
exista. Termenul Gestalt vine din germană, unde înseamnă 
structură, configuraţie, cu alte cuvinte, o unitate care nu poate 
fi desfăcută în părți. A nu te identifica cu o parte a ta, refu- 
lându-le pe celelalte, a fi întreg, unul, nu doi, trei sau mai 
mulți, aflați în conflictsau ignorându-se reciproc, corespunde 
stării de sănătate. Unitatea nu este monotonă, pentru că, în 
funcţie de unghiul din care o percepem, ea ni se arată altfel, 
deşi rămâne aceeaşi. Problema apare atunci când, din comodi- 
tate, uităm să schimbăm unghiul din care privim, ceea ce ne 
determină, inevitabil, să confundăm partea cu întregul, 
Consecința este că vom trăi aproape permanent sentimentul 
că nu suntem liberi, că suntem captivi într-o situaţie fără 
ieşire. Suntem captivi, de fapt, în propria noastră lene. Gestalt 
terapia este o invitaţie de a ieşi din lenea noastră obişnuită şi 
de a experimenta lumea, situația de impas în care ne aflăm, 
pe celălalt sau pe noi înşine din locuri şi prin modalități care 
ne stau permanent la dispoziție, dar nu le folosim. Beneficiul 
va fi extinderea câmpului perceptiv şi a conştiinţei, implicit... 

* 


I-am întâlnit pe Serge Ginger şi pe soția lui, Anne, cumva 
din întâmplare... Mai mult împinsă de fluxul evenimentelor, 
am ajuns în rue Lecourbe 183, apartamentul lor din Paris. 
M-au primit într-o cameră însorită, nu prea mare, plină cu 
cărți şi reviste de specialitate, pe care şi le-ar dori orice 
terapeut, nu neapărat gestaltist. Telefonul lui Serge suna 
încontinuu; printr-un gest expresiv mi-a transmis zâmbind 
că n-are încotro, iar Anne mi-a adus între timp un suc de 
portocale (tot zâmbind). Ea avea un anume fel de a se mişca 
prin cameră, abia simțit, şi nu ştiu prin ce anume, pentru că 
nu făcea nimic special, îți crea senzația că singura ei menire 
acolo este ca tu să te simţi bine. În sfârşit, am început să 
vorbim şi după cinci minute m-am simțit de parcă ne-am fi 
cunoscut dintotdeauna. Reieşea din conversaţie că nu încape 

nici o îndoială că mă pot forma în Gestalt şi, oricum, dacă 
există vreo dificultate, se găseşte pentru ea şi o rezolvare. 

Am plecat cu braţele pline cu cărți şi broşuri, de fapt... 
m-am trezit dintr-o dată cu ele în braţe şi înainte să pot 
articula un „da“, „nu” sau „pentru ce” am primit explica- 
ţia rapidă că sunt dăruite pentru a sprijini dezvoltarea 
Gestaitului în România. Ulterior am aflat că Serge şi Anne, 
formaţi la Institutul Esalen, au fost printre primii care au 
adus această metodă din America în Europa, iar după '89 au 
sprijinit activ răspândirea ei în țările din Est. Serge crede, de 
altfei, că Gestaltul este cel mai bun tratament pentru frag- 
mentarea interioară (una simți şi gândeşti, alta spui şi alta 
faci) tipică perioadei comuniste, de care încă nu ne-am 
vindecat... lar din aprilie 2001, cu sprijinul lui şi al Şcolii 
Pariziene de Gestalt (al cărui fondator este), se desfăşoară un 
program formativ în Gestalt şi în România. 


Atitudinea deschisă şi caldă descrisă mai sus (pe care am 
reîntâinit-o în stagiile pe care le-am făcut ulterior la Paris şi 
Hammeau de l'Etoile, un renumit centru de terapie din 
sudul Franţei) este tipic gestaltistă şi reprezintă o condiție 
esențială a procesului terapeutic. Ea este bine definită, în 
limba franceză, de cuvântul „accuei[”. În sens restrâns, 
„accueil” se referă la a primi pe cineva şi ne putem gândi la 
relația terapeut-pacient, dar în egală măsură la orice tip de 
relaţie, inclusiv relația pe care o avem cu noi înşine. În sens 
larg, „accueil” se referă la atitudinea de a accepta ceea ce 
este aşa cum este şi, într-o variantă mai dinamică, de a 
accepta ceea ce vine aşa cum vine (condiția fundamentală a 
oricărei schimbări). 

De fapt, este vorba de a accepta, fără însă a reţine (a lăsa 
să vină, dar a lăsa şi să se ducă), având grijă să ne menţinem 
pe noi înşine asemenea unui vas gol, care tocmai pentru că 
este gol, ajunge să conțină în cele din urmă în el totul. 


Carmen Beyer 

CONTACTUL, O URGENȚĂ ÎNTR-O LUME 
DEZUMANIZATĂ 


Unul dintre elementele dominante ale epocii noastre 
îl constituie dezvoltarea rapidă a mijloacelor de comu- 
nicare în timp real: ziarele, radioul, televiziunea, faxul 
etc. s-au înmulţit şi s-au modernizat. Fiecare dintre noi 
poate participa în direct şi fără a fi solicitat asta la o 
catastrofă umană în Rwanda, la salvarea dramatică a 
unui copil în Columbia, la căderea unei rachete ruseşti 
în Siberia sau la un meci de rugby în Australia. Lumea 
vine către noi fără să facem vreun efort şi fără ca noi să 
putem alege. : 

În acest mod, tehnologia şi mijloacele de comunicare 
au denaturat contactul - el nu mai e rezultatul dorinţei 
de a avea o relaţie autentică cu celălalt, ci un simplu 
„accident”, de care abia dacă ne simțim responsabili: 
trecem cu telecomanda de la un canal la altul, în 
virtutea unui capriciu de moment. 

În mod paradoxal, deşi atâta lume pătrunde în 
intimitatea căminului nostru (mai ales prin intermediul 
televizorului, dar şi al soneriei telefonului, care îşi 
permite să întrerupă fără nici un anunţ prealabil orice 
conversație), nu ne-am simțit niciodată atât de singuri, 
iar depresia, această maladie a secolului cuprinde, de 
la o zi la alta, aproape 40% din populație! De altfel, 

Franţa deţine tristul record mondial în consumarea de 
neuroleptice, tranchilizante şi antidepresive pe cap de 
locuitor: două milioane de francezi folosesc în mod 
regulat Temesta sau Prozac! 

Ce ne mai rămâne de făcut când suntem invadați 
de tehnologia depersonalizantă, de solitudine şi de 
anonimat? Cum să facem să sporim căldura umană a 
întâlnirilor autentice? Cum să mobilizăm creativitatea, 
cum să valorizăm dreptul de a fi diferit şi ce ar trebui să 
facem pentru a-i permite fiecăruia să trăiască aşa cum 
crede el şi, mai ales, să fie recunoscut în specificitatea 
sa? Ce am putea face pentru a evita ca unii dintre noi 
să se lase înşelați, devenind membrii unor secte închise? 

lată doar câteva dintre temele care au dus la 
apariția şi dezvoltarea psihologiei umaniste, în general, 
şi a orientării Gestalt, în special. 


REVOLUȚIA GESTALTISTĂ 


În fucrarea de față, vom vedea ce a adus nou 
orientarea Gestalt, cum a revoluționat ea arta de a trăi în 
zilele noastre şi vom înţelege mai bine de ce această 
metodă, de origine europeană, dar apărută inițial în 
Statele Unite, s-a răspândit atât de rapid de-a lungul 
continentelor, cucerind succesiv Franța, Rusia şi Japonia 
şi atingând, pe rând, domeniile medical, educațional şi 
social, pentru a ajunge acum şi în firme şi instituții. 

Şcoala lui Descartes ne-a învățat că, pentru a 
modifica un fenomen sau un comportament, trebuie 
mai întâi să-l înțelegem, adică să-l analizăm în mod 
obiectiv şi să-i căutăm cauzele - undeva în trecut. Dar 
iată că fizicienii se apropie de Gestalt: ei ne arată că nu 

există observație „obiectivă“ (faptul de a observa un 
fenomen „material“ îl modifică, tot la fel cum simpla 
prezență a unui observator modifică comportamentul 
subiectului observat); iată că apare feoria haosului, 
jonglând cu imprevizibilul, şi iată cum ni se revelează 
că majoritatea „cauzelor“ se situează... în viitor! Întreg 
edificiul certitudinilor noastre se prăbuşeşte! Şi cu 
toate astea, le presimțeam deja cu creierul nostru drept, 
cel al intuiției globale şi nu al raționamentului linear, 
cel care ne împinge să alegem filmul din seara asta 
sau... partenera de viață! 

Aşa încât, de ce răsfoiți această carte? Din ce „cauză”? 

Poate că este urmarea logică a unei cercetări 
sistematice: v-a vorbit despre ea un prieten şi ați 
căutat-o apoi la librărie. Suntem atunci într-o înlănțuire 
tradițională, mergând de la o cauză determinantă 
trecută la consecinţa ei logică asupra comportamentului 
vostru actual; dar poate o răsfoiți „din întâmplare“, 
pentru că tocmai ați zărit-o pe raft? Atunci, cauza este 
prezentă. Poate că încă vă spuneţi că v-ar putea interesa 
sau v-ar putea servi în viața cotidiană, personală şi 
profesională? Atunci o răsfoiți căutând elemente noi, 
pentru a învăţa şi pentru a înțelege mai bine: cauza 
interesului vostru este aici în viitor, o descoperire 
urmează să vină; întrebarea bună nu mai e „de ce?” o 
citiți, ci „pentru ce?”; cauzalitatea tradițională trecută 
(valorizată de ştiinţă şi de psihanaliză) lasă loc finali- 
tății, intenționalității (valorizate de artă şi de Gestalt). 

Un alt exemplu: de ce m-am culcat devreme aseară? 
Fără îndoială, eram obosit după o zi de lucru (cauză 
trecută); dar, de fapt, este mai ales pentru că țineam să 
fiu în formă astăzi pentru o conferință importantă 
(cauză viitoare). 

Precum maşinile contemporane, noi funcționăm 
mai des cu „tracțiune pe față” decât cu propulsie pe 
spate, suntem traşi de proiecte în aceeaşi măsură în 
care suntem împinşi de trecutul nostru. Ne conducem 
viata în 4 x 4! Completând psihanaliza, care între- 
prinde lungi săpături arheologice pentru a descoperi 
urmele şi poverile trecutului nostru (care ne condițio- 
nează parțial), Gestaltul luminează prezentul şi viitorul, 
permițând cucerirea unei libertăți pe care o avem de 
construit. De fapt, aşa cum subliniază Lao Zi (filozof 
chinez din secolul al V-lea î.H., fondator al taoismului), 
un far pus în spatele unui vehicul nu îi luminează 
mersul către înainte! 

Vom participa pas cu pas la repunerea în discuție 
a multor obişnuințe, devenite fără ca noi să ne dăm 
seama false certitudini, şi vom savura numeroase 
paradoxuri. Contrar anumitor idei primite, vom afla, 
spre exemplu, că: 


* viitorul ne influențează tot atât cât şi trecutul; 

s sinteza precede deseori analiza; 

* suprafața ne revelează tot atât de multe ca şi 
profunzimile; 

“teoriile nu sunt decât ipoteze provizorii; 

e agresivitatea este o „pulsiune de viața” necesară; 

“amplificarea simptomelor ne poate ajuta să le 
vindecăm; 

* plăcerea e mai rentabilă decât efortul; 

* controlul excesiv al emoțiilor noastre poate 
declanşa cancerul; 

* adaptarea poate să constituie o sărăcire; 

conţinutul contează mai puțin ca forma: cum-ul 
domină ce-ul. 

-Şi încă multe altele, pe care le vom descoperi pe 
măsură ce vom înainta în carte şi care constituie ceea ce 
am putea numi revoluția gestaltistă. 

Gestaltul poate contribui astfel la reînnoirea 
valorilor noastre, într-un avânt de libertate regăsită. 


CARTEA DE FAȚĂ 


Această carte nu este un „curs” de Gestalt. Nu are 
drept obiectiv să vă învețe ceva - care trebuie mai 
înainte de toate să fie trăit: putem oare să apreciem o 
simfonie sau un tablou parcurgând o carte? Putem 
învăța să înotăm fără să intrăm în apă? 

Cei care au „gustat“ deja produsul şi doresc să ştie 
mai mult pot apela ia o lucrare a aceluiaşi autor, mai 
completă şi mai tehnică, dar care rămâne totuşi acce- 
sibilă nespecialiştilor: „Gestalt, une therapie du contact”, 
o carte de referință care se adresează în mod special 
studenților aflați în formare, tinerilor practicieni şi 
terapeuți. Puteţi, de asemenea, consulta în Anexe o 
bibliografie selectivă comentată, intitulată Ghid de 
lectură. 

Această carte este o introducere în Gestalt destinată 
unui public larg, avid să trăiască în ritmul timpului 
nostru, să înțeleagă altfel ceea ce se joacă în jurul nostru 
şi cu noi, la începutul celui de-al treilea mileniu, şi care 
va fi centrată pe schimb, comunicare, contaci. Ea nu 
prezintă Gestalt-terapia de o manieră ştiinţifică exhaus- 
tivă, ci mai degrabă propune piste de reflecţie personale. 
În treacăt, mi-am permis chiar câteva „Plimbări” cultu- 
rale sau cu utilitate practică în domenii conexe de interes 
general: anatomia creierului, visul, sexualitatea etc. 

Deşi e recomandabilă o lectură integrală, fiecare 
capitol a fost conceput astfel încât să poată fi citit sepa- 
rat sau dezordonat, fapt ce caracterizează inițiativele 
individuale şi libere. 

Cei care sunt nerăbdători să înțeleagă mai bine o 
anumită noțiune vor putea găsi, la sfârşitul volumului, 
definițiile termenilor tehnici regrupate într-un Glosar. 

În sfârşit, ultimul capitol propune recapitularea a 
20 de noțiuni de bază în Gestalt. 

Şi acum, lectură plăcută! 


Serge Ginger, 


La Marnigre à Montiouet 
Gailardon, iulie 1995 


Pentru mai multe detalii: 


GINGER S.&A., La Gestalt, une thérapie 
du contact. 


Ed. Hommes et Groupes, Paris: I ediţie în 
1987, a V-a ediție, 1994 (510 pagini). Tradusă 
în cinci limbi. Bibliografie de 960 de titluri, 
franțuzeşti şi străine. 

Ce este Gestalt-terapia? 


GESTALT-TEORIA 


Şi totuşi, de ce Gestalt? Ce vrea să spună acest 
termen bizar? De ce să nu vorbim „romgleza” ca toată 
lumea? De fapt, Gestalt este un termen german - şi de 
aceea se pronunță [gheştait] şi se scrie în general cu 
majusculă, atunci când este folosit ca substantiv (ca 
toate substantivele comune în germană). Acest cuvânt 
este uneori tradus ca formă (astfel: Gestalt teoria = teoria 
formei), dar în realitate este vorba despre ceva mult 
mai complex, pe care nici un cuvânt nu-l traduce exact 
în nici o limbă. Din acest motiv, s-a păstrat termenul 
Gestalt în franceză (unde a fost introdus şi în dicţio- 
nare), şi la fel s-a întâmplat şi în engleză, rusă sau 
japoneză (acum şi în română). 

În limba germană, verbul gestalten înseamnă „a 
pune în formă, a da o structură cu sens”. Rezultatul, 
numit Gestalt, este deci o formă structurată, completă şi 
care pentru noi capătă un sens. De exemplu, aceeaşi 

masă capătă o semnificație diferită în funcție de ceea ce 
se află pe ea: cărți şi hârtii sau o față de masă şi farfurii 
(Gestaltul său global s-a schimbat). 

De fapt, din momentul în care ne naştem, prima 
„formă” importantă pe care o recunoaştem este un 
Gestalt: figura mamei. Nou-născutul nu percepe încă 
detalii, însă forma globală este semnificativă pentru el. 

Percepţiile noastre se supun anumitor legi: astfel, 
o totalitate (în exemplul nostru, figura umană) nu 
poate fi redusă la simpla sumă a stimulilor percepuți; 
de asemenea, apa este altceva decât combinaţia de 
oxigen şi hidrogen; o simfonie este altceva decât o succe- 
siune de note muzicale. Constatăm astiei că întregul 
este diferit de suma părților sale. Subliniem de asemenea 
că o parte ce aparține unui întreg este altceva decât aceeaşi 
parte izolată sau inclusă într-un alt întreg - întrucât 
dobândeşte proprietăți specifice în funcție de locul şi 
funcţia sa în fiecare dintre ele: astfel, un strigăt în 
timpul unui joc semnifică altceva decât un țipăt pe o 
stradă pustie; a fi gol sub duş este cu totul altceva decât 
a te plimba gol pe Champs-Élysées! 

Pentru a înțelege un comportament sau o situaţie, 
este deci important nu numai să le analizăm, ci mai ales 
să avem o viziune sintetică asupra lor, să le percepem 
într-un ansamblu mai vast al contextului global, să 
avem o privire nu doar punctuală, ci una mai largă: 
contextul este adesea mai semnificativ decât textul (a 
înțelege, înseamnă a cuprinde ansamblul). Astfel, 
pentru a analiza un eveniment politic dintr-o țară 
străină, nu este de ajuns să „paraşutăm“ la faţa locului 
un trimis special; important este mai ales să avem o 
viziune sintetică, globală asupra economiei mondiale şi 
a marilor jocuri de putere. 

GESTALT-TERAPIA 


Tocmai am evocat rapid câteva principii generale 
extrase din Gestalt-feorie, însă ceea ce ne interesează 
astăzi aici, sunt aplicaţiile lor în Gestalt-terapie şi, 
pentru a preveni orice confuzie, n-ar trebui să omit 
acest al doilea termen. Cu toate acestea, intenționat nu-i 
voi menţiona sistematic. De fapt, cuvântul terapie, în 
franceză, păstrează prea frecvent sensul restrâns de 
tratament al bolilor, deşi chiar O. M. S. (Organizaţia 
Mondială a Sănătăţii) ne aminteşte în preambui că: 


„Sănătatea nu înseamnă absenta maladiei sau 
infirmității, ci o stare de bine total: fizic, mental 
şi social.” 


Dintr-o astfel de perspectivă globală, holistică 
(de la grecescul holos, care înseamnă totalitate, totul), 
Gestalt-terapia vizează deci menţinerea şi dezvoltarea 
acestei stări de bine armonios şi nu „vindecarea” sau 
„repararea“ unei tulburări oarecare, ceea ce ar sub- 
înțelege o referire implicită la o stare de „normalitate“, 
poziție contrară spiritului însuşi din Gestalt, care valo- 
rizează dreptul la diferență, originalitatea ireductibilă a 
oricărei ființe. 

Acest mod de a concepe terapia se apropie deci de 
noțiunea de dezvoltare personală, de realizare deplină a 
potențialului uman, care diferă în mod explicit de abor- 
dările normalizatoare, centrate pe sănătate şi adaptare 
socială. Să ne amintim că primii „terapeuți” nu erau 
îngrijitori, ci sclavi însărcinați cu întreținerea statuilor 
zeilor; apoi, preoți însărcinaţi cu analiza textele sacre. 

Aceste două funcții constau în reîntărirea legăturilor 
dintre zei şi oameni, dintre Cer şi Pământ, dintre spirit 
şi materie, dintre Cuvânt şi carne. La origine, terapia 
căuta deci armonia psihosomnatică şi nu îngrijirile medicale. 
Acesta este sensul preluat de întregul curent al „noilor 
terapii” umaniste, printre care şi Gestalt. 

Astfel, pentru Goldstein (New York, 1943), unul 
dintre maeştrii lui Perls, fondatorul Gestalt-terapiei: 


„Normalul trebuie definit, nu prin adaptare, 
ci din contra, prin capacitatea de a inventa 
norme noi”. 


CUI SE ADRESEAZĂ GESTALT-TERAPIA? 


Gestalt-terapia se practică astăzi în contexte şi cu 
obiective foarte diferite: 


e în psihoterapia individuală (față în faţă cu 
terapeutul); 
* în psihoterapia de cuplu (cei doi parteneri 
împreună); 
* în psihoterapia de familie (cu mai mulți membri 
ai familiei reuniți); 
° în grupuri de terapie sau de dezvoltare 
personală a potenţialului fiecăruia; 
» în cadrul instituţiilor (şcoli, centre pentru tineri 
neadaptați, spitale de psihiatrie etc.); 
° în cadrul întreprinderilor din sectorul industrial 
sau comercial, pentru facilitarea contactului şi 
„creşterea” relatiilor interumane, în gestionarea 
conflictelor sau pentru stimularea creativității. 

Ea se adresează, aşadar, nu numai persoanelor 
suferind de tulburări psihice, fizice sau psihosomatice, 
catalogate drept patologice, ci de asemenea persoanelor 
în dificultate confruntate cu probleme existențiale - din 
nefericire curente (conflict, despărțire, dificultăți sexuale, 
singurătate, doliu, depresie, şomaj etc.) - şi chiar mai 
mult, oricărei persoane (sau organizații) care caută să-şi 
dezvolte deplin potenţialul latent, care caută nu doar 
să fie mai bine, ci şi să fie mai mult - o mai bună calitate a 
vieții. 

Pe scurt, este vorba despre o abordare naturală şi 
universală, potrivită persoanelor de toate vârstele, ni- 
velurile şi culturile, în diverse situaţii. De altfel, Perls 
considera că metoda sa „este prea bună pentru a fi folo- 
sită doar pentru bolnavi şi marginalizați” şi o prezenta 
bucuros, într-o_manieră provocatoare, ca pe o „terapie 

„Aa normalilor”. pei 

Ce este până fa ă această „nouă terapie“, cu 
contururi încă slab definite pentru marele public, 
botezată pe rând de unii şi de alţii: terapia lui aici şi 
acum, terapia contactului, psihanaliză existențială, terapie 
integratoare, psihodramă imaginară... şi mai ştiu eu cum 
încă? 

Metoda Gestalt a fost elaborată mai ales pornind 
de la intuițiile lui Fritz Perls, psihanalist evreu de 
origine germană, care a emigrat la 53 de ani în Statele 
Unite. Putem localiza momentul concepției în 1942, 
data apariţiei primei lucrări a lui Perls: „Eul, Foamea şi 

Agresivitatea“, publicată în Africa de Sud, unde Perls se 
refugiase provizoriu ca urmare a persecuțiilor naziste. 
Actul de naştere şi botezul oficial datează din 1951, data 
apariției la New York a ediției princeps a lucrării 
„Gestalt-terapia”. Însă această metodă a devenit celebră 
în California doar mai târziu, cu ocazia marii mişcări 
„anti-culturale” din 1968 - care trebuia să zguduie tot 
nordul planetei, în căutarea unor noi valori umaniste 
ale creativității („imaginaţia la putere”), redându-i 
fiecăruia partea sa de responsabilitate („autogestionare”) 
şi încercând să-l revalorize pe a fi în raport cu 4 avea şi 
să emancipeze cunoaşterea în raport cu puterea. 

Astăzi, Gestaltul, dincolo de a fi o psihoterapie, se 
prezintă ca o filozofie existenţială, o artă de a trăi în 
contact autentic, o manieră particulară de a concepe 
raporturile ființei vii cu lumea, inversând foarte des 
viziunea tradițională: valorizează sinteza în raport cu 
analiza, finalismul (orientat spre viitor) în raport cu 
cauzalismul (orientat spre trecut), creativitatea şi origi- 
nalitatea în raport cu normativitatea sau „normalizarea“. 

Geniul lui Perls şi al colaboratorilor săi (Laura 
Perls şi Paul Goodman, mai ales) a constat în elaborarea 
unei sinteze coerente a mai multor curente filozofice, 
metodologice şi terapeutice europene, americane şi 
orientale, constituind astfel un nou „Gestalt”. Si, cum 
„întregul este altceva decat suma părților sale”, folo- 
sind „cărămizi” tradiționale, el a ajuns să conceapă un 
edificiu nou, cu totul original. 

Gestalt-terapia se situează la intersecția dintre 
psihanaliză, terapiile psihocorporale de inspirație reichiană 
(derivate din lucrările lui Wilhelm Reich, psihanalist 
dizident al lui Freud), psihodramă, abordările fenome- 
nologice şi existenţiale şi filozofiile orientale. 

Gestalt-terapia dezvoltă o perspectivă unifica toare 
asupra fiinţei umane, integrând simultan dimensiunile: 
senzorială, afectivă, intelectuală, socială şi spirituală şi 
permițând o experiență globaiă în care corpul poate să 
vorbească, iar cuvântul se poate întrupa. 

Gestaltui pune accent pe conştientizarea experienței 
actuale („aici şi acum” - care înglobează, desigur, even- 
tuala reapariție a unor trăiri vechi) şi reabilitează trăirea 
emoțională şi corporală — cenzurată în cultura noastră, 
care codifică sever exprimarea publică a furiei, tristeții, 
angoasei.,. dar, de asemenea, a tandreții, iubirii sau 
bucuriei! 

Gestaltul favorizează contactul autentic cu ceilalți, 
ajustarea creativă a organismului la mediu, dar şi con- 
ştientizarea mecanismelor interioare care ne împing la 
conduite repetitive şi perimate. El pune în evidență 
procesele noastre de blocaj sau de întrerupere a ciclului 
normal de satisfacere a nevoilor şi ne ajută să ne repe- 
răm evitările, fricile şi inhibiţiile, precum şi iluziile. 

Gestait-terapia nu vizează doar să explice originile 
dificultăților noastre, ci să experimenteze piste pentru 
noi soluții: la cercetarea lui „a şti de ce”, adaugă „a simți 
cum”, declanşator al schimbării. 

În Gestalt, fiecare este responsabil de alegerile şi 
evitările lui. Fiecare lucrează în ritmul şi la nivelul 
care-i convine, pornind de la ceea ce emerge pentru el 
în acel moment - fie că e vorba de o percepție, o emoție 
sau 'de o preocupare actuală, de reapariția unei situaţii 
trecute prost rezolvate sau neterminate, sau chiar de 
perspective nesigure ale viitorului. Lucrul este în gene- 
ral individualizat - chiar şi atunci când este practicat în 
grup. Acesta din urmă este folosit ca martor, ca sprijin 
sau ca „ecou“ amplificator. 

Gestalt-terapia integrează şi combină, într-o manieră 
originală, un ansamblu de metode şi tehnici variate, 
verbale şi non-verbale, cum ar fi: trezirea senzorială, 
lucrul asupra energiei, respirației, corpului sau vocii, 
exprimarea emoțiilor, lucrul pornind de la vise sau re- 
verii, psihodrama, creativitatea (desen, modelaj, muzică, 
dans etc). 

Rezumând, nu este vorba despre a înţelege, a 
analiza sau a intrepreta evenimente, comportamente 
sau sentimente, ci mai degrabă de a favoriza conştienti- 
zarea globală a modului în care funcționăm, a proceselor 
noastre de ajustare creativă la mediu, de integrarea expe- 
rienței prezente, a evitărilor şi a mecanismelor noastre 
de apărare (botezate „rezistențe“, în sensul gestaltist al 
termenului), 


O A TREIA CALE 


Este vorba aici de o atitudine fundamental diferită 
atât față de psihanaliză cât şi față de comportamen- 
talism, constituind o „a treia cale”, originală: nici a 
înțelege, nici a afla, ci 4 experimenta, pentru a extinde la 
maximum câmpul trăirilor noastre şi libertatea de a 
alege şi a încerca astfel să scăpăm de determinismul 
alienant al trecutului şi mediului, de pregnanţa condi- 
ționărilor noastre istorice sau geografice, generate de 
perioada copilăriei sau de mediu, pentru a regăsi o 
plajă de libertate şi responsabilitate: 


„Important nu este ce s-a făcut din mine, ci 
ce fac eu din ceea ce s-a făcut din mine.” 
Sartre 

Nu se pune nicidecum problema de a nega naiv 
importanța eredității biologice sau a experiențelor din 
prima copilărie şi nici de a minimaliza presiunea cultu- 
rală sau a mediului social, ci mai degrabă de a căuta o 
coerenţă internă a modului meu global de a fi în lume, 
pentru a-mi descoperi şi dezvolta propriul stil de viață, 
cu specificitatea şi originalitatea sa. 

Gestaltul mă incită, într-o primă fază, mai ales să 
mă cunosc şi să mă accept aşa cum sunt şi să nu vreau să 
mă schimb pentru a mă conforma unui model de 
referință explicativ sau idealizat - fie el individuai sau 
social, intern sau extern, filozofic, moral, politic sau 
religios. 

A fi ceea ce sunt înainte de a fi altfel, este teoria para- 
doxală a schimbării. (Beisser, 1970) 

În practică, aceste principii se reflectă într-o metodă 
particulară de lucru, de inspirație fenomenologică, 
care se sprijină pe un anumit număr de tehnici. 
Fenomenologia - care a hrănit existențialismul - insistă 
asupra trăirii imediate şi subiective a fiecăruia, a 
descrierii personale a fenomenului, fără interpretare, 
asupra trăirii concrete „aici şi acum” - astfel, ea se 
opune vederilor „obiectivante” ale comportamenta- 
lismului. 

Încă prea des, aceste tehnici - dintre care unele 
sunt împrumutate din psihodramă, iar altele au fost, la 
rândul lor, folosite în cadrul altor abordări (analiza 
tranzacțională, de exemplu) - sunt confundate cu 
Gestaltui însuşi: astfel, auzim uneori afirmaţia „fac 
Gestalt” din partea unor persoane care ignoră aproape 
toate principiile sale fundamentale - sub simpiul 

pretext că folosesc tehnica „scaunului gol” sau că fac 
pe cineva să vorbească unei perne! Ca şi cum ar fi 

suficient să joci teatru pentru a face psihodramă, sau să 
te întinzi pe o canapea pentru „a face psihanaliză”! 
Esenţa Gestalt-terapiei nu se află în tehnicile sale, ci în 
spiritul general în care se lucrează şi care justifică 
aceste tehnici. 

În Gestalt, simptomul este considerat a fi un „apel” 
specific persoanei, este limbajul pe care ea l-a „ales”. ÎL 
vom asculta deci cu atenție şi respect şi chiar vom 
încuraja exprimarea lui la maximum prin tehnici de 
amplificare, intensificându-l, eventual, pentru a-l „auzi“ 
mai bine: durerea mea de gât, ce încearcă ea să-mi 
spună? Care e mesajul ei? Simptomul, cu precădere cel 
corporal, va fi astfel deseori considerat ca un canal, 
permițând un contact mai direct cu straturile sub- 
corticale profunde ale creierului (vezi capitolul 6). 

În acest travaliu, practicianul Gestalt (sau Gestalt- 
terapeutul) intervine într-o manieră activă, dar nu e în 
nici un caz „directiv”: acţionează şi face să reacționeze 
(de exemplu, pune în scenă), adică inter-achionează. Nu 
decide singur asupra direcției de lucru. Asemenea 
ghidului unei expediții montane sau speologice, el îşi 
pune competenţa la dispoziţia clientului“ pentru a-l 
însoți atent în demersul de explorare, pe care însă 
acesta din urmă îl determină. Astfel, practicianul în 
Gestalt şi clientul său sunt doi parteneri, angajaţi într-o 
relație duală autentică; este ceea ce caracterizează 
Gestaltul. 


* În Gestalt se evita folosirea termenului „pacient”, care 
evoca pasivitatea în fața prescripțiilor medicale; se preferă 
cuvântul „client”, care îl sugerează pe cel care cere ceva şi 
este liber şi responsabil de cererea sa. 

PENTAGRAMA LUI GINGER 


Pentru a ilustra această abordare pluridimen- 
sională, am recurs adesea la o reprezentare simbolică* 
utilizând steaua cu cinci colțuri, pentagrama, imaginea 
tradițională a omului - cu capul, cele două mâini şi 
cele două picioare, Cele cinci raze reprezintă, pentru 
mine, ceea ce consider a fi cele cinci dimensiuni prin- 
cipale ale activității umane: 


1. dimensiunea fizică: corpul, senzorialitatea, 
motricitatea, sexualitatea fizică... 


2. dimensiunea afectivă: „inima”, sentimentele, 
relaţiile de iubire, celălalt... 


3. dimensiunea rațională: „capul“ (cu cele două 
emisfere ale sale!): ideile, imaginaţia creatoare, 


4. dimensiunea socială: ceilalți, mediul uman, 
cultural... 


5. dimensiunea spirituală: locul şi sensul omului 
în mediul cosmic şi în ecosistemul global... 


Vom nota că cele două braţe evocă relația (cu 
celălalt şi cu ceilalți), în timp ce picioarele simbolizează 
rădăcinile noastre, permițând echilibrul dintre fizic şi 
metafizic, dintre materie şi spirit (sau energie). O spiri- 
tualitate dezîncarnată este suspectă sau fragilă. 


* „Simbolic” se opune lui „diabolic”: în greceşte „dia-bolein” 
înseamnă „a merge în toate părțile, a separa” (rolul Diavo- 
lului), în timp ce „sun-bolein” înseamnă „a merge impreună, 
a reuni”. Limbajul simbolic reuneşte oamenii din toate țările, 
este un fel de „esperanto filogenetic” natural al speciei. 


25 


PENTAGRAMA LUI GINGER 


CAPUL 
pol raţional 


e a AS SIR 


pol afectiv pol social 
şi relațional DO şi organizational 


PS 


CORPUL 
pol fizic D LUMEA ; 
și material pol spiritual sau metafizic 
poziţii ideologice 


Gestaltul se străduieşte să mențină o abordare 
polisemică (care are simultan mai multe semnificaţii) - 
în acelaşi timp fizică, afectivă, rațională, socială şi 
spirituală - a omului, luând în considerare interrelațiile 
sistemice ale fiecărei dimensiuni cu celelalte patru ~ iar 
aceasta ni se pare a fi una dintre principalele sale surse 
de bogăţie. 

Într-o manieră oarecum mai simplă, dar care oferă 
o imagine mai clară, am putea spune că Gestaltul 
reabilitează funcțiile de globalizare ale emisferei drepte, 
în timp ce cultura noastră franceză, face de prea multe 
ori din noi nişte „hemiplegici”, folosind în mod esenţial 
creierul nostru stâng, analitic şi rațional (vezi spațiul 
minim pe care-l rezervă sistemul educațional francez 
activităților fizice şi artistice, în comparaţie cu ţările 
anglo-saxone). 

Bineînţeles, această abordare poate fi extrapolată 
de la individ la cuplu, la familie, la instituţii sau firme, 
iar această schemă păstrează o valoare diagnostică şi 
euristică (care duce la invenţii şi descoperiri) pentru a 
localiza disfuncțiile şi a imagina o strategie coerentă de 
intervenţie”. Numesc „socio-Gestalt” nu numai aplicarea 
Gestaltului în cadrul unei instituții (cum ar fi o şcoală 
sau un spital) sau al unei întreprinderi, ci şi aplicarea 
anumitor principii gestaltiste la ansamblul instituției, 
privită ca un „organism” global, în interacțiune cu 
mediul său*”. 


CÂTEVA TEHNICI 


Pentru a oferi o percepție mai concretă celor care 
nu au practicat Gestalt niciodată, este potrivit acum 
să evocăm rapid, cu titlu de exemplu, câteva dintre 
tehniciie folosite în mod curent în Gestalt-terapie: 


Amplificarea 


Una dintre temele majore, în Gestalt, este aceea de 
a face mai explicit ceea ce este implicit, proiectând pe 
scena exterioară ceea ce se joacă în interior, permițând 


* Un mic test! Încercaţi să vedeți dacă cuplul dvs. funcţio- 
nează bine pe toate planurile: fizic, afectiv, social şi spiritual... 
** Faceţi acelaşi lucru pentru firma unde lucraţi, analizând 
planurile: materia! (echipamente), relațional (atmosferă), ra- 
țional (tehnologie), social (organigrama internă şi relațiile cu 
exteriorul) şi ideologic (principii fundamentale). 

astfel fiecăruia să conştientizeze mai bine modul în 
care funcționează aici şi acum, la frontiera-contact dintre 
sine şi mediul său. 

Este vorba, deci, de a urmări procesul aflat în curs 
de desfăşurare, observând cu atenție fenomenele de la 
suprafață şi nu plonjând în abisurile obscure şi ipotetice 
ale inconştientului, care nu pot fi explorate decât în 
lumina artificială a interpretării. 

Astfel, fenomenele de vasodilatatie care au loc la 
nivelul feţei şi gâtului, mini-contracțiile musculare ale 
maxilarului, schimbarea de ritm a respirației sau 
deglutiției şi, bineînţeles, micro-gesturile automate ale 
mâinilor şi ale picioarelor reprezintă indicii prețioase 
ale reacțiilor emoționale subiacente. Deseori terapeutul 
sugerează amplificarea acestor gesturi inconștiente, 
considerate a fi într-o anume măsură „lapsusuri ale 
corpului” de care clientul nu-şi dă seama; acestea sunt 
relevante pentru procesul aflat în curs de desfăşurare. 
Gestalt-terapeutul porneşte deci de la suprafață spre 
profunzimi - ceea ce nu înseamnă că va rămâne la 
suprafață! În realitate, experiența confirmă faptul că 
Gestaltul ajunge mai uşor decât abordările cu suport 
eminamente verbal la straturile profunde, arhaice ale 
personalității, constituite, de altfel, în perioada timpurie 
a dezvoltării individului, când el încă nu putea folosi 
în mod curent cuvintele. 


Monodrama 


Este vorba despre o variantă a psihodramei în care 
protagonistul joacă el însuşi, rând pe rând, diferitele 
roluri incluse în situaţia pe care o evocă. Astfel, el va 

putea reprezenta succesiv: pe el însuşi şi pe soţia sa; 
sau pe mama sa severă şi respingătoare, alături de 
aceeaşi mamă, disponibilă şi iubitoare; va putea să facă 
să vorbească propria sa minte în conflict cu sexul său 
(„nu trebuie să o seduc pe colega mea... dar tare am 
chef să o fac...”), şi să întrupeze alternativ aceste două 
instante, aflate în rivalitate preconştientă. 

Monodrama permite astfel diferite moduri de a 
explora, de a recunoaşte şi integra mai bine polaritățile 
opuse ale unei relații, fără să-şi propună să le reducă în 
mod arbitrar la un „mijloc incorect” artificial, înşelător 
şi sărăcit: pot, în fond, să simt în acelaşi timp o agre- 
sivitate violentă față de cineva şi în acelaşi timp o 
dragoste pasională. Fiecare dintre aceste sentimente 
merită să fie clarificat la maximum, şi nu neutralizat 
printr-o atitudine compozită de amor relativ, sau redus 
la ceva gri prin însumarea algebrică arbitrară a două 
sentimente violente şi contrarii, care în realitate, mai 
mult se acumulează decât se anulează. 

Căutării tradiționale a echilibrului statie şi îngustat 
al unui mijloc incorect, Gestaltul preferă cucerirea unui 
echilibru dinamic. Urmând exemplul acrobatului care îşi 
menține echilibrul pe sârmă iungind bara de care se 
ajută, acest tip de terapie ne incită să ne desfacem aripile 
cât de mult putem. Ne propune să schimbăm griul 
compromisului pe evantaiul de culori al curcubeului, 


Punerea în acţiune gestaltistă 


Constă în jucarea unei scene reale sau imaginare 
intr-un mod simbolic (adică fără o punere în scenă pre- 
cisă); ea poate favoriza mai ales exprimarea, abreacția 

(descărcare emoțională care permite eliberarea de un 
eveniment traumatizant) şi lichidarea unui număr 
de situații neterminate, generatoare de comportamente 
nevrotice repetitive, de scenarii de viață nepotrivite sau 
anacronice (spre exemplu: dificultăți sexuale în urma 
unui viol din copilărie). 

Trebuie subliniat încă o dată că orice intervenție 
psihoterapeutică nu vizează transformarea situaţiei 
exterioare, modificarea lucrurilor, a celorlalți sau a 
evenimentelor, ci mai degrabă transformarea percepțiilor 
interne pe care clientul le are asupra faptelor, a relațiilor 
dintre ele, cu toate semnificațiile ior posibile (polisentie). 
Travaliul vizează, aşadar, favorizarea unei experienţe 
personale noi, o reelaborare a sistemului individual 
de percepție şi de reprezentare mentală a fiecăruia 
(„recadrare”), 

Aş vrea să precizez că punerea în acțiune deliberată 
a situaţiilor trăite sau fantasmate, folosită în mod 
curent în Gestalt, se opune „trecerii la act” impulsive 
sau defensive, criticată pe bună dreptate de către 
psihanaliză: în timp ce trecerea la act este o evitare 
care scurtcircuitează conştientizarea (acţiunea sub- 
stituindu-se analizei verbale), punerea în acțiune 
deliberată este, dimpotrivă, o subiiniere care favori- 
zează conştientizarea propunând o acțiune vizibilă şi 
tangibilă („încarnată“), mobilizând corpul şi emoțiile 
şi permițând astfel clientului să trăiască mai intens 
situația, să o „re-prezinte” (în sensul de „a o readuce 
în prezent“), să experimenteze şi să-şi exploreze sen- 
timentele prost identificate, refulate sau rămase încă 
necunoscute. 

Awareness 


Awareness sau conştientizarea globală, constă în a 
fi fără încetare atent la fluxul permanent de senzaţii 
fizice, sentimente, idei, la succesiunea neîntreruptă a 
figurilor care apar în prim-planul preocupărilor mele, 
pe fondul constituit din ansamblul situației pe care o 
trăiesc şi de persoana care sunt - aceasta, în acelaşi 
timp, pe plan corporal, emoțional, imaginar, rațional şi 
comportamental, Terapeutul, în ce îl priveşte, este 
astfel fără încetare, în acelaşi timp într-un awareness 
intern, atent la ceea ce simte, şi într-un awareness 
extern, atent ia tot ceea ce se întâmplă în jurul său şi, în 
mod particular, la „clientul” său. 


Interpelarea directă 


În Gestalt evităm să vorbim despre cineva (fie că 
este prezent sau nu): îi dăm mai degrabă cuvântul în 
mod direct, ceea ce permite trecerea de la o reflecţie 
interiorizată (de ordin intelectual), la un contact rela- 
tonal (de ordin emoțional). Astfel, dacă am ceva să-i 
spun vecinei mele, nu spun: „cred că loana este cam...”, 
ci o abordez direct. La fel, dacă am acumulat reproşuri 
împotriva tatălui meu decedat, mi-l imaginez stând în 
fața mea (pe un scaun gol, de exemplu) şi îi vorbesc 
„faţă în față”: „Tată, n-am îndrăznit niciodată să-ți 
spun că...”. 

Într-o terapie în grup, participanții pot fi invitați 
să-şi confrunte percepțiile cu cele ale celor interesați 
prezenți, pentru a descoperi jocul subtil permanent al 

proiecțiilor cu care inconştient ne înconjurăm. Această 
confruntare îmi permite să evit să-i reproşez veci- 
nului... propriile mele proiecții asupra lui! Exemplu: 
„Am impresia că nu mă asculți!”. 

Opresc aici aceste câteva exemple, pentru că de 
fapt, fiecare terapeut poate inventa fără încetare noi 
tehnici, poate imagina variante şi combinaţii originale 
ale celor care deja există, atâta timp cât este adevărat că 
fiecare gestaltist lucrează cu ceea ce este tot atât de mult 
ca şi cu ceea ce ştie, în stilul său propriu şi în funcție de 
creativitatea sa specifică. 


GESTALT TERAPIA, O METODĂ A 
TIMPURILOR NOASTRE 


Gestalt-terapia se înscrie într-o nouă paradigmă 
(mod de a gândi, ansamblu de credințe) care demiti- 
zează atotputernicia gândirii şi ştiinţei. 


„Ideea unui om în întregime rațional este cu 
totul iraţională.“ 
Edgar Morin 


Obiectivitatea ştiinţifică rece a secolului XIX (care 
a hrănit psihanaliza) şi-a arătat limitele, inclusiv în 
ştiinţele pe care le credeam „exacte“. Teoria haosului a 
revelat un univers fractal, de o complexitate infinită, 
unde totul e o problemă de scală - caracteristicile unui 
obiect variază în funcție de distanța lui față de 
observator. Spre exemplu, este imposibil să măsurăm 
în mod obiectiv lungimea malurilor Canalului Mânecii: 
cu cât ne apropiem... cu atât ele se arată a fi mai lungi, 

pentru că apar neîncetat noi cavități neregulate, iar 
lungimea tinde spre infinit! 

După cum presimțise Gestaltul, privirea modelează 
formele. Fiecare cu adevărul său. Subiectivitatea permite 
subiectului să „locuiască“ obiectul, să-i redea viaţa. 
După obiectivul imperfect, iată că apare mai mult ca 
perfectul subiectivului! 

Devine din ce în ce mai clar astăzi că: 


* sinteza intuitivă precede deseori analiza rațională, 

* clarificarea scopului căutat limpezeşte mai mult 
decât înțelegerea cauzelor trecute, 

* finalismul optimist al lui „pentru ce” depăşeşte 
mai mult decât cauzalismul pesimist al lui 
„deoarece“, 

* poezia creatoare a vieţii (de la grecescul poiein, „a 
crea”) depăşeşte rigiditatea matematică şi stereo 
tipă a materiei (din grecescul mathema, „ceea ce a 
fost deja scris”). 


De asemenea, contrar psihanalizei, Gestalt-terapia 
nu-şi revendică statutul de ştiinţă, ci este onorată să 
rămână o artă - acompaniind elanul cercetărilor con- 
temporane care traversează fizica, biologia şi filozofia, 
toate în urmărirea unității materiei cu energia, adică a 
corpului cu spiritul. 

Un terapeut întrupat 


DATORIA DE A FI FERICIT 


După acest prim contact, ce am reținut despre 
Gestalt-terapie? 

Printre altele, că ne priveşte pe toți. Ne permite să 
ne dăm seama de blocajele şi de dificultățile noastre, să 
experimentăm noi moduri de funcționare, să ne 
îmblânzim temerile, îndoielile şi suferința. Însă suntem 
în epoca medicinei preventive: nu mai e nevoie să 
suferim pentru a ne trata. Am văzut că este vorba mai 
ales despre căutarea continuă a unei armonii, a unei mai 
bune calităţi a vieţii. Cu toții avem dreptul la fericire, 

Educaţia ne-a obişnuit cu ideea că trebuie „să ne 
merităm paradisul”. Nu există recompensă fără efort: 
„Nu avem nimic fără durere”... „Trebuie să suferi ca 
să fii frumoasă”... „Vei naşte în dureri”... Calea privi- 
legiată pentru sfințenie este să fii „virgin şi martir”! 
Viața spirituală se hrăneşte din asceză. 

Dacă ne gândim bine şi dacă observăm bine, toate 
acestea sunt departe de a fi dovedite! „Mai multe căi duc 

la Înțelepciune, spun sufii orientali; atunci când căutați, 
căutați în bucurie...“ 

La ce bun să-ți zdreleşti degetele râcâind fără în- 
cetare pământul din grădină pentru a îndepărta toate 
pietricelele? Oricum am lua-o, ne epuizăm inutil: din 
ce săpăm, din aceea găsim mai multe. În ciuda tuturor 
eforturilor mele, vor rămâne întotdeauna pietre în 
pământul meu. Dar dacă mi-aş păstra forţele pentru 
a-mi a uda florile? Sau pentru a le planta... chiar şi pe un 
teren plin de pietricele! 

Cu toții ştim că e mai uşor să ne dezvoltăm ceea ce 
avem deja (aptitudinea pentru muzică, pentru sport, 
pentru contact spontan etc.) decât să luptăm în van 
împotriva trăsăturilor „negative” (să mă las de fumat, 
să fiu mai puțin leneş sau orgolios etc.) În mod cert, 
nici O terapie nu poate face economie de lacrimi şi an- 
goasă, dar trebuie oare ca înainte de toate să înțârziem 
asupra momentelor dificile din trecut, atunci când, la 
fel de bine, putem să ne cultivăm, în paralel, prezentul 
şi să ne dezvoltăm la maximum potenţialul nostru 
pentru fericire? 

Clienţii care se adresează terapiei Gestalt rămân în 
general surprinşi când descoperă că se poate „lucra” 
asupra unui succes, asupra unui contact reuşit sau că e 
posibilă analizarea propriei stări de bine, lăsând la o 
parte tendința de a trata probleme sau traumatisme. 
De fapt, revenirea fără încetare la o perioadă nefericită 
sau traumatizantă nu face uneori decât să accentueze 
amintirea stresantă; evocarea repetată a unui episod 
penibil de doliu nu e suficientă pentru a-l înlătura. 
Dacă deschidem în permanenţă rănile din copilărie şi 
le facem să sângereze, nu vor putea niciodată să se 
cicatrizeze: odată ce plaga a fost curățată cum trebuie (dar 

nu înainte!) este cazul să lăsăm crusta să se refacă şi să 
nu o mai smulgem. Aceste prime „îngrijiri” sunt adesea 
penibile; însă ieacurile care alină durerea - tandrețea şi 
umorul - fac şi ele parte din tratament. 


Să nu evităm nic suferința, dar nici bucuria. Psiho- 
terapia Gestalt vizează dezvoltarea deplină a fiinţei. Să 
nu cultivăm masochismul terapeutic foarte la modă, care 
lasă să se subînțeleagă că, cu cât o terapie este mai lungă, 
mai scumpă şi mai penibilă, cu atât se presupune că 
este mai „profundă şi mai valabilă”! „Nu e scump = nu 
e bun”, „nu e lung = nu e profund“: rămân mituri greu 
de zdruncinat! Dacă la piață vărsăm acelaşi sac cu 
cartofi în trei coşuri diferite şi îi vindem cu 5F,7 E, 10F, 
cei mai mulți se precipită către cei scumpi. O sinteză 
americană recentă a optzeci de studii statistice asupra 
efectelor reale ale diferitelor terapii, nu a arătat, de 
fapt, că ar exista nici o corelație semnificativă între 
durata, prețul şi rezultatele constatate, nici pe termen 
scurt, nici pe termen lung. 

După ce am curăţat pivniţa de vechiturile cele mai 
apăsătoare, este timpul să reamenajăm încăperile de la 
parter, pentru a ne bucura de casa în care trăim. Aici 
ne vom putea recupera energia şi va fi oricând posibil 
să continuăm curăţenia, în detaliu şi cu minuțiozitatea 
pe care o dorim. 


„Ceea ce putem face pentru cei pe care-i iubim 
este să fim noi înşine fericiti.” 
Alain (în „Cuvânt despre fericire”) 


Astfel, le facem cadou celor apropiați prezenţa 
cuiva destins, în loc să-i strivim sub devotamentul sau 


37 


sacrificiul nostru. Soarele din noi îi reîncălzeşte. Nu 
mai e vorba deci doar despre dreptul la fericire, ci şi 
despre datoria de a fi fericit. 


IMPLICAREA CONTROLATĂ ŞI SIMPATIA 


Gestalt-terapia preconizează atitudinea tipică de 
„a te lăsa purtat/a merge cu” („lacher-prise”) şi încre- 
derea, în vederea însoţirii clientului în ciclul satisfacerii 
nevoilor (vezi cap.4). Acest lucru se poate face într-un 
climat de căldură şi împărtăşire - favorabil oricărei 
creşteri - și fără a supraevaiua frustrarea ca pe panaceul 
oricărui progres. 

Terapeutul gestaitist nu este pietrificat într-o tăcere 
rece şi nu se refugiază într-o atitudine de permanentă 
neutralitate, aşa-zis „binevoitoare”: dimpotrivă, el îşi 
manifestă cu plăcere simpatia, îşi împărtăşeşte ideile şi 
sentimentele (în cadrul unei exploatări terapeutice a 
contra-transferului) şi abordează clientul ca pe un 
partener veritabil. Bineînţeles, implicarea sa rămâne 
controlată şi nu exprimă tot ce simte, însă tot ce exprimă 
este ceea ce simte (într-o atitudine de autenticitate 
fundamentală). Cu alte cuvinte, gândeşte tot ce spune, 
dar nu spune tot ceea ce gândeşte. 

El nu este limitat nici de necesitatea unei „acceptări 
necondiționate” a clientului său: îşi poate permite să 
refuze unele propuneri. Este vorba despre o atitudine 
terapeutică originală, specifică Gestaltului. Terapeutul 
este la dispoziția mea, dar nu face orice şi nici nu mă 
va însoți oriunde! Dacă doresc să-mi explorez pentru a 
treizecia oară reacțiile avute la sinuciderea mamei 
mele, el îmi poate propune să experimentez o altă cale: 

„Ce-ar fi dacă azi mi-ai povesti o scenă fericită din 
copilăria ta cu ea?” A repeta prea mult poate cristaliza: 
a mesteca şi a remesteca, dar a nu rumina etern. Dacă, 
dimpotrivă, evit evocarea oricărei situații penibile, tera- 
peutul nu va întârzia să mă facă să conştientizez asta. 

Perls caricaturiza astfel trei „posturi” de bază ale 
terapeutuiui: 


* a-patia psihanalitică: neutralitate binevoitoare, cu 
puţină implicare şi minimum de intervenții; 

* em-patia rogersiană (preconizată de psihotera- 
peutui Carl Rogers): a se pune în locul clientului, 
pentru a-l înțelege mai bine, a vibra împreună cu el; 
* sim-patia gestaltistă: a-i oferi clientului prezența 
adevărată a unui partener atent şi competent, 
într-un dialog „Eu - Tu” veritabil (Buber). Dacă 
sunt furios, terapeutul meu poate să rămână calm; 
eu pot fi trist, iar el nu... 


O EXPLORARE ÎMPREUNĂ 


Nu se presupune că terapeutul ştie totul despre 
mine. Sunt o persoană unică şi originală şi îmi revendic 
dreptul de a avea un stil propriu de funcționare. 
Nevoile şi lipsurile mele nu sunt şi cele ale vecinului şi 
m-am trăit absenţa tatălui meu aşa cum a făcut-o 
propriul meu frate... Chiar dacă gestalt-terapeutul a 
făcut studii de lungă durată (timpul alocat formării 
unui terapeut profesionist în Gestalt este de ordinul a 
zece ani - incluzând o psihoterapie personală, o formare de 
bază şi o practică supervizată), chiar dacă a acumulat 
o experienţă vastă în problemele umane, el nu este 

familiarizat cu profunzimile ființei mele: este ca un 
ghid de speologie, obişnuit să exploreze peşteri, dar 
descoperind-o pentru prima oară pe a mea. 

El îmi aduce siguranța dată de practica sa, ajutorul 
tehnicii sale, dar descoperă ~ în acelaşi timp cu mine — 
particularitățile mele şi se străduieşte să le respecte, aşa 
cum respectă la maximum programul de explorare pe 
care mi l-am fixat pentru astăzi. Eu îmi fixez itinerariul 
zilnic; el nu face decât să mă însoţească, fără să-mi 
impună ritmul sau traseul său. Cu toate astea, el asigură 
siguranţa şi poate refuza o expediție prea periculoasă 
sau prematură. Îşi poate de asemenea permite să facă 
anumite comentarii pe parcurs şi îmi poate atrage aten- 
ţia asupra unor ocoluri inutile sau evitări. La sfârşitul 
„excursiei”, această descoperire făcută împreună, 
terapeutul mă va ajuta eventual să realizez o hartă şi să 
fac un prim bilanț. Punerea în cuvinte va putea să 
repereze emoțiile trăite pe parcurs, permițând o mai 
bună orientare într-o expediţie ulterioară. 


ÎNTRUPAREA CUVÂNTULUI 


În terapiile verbale tradiționale, cuvintele evocate 
sunt cele care în general provoacă emoțiile; în Gestalt, 
dimpotrivă, senzațiile, imaginile şi emoţiile preced 
frecvent punerea în cuvinte: 

Simt o tensiune, îmi imaginez o menghină care-mi 
striveşte pieptul; terapeutul amplifică această senzație 
strângându-mă între mâinile sale; şi mă trezesc țipând 
şi zbătându-mă: „Lasă-mă! Mă sufoci! Am nevoie de 
aer! (un moment de tăcere) Am nevoie să plec puţin... 
singur, doar câteva zile în vacanţă!”. După cum vedem, 

gestalt-terapeutul poate interveni în funcţie de caz, 
verbal sau fizic, dacă consideră că acest lucru poate 
intensifica procesul în curs, permițându-i astfel clientului 
să dea un sens personal situației în care se află. 

Abia apoi voi analiza, în faţa terapeutului meu, 
sensul (sau diferitele semnificaţii posibile) a ceea ce 
mi-a „ieşit pe gură” în mod spontan; şi voi putea realiza 
atunci în ce măsură viața mea actuală (conjugală şi 
profesională) reproduce şi trezeşte senzații dureroase 
îngropate din copilărie şi amplificate în adolescenţă. 
De altfel, nu doar această conştientizare mă vă elibera, ci 
mai ales experimentarea, chiar simbolică şi provizorie, a 
unei atitudini noi, diferite (de exemplu, eliberarea din 
„menghina” terapeutului), Fiecare experienţă, de fapt, 
se înregistrează, se engramează în straturile profunde 
ale sistemului limbic din creier, creând noi trasee 
neuronale (vezi cap. 6). 

Se ştie că Gestalt-terapia poate fi practicată şi în 
grupuri terapeutice, dar chiar şi în acest caz ea rămâne în 
general centrată asupra interacțiunilor „duale” dintre 
terapeut şi client, cu toate că poate fi solicitată şi 
participarea ocazională a celorlalți membri ai grupului. 
Vom vorbi atunci despre Gestalt-terapia în grup, (unde 
fiecare va lucra atunci când doreşte — în faţa grupului 
care va avea rol de martor - pentru o perioadă de timp 
care poate varia de la câteva minute la o jumătate de 
oră sau chiar o oră). 

Există şi o variantă numită gestalt de grup, centrată 
pe interacțiunile actuale dintre membrii grupului şi 
care se apropie mai mult de tradiționala „dinamică de 
grup”. Poate fi interesantă mai ales atunci când se folo- 
sesc tehnicile gestaltiste într-un grup format, o instituție 
sau o întreprindere - unde relațiile dintre membrii 

grupului sunt motivate inconştient, în acelaşi timp de 
caracterul şi istoria individuală a fiecăruia, pe de-o 
parte, şi de istoria instituției, pe de alta parte. 

Tot acest capitol arată că psihoterapia Gestalt nu 
este propriu-zis o terapie „individuală“ sau „de grup”, 
ci mai curând o terapie „duală”, implicându-i în acelaşi 
timp pe client şi pe terapeut*, hrănită fără încetare de 
multitudinea de evenimente ce au loc „aici şi acum” 
între cei doi parteneri”, de palierele contactului şi de 
multiplele lor semnificații profunde centrate pe con- 
ştientizarea procesului în curs şi pe experimentarea 
emoțională a unor atitudini noi, interne şi externe, 
adaptate şi creative*”*. 


* Care şi-a analizat îndelung reacțiile şi atitudinile în cursul 
primilor ani de formare, şi apoi în timpul şedinţelor de 
supervizare. 

** Ceea ce se întâmplă are deseori un corespondent incon- 
ştient care revine la suprafaţă prin intermediul temei evocate 
de client. De exemplu, atunci când îmi evoc pasivitatea în 
fața unei atitudini „supraprotectoare” în copilărie a mamei, 
nu rareori voi dovedi aceeaşi submisivitate pasivă faţă de 
terapeut. 

*** Despre adaptarea creativă a se vedea capitolul 4. 

Fritz Perls, părintele 
Gestalt-terapiei 


ÎN SFÂRŞIT RECUNOSCUT LA... 75 DE ANI! 


„Nu am inventat nimic nou”, spunea Perls, „n-am 
făcut decât să redescopăr ceea ce exista dintotdeauna.” De 
fapt, revoluţia gestaltistă constă, în cele din urmă, în a 
ne deschide ochii asupra fenomenelor cotidiene, ale 
căror efecte practice au fost neglijate: 


* ştiam deja cu toţii că fiecare dintre noi vede 
lucrurile diferit, însă persistam într-o căutare 
vană a unei obiectivităţii aşa-zis „ştiințifice”. 

» ştiam şi că inima are motivele sale, pe care 
rațiunea le ignoră, dar continuam să facem ca şi 
cum capul nostru ar comanda... 

* ştiam bine că „haina îl face pe om”, însă găseam 
că e mult mai onorabil să presupunem că e invers 
şi să neglijăm forma aparentă... 

* ştiam, de asemenea, că tot atât de important ca 

„ce-ul” este „cum-ul”, că totul stă în modul în 
care faci lucrurile şi Brassens ne-a reamintit-o: 
„datorită modului în care o oferă, pâinea ei e ca o 
prăjitură” - însă rămâneam fascinaţi de „profun- 
zimea lucrurilor”... 

° mai ştiam şi că nu suntem prizonieri pe viaţă ai 
trecutului nostru şi că... Demostene cel bâlbâit va 
deveni un mare orator. 


Ştiam toate astea din experiență, dar metodele 
terapeutice nu trăseseră toate consecințele. 

Ca multe alte genii, Fritz Peris provenea de la 
periferia societății şi vorbea despre acest lucru de câte 
ori se ivea ocazia, fie în întâlnirile private, fie în public. 
Nu accepta nici un fel de politețe sau convenţie socială 
şi exprima întotdeauna, uneori brutal, ceea ce simțea. 
Din acest motiv a fost respins treptat de majoritatea 
colegilor săi. Nu se prezenta niciodată ca un mare 
înțelept sau profet, susținând fără scrupule că este 
incult şi ignorant (în ciuda unui doctorat în medicină şi 
în filozofie). De altfel, America conformistă a anilor '50 
nu era pregătită să accepte mesajul său încărcat de un 
liberalism provocator. Astfel, la şaptezeci şi doi de ani 
nu era decât un bătrânel pe jumătate pensionat, obosit 
şi necunoscut. 

Dar iată că la şaptezeci şi cinci de ani, cu ocazia 
Revolutiei din '68 este în sfârşit găsit de un jurnalist de 
la revista Life şi fotografiat pentru coperta acesteia. În 
fine, gloria mult visată! „lată un om care trăieşte într-o 
absolută autenticitate şi care nu este altceva decât încar- 
narea profesiei sale! ”. Publicul se îmbulzeşte, fremătând 
de o întoarcere la umanism, după invazia unei tehno- 
logii reci. 

La fiecare sfârşit de săptămână, Perls face demon- 
strații şi ține conferințe neconvenționale asupra unui 
nou stil de viață, liber şi „încarnat”; asupra unui contact 
direct, rapid şi profund. În câteva minute, identifică 
problema existențială centrală a fiecăruia şi propune 
piste de rezolvare, şi cei mai eminenţi psihologi de pe 
Coasta de Est a Statelor Unite fac 5000 de kilometri ca 
să participe la „spectacol”. 

Gestalt-terapia iese din umbră şi atunci comunitatea 
îl recunoaşte pe Perls ca pe părintele acestei metode 
noi - care cucerea treptat continentele: din America în 
Australia, din Japonia în Rusia... şi încă nu s-a terminat! 


UN ITINERAR DINAMIC 


Friedrich Saimon Peris (care mai târziu îşi va lua 
numele de Fritz) s-a născut în 1893, într-un cartier 
obscur al ghetoului evreiesc din Berlin”. 

Tatăl său era negustor de vinuri şi profita de 
desele sale deplasări pentru a-şi multiplica aventurile. 
Îşi disprețuia fiul şi îl trata ca pe un „gunoi „... iar 
acesta îl ura la rândul său; nu s-a deplasat nici măcar 
pentru funeraliile iui! De-a lungul întregii sale vieți, 
Fritz s-a răzvrătit impotriva tuturor imaginilor paterne 
(printre care Freud) şi a fost membru activ al mişcărilor 
anarhiste. 

Mama sa era o evreică practicantă, pasionată de 
teatru şi operă (aşa cum va rămâne şi Fritz pentru toată 


* Pentru o biografię mai detaliată, adresaţi-vă lucrării de 
referință: GINGER S.&A, La Gestalt, une thérapie du contact 
(citată deja). 

viața). Se certa foarte des cu soțul său şi schimburile de 
lovituri nu erau rare. 


COPILUL TERIBIL 


La vârsta de zece ani, Fritz e deja insuportabil: 
refuză să-şi înveţe lecțiile, îşi falsifică carnetul de note, 
rupe nuiaua cu care-l pedepsea mama şi i-o arunca în 
faţă... iar la treisprezece ani, e dat afară din şcoală. 
Tendinţele sale rebele nu au întârziat să se manifeste. 

Tatăl său îl plasează ca ucenic, dar el hotărăşte 
fără voia şefului să se înscrie la o şcoală liberală unde 
îşi reia studiile, dedicându-se teatrului expresionist, 
într-o trupă cu orientare de stânga - care propovăduia 
implicarea totală a actorului în rol. Mai târziu, la New 
York, va frecventa Living Theater. Gestaltul îi va permite 
să-şi dezvolte gustul pentru jocul de rol şi pentru 
implicarea profundă a actorului, precum şi pentru 
autonomia de tip anarhist! 

Studiile i-au fosi întrerupte de Marele Război, în 
timpul căruia a fost gazat şi rănit la frunte în tranşee. 
După război îşi termină doctoratul în medicină, la doud- 
zeci şi şapte de ani, şi se specializează în neuropsihiatrie. 


PATRU PSIHANALIZE 


La vârsta de treizeci şi trei de ani, Perls începe 
prima psihanaliză cu Karen Horney - care va continua 
să-l susțină pe tot parcursul vieții, şi care-l va primi 
douăzeci de ani mai târziu ia New York. 

În paralel, găseşte un post de medic-asistent la 
Kurt Goldstein. Acesta din urmă făcea cercetări asupra 
tulburărilor de percepţie datorate leziunilor cerebrale, 
pornind de la lucrările de Gestalt-psihologie. Aici o va 
întâlni pe viitoarea sa soție, Laura, care va deveni la 
rândul ei psihanalistă şi va participa activ la elaborarea 
noii lor metode. 

Fritz Peris va face apoi încă trei psihanalize, înainte 
de a deveni el însuşi psihanalist. 

Cel de-al treilea analist al său, Eugen Harnik, era 
foarte riguros: respecta neutralitatea distantă perma- 
nentă, evitând chiar să strângă mâna pacienților şi 
nespunând mai muit de o frază pe săptămână. Totuşi, 
Perls a continuat analiza cu el, foarte conştiincios, zi de 
zi, timp de optsprezece luni. Pentru că aşa era regula în 
psihanaliza ortodoxă, Harnik interzicea pacienților să 
ia orice decizie importantă în timpul curei, pentru ca 
această decizie să nu fie influenţată de riscurile impli- 
cate de tratament. Însă Fritz decide să se căsătorească 
şi este, deci, nevoit să întrerupă analiza şi „să schimbe 
bucuros canapeaua psihanalitică cu patul conjugal „. 
Acest lucru se întâmpla când avea treizeci şi şase de 
ani, iar Laura era cu doisprezece ani mai tânără. 

Cea de-a patra psihanaliză a fost mult mai puţin 
„clasică”: a făcut-o cu Wilhelm Reich, un viitor disident 
al lui Freud, precursor al bioenergiei. Reich practica, 
contrar lui Harnik, o tehnică activă, neezitând să atingă 
corpul pacienților pentru a-i ajuta să-şi conştientizeze 
tensiunile. Aborda direct sexualitatea, considerând 
orgasmul ca un factor central de echilibru, precum şi 
agresivitatea, şi era un militant politic al unui tip de 
marxism foarte liberal, care i-a adus şi excluderea din 
partidul comunist. Va fi apoi exclus şi din societatea 

psihanalitică internațională, pentru practicile sale prea 
„liberale”. Însă Perls îl stima foarte mult şi va dezvolta 
mai târziu în cadrul Gestalt-terapiei câteva principii 
reichiene. 

În 1934, la patruzeci şi unu de ani, Perls fuge din 
Germania nazistă şi se instalează în Africa de Sud, 
unde fondează Institutul Sud-African de Psihanaliză. 
Tehnica sa rămâne una tradiţională: cinci şedinţe pe 
săptămână a câte cincizeci de minute fiecare, fără nici 
un contact cu clienţii. Spunea mai târziu că devenise 
„un cadavru robotic, ca marea majoritate a psihana- 
liştilor epocii”. Îşi face aici o clientelă importantă şi 
devine rapid celebru şi bogat: se instalează într-o vilă 
somptuoasă cu teren de tenis, piscină şi... pistă de 
patinaj! Are avion personal şi duce împreună cu soția 
sa o viaţă burgheză extrem de mondenă. 


RUPTURA 


Doi ani mai târziu, va interveni marea ruptură: 
Perls participă la Congresul Internațional de Psihanaliză 
de la Praga şi prezintă o comunicare asupra rezis- 
tențelor orale. Susţine că instinctul foamei este la fel de 
important ca şi cel sexual şi că agresivitatea este un 
comportament pozitiv de supraviețuire, care apare 
odată cu primii dinţi. 

Reacţiile colegilor săi sunt foarte reci. Freud îi 
adresează direct câteva cuvinte, iar Reich abia dacă 
îl recunoaşte, deşi îl primise în analiză, zilnic, timp de 
doi ani! Perls este profund ofensat şi va păstra toată 
viața, de aici înainte, o anume animozitate împotriva 
rnaeştrilor săi. 

Întors în Africa de Sud, Perls redactează prima sa 
carte, „Eul, foamea şi agresivitatea”, care va fi publicată 
în 1942. Prima ediție este subintitulată: „0 revizuire a 
teoriei lui Freud”, însă acesta din urmă, după cum ştim, 
suporta cu greu criticile! Se conturează deja ceea ce, 
după nouă ani de gestatie, va deveni Gestalt-terapia: 
importanța momentului prezent, locul corpului, con- 
tactul direct, valorizarea sentimentelor, abordarea 
globală, dezvoltarea responsabilității pacientului etc. 


AMERICA 


După al doilea război mondial, în 1946, Perls 
decide să lase totul baltă: familia, situația confortabilă, 
clientela bogată, şi pleacă să înceapă o viață nouă în 
Statele Unite. Îşi face o nouă clientelă la New York, tot 
ca psihanalist, deşi „deviant“; încă mai foloseşte cana- 
peaua tradiţională, fără mobilizarea corporală efectivă, 
şi lucrează în principal folosind metoda verbală. Deci, 
timp de douăzeci şi trei de ani el a funcționat ca 
psihanalist, mai înainte de a inaugura oficial noua sa 
metodă, în 1951, când avea cincizeci şi opt de ani. 

La New York reia, ca în tinerețe un stil de viață 
boem, printre „intelectualii de stânga” scriitori, oameni 
de teatru din „noul val”. Frecventează Living Theater 
care propunea exprimarea imediată a sentimentelor, 
aici şi acum, prin contact direct şi spontan cu publicul, 
improvizația şi nu învăţarea tradiţională a rolurilor prin 
repetiții. 

Soția sa i se alătură la New York şi în fiecare mier- 
curi seara se reuneşte la ei grupul celor șapte, format din 
soţii Perls, Paul Goodman (un scriitor polemist care îi 

va redacta lucrările lui Perls), Isadore From (un filozof 
fenomenolog care va face cunoscută teoria Self-ului), 
Paul Weisz (care îl inițiază pe Perls în Zen) etc. 


NAŞTEREA OFICIALĂ A GESTALT-TERAPIEI 


În 1951 apare ediţia princeps a cărții cu titlul 
„Gestalt-terapia”, redactată de Paul Goodman, pornind 
de la notele manuscrise făcute de Perls. Cartea este 
scrisă într-un limbaj obscur şi nu se bucură de prea 
mult succes: de-abia dacă sunt vândute câteva sute de 
exemplare. Va mai avea de aşteptat încă douăzeci de ani 
pentru ca Isadore From să o facă cunoscută, după ce 
Gestalt-terapia îşi făcuse deja „intrarea”. 

Din 1952, Peris, soția sa, Goodman şi Isadore From 
încep să predea noua metodă în două institute modeste, 
la New York şi la Cleveland, aproape de Chicago. 
Succesul nu e foarte mare, studenții sunt putini şi Perls 
face turnee de informare pentru a încerca să-şi facă 
cunoscută metoda în toată America: din Canada (în 
Nord) în California (în Est), fără a uita Florida (în Sud). 


O DRAGOSTE TÂRZIE 


lată-ne în 1956: Peris este descurajat şi obosit să 
mai „predice în deşert”. Se îndepărtează de soția sa, 
Laura. Este cardiac (fumează trei pachete de țigări pe 
zi). Are şaizeci şi trei de ani, crede că „viaţa sa se duce 
de râpă din pricina indiferenței şi a faptului că nu este 
înțeles” şi decide să se retragă ia Miami, să se bucure 

de soarele Floridei. Închiriază un mic apartament, 
în care lumina abia pătrunde: trăieşte singur, trist şi 
retras. Primeşte câţiva clienţi în terapie, dar nu are nici 
un prieten. Renunţă la viața sexuală, de teama de a nu 
face o criză cardiacă. 

Şi iată miracolul! Marty, o tânără de treizeci şi doi 
de ani, se îndrăgosteşte de el. Pasiunea readuce la viată 
energia scăzândă a bărbatului îmbătrânit şi încep doi 
ani de pasiune şi fericire tardivă... până când Marty îl 
părăseşte pentru un bărbat mai tânăr! 

Fritz îşi reia călătoriile, ținând conferinţe și demon- 
strații din oraş în oraş. La şaptezeci de ani face turul 
lumii timp de optsprezece luni şi se opreşte pentru mai 
mult timp într-un orăşel de tineri artişti „beatniks” din 
Israel. Este fascinat de modul lor de viaţă libertin şi 
încrezător şi reia el însuşi pictura. Apoi ajunge în Japonia 
şi se instalează pentru câteva luni într-o mânăstire 
Zen... fără a ajunge însă la satori, la iluminare, Se 
întoarce foarte dezamăgit. 


CALIFORNIA 


În aprilie 1964, Perls se stabileşte la Esalen, în sudul 
oraşului San Francisco, la reşedinţa devenită celebră şi 
botezată de atunci „Mecca psihologiei umaniste”. Doi 
tineri americani pasionați de psihologie şi de orien- 
talism înființaseră Centrul de Dezvoltare a Potenţialului 
Uman şi aduceau conferențiari eminenți să anime 
seminariile şi stagiile. 

Fritz organizează aici câteva şedinţe de Gestalt şi 
îşi înmulțeşte demonstrațiile. Însă ceasul său nu sunase 

încă: mare parte dintre stagii nu atrăgeau mai mult de 
patru-cinci participanți! 

Şi iată ca izbucneşte marea mişcare pianetară din 
1968, iniţiată de studenţii americani sătui de american 
way of life. La ce bun să strângi bani dacă nu eşti fericit? 
Dominația lui a avea şi al lui a avea mai mult face loc 
căutării lui a fi şi a trai mai bine: se caută calitatea vieții. 
Costumele şi cravatele sunt lăsate de-o parte, în 
favoarea jeanşilor prespălați, uzinele gigant sunt lăsate 
în paragină, preferându-se cottage industry (lucrul la 
domiciliu, în echipe mici, favorizat mai degrabă de 
micro-informatică şi telecomunicații). Este vremea lui 
small is beautiful şi al lui Paradise now în timp ce la Paris 
apar pe ziduri afişe cu: „Este interzis să nu pui afişe”, 
„Imaginaţia la putere”, „Interzisă interzicerea”, „Poezia 
se face pe stradă”... 

Revista Life prezintă ideile lui Perls, căutarea unei 
vieţi autentice, în contact direct de la om la om, fără 
artificii. Seminariile sale „explodează” brusc: mai mult 
de 300 de persoane vin să-l asculte în fiecare zi şi se 
ceartă „să lucreze” cu el câteva minute. Inaugurează 
tehnici noi de dialog public cu sine însuşi: „clientul” 
urcă pe scenă, se aşează pe „hot seat” (în traducere 
liberă, „scaunul fierbinte”, însă în argou această expresie 
desemnează scaunul electric folosit pentru pedeapsa 
cu moartea!) având în față un scaun gol şi îi „inte- 
roghează” pe cei apropiați, sau mai degrabă imaginea 
pe care o are despre aceştia: „- Mamă, de ce ai murit 
aşa de repede? M-ai abandonat exact atunci când aveam 
mai multă nevoie de tine; sunt foarte supărat pe tine...“ 

Peris observă tonul vocii, poziția corpului, privirea, 
fenomenologia (procesul) schimburilor imaginare, mai 
mult decât conținutul în sine. Vorbind cu el însuşi sau 

intrând în relație cu Peris, clientul conştientizează 
aspecte ale personalităţii sale care până atunci fuseseră 
camufiate prin introiecţii (modalități în care am fost 
învățat să gândesc şi care nu sunt întotdeauna con- 
forme cu sentimentele mele profunde. De exemplu: 
„Nu pot fi supărat pe un biet bolnav” sau: „Bărbaţii nu 
trebuie să plângă” etc.) sau înghiţite, retroflectate, 
neexprimate. 

Seminariile sale sunt înregistrate pe casete video şi 
una dintre acestea este făcută publică în 1969, purtând 
titlul „Gestalt Therapy Verbatim” tradusă în franceză ca 
„Rêves et existence en Gestali-therapie” (în româneşte 
„Visele şi viața în Gestalt-terapie”). Aceasta a contribuit 
la notorietatea noii metode. Numeroşi specialişti 
celebri vin din toate colțurile lumii pentru a-l vedea pe 
genialul Perls lucrând şi iau parte la câteva şedinţe cu 
el, inspirându-se apoi din ideile sale: Gregory Bateson 
(fondatorul Şcolii de la Palo Alto), Alexandre Lowen 
(fondatorul analizei bioenergetice), Eric Berne (creatorul 
analizei tranzacționale - AT), John Lillz (inventatorul 
„camerei pentru deprivare senzorială”), Stanislav Grof 
(experimentator al efectelor LSD-ului, creatorul „respi- 
rației holotropice” şi fondatorul psihoterapiei transper- 
sonale), John Grinder şi Richard Bandler (fondatori ai 
programării neurolingvistice - PNL) etc. 


GESTALT-KIBBUTZ 


Perls hotărăşte să fondeze o comunitate, un kibbutz 

(în Israel, exploatare agricolă comunitară), în care se 
poate „trăi în maniera gestaltistă 24 de ore din 24”. 
După ce trecuse de la Gestalt individual la Gestalt de 

grup, trece acum de la Gestalt de grup la Gestaltul 
aplicat în viața cotidiană. Cumpără un vechi motel 
pescăresc pe insula Vancouver de pe coasta de Est a 
Canadei şi se instalează aici împreună cu câțiva 
discipoli fideli. Timpul este împărțit între psihoterapie, 
formare şi lucru colectiv. Perls se deciară „în sfârşit 
fericit şi satisfăcut”. 

Însă fericirea lui este de scurtă durată: în primăvara 
următoare, la întoarcerea dintr-o uitimă călătorie în 
Europa, moare în urma unei crize cardiace (în martie 
1970), ajungând astfel la capătul unui drum lung şi cu 
totul atipic. 

Ce ar fi de reținut din această biografie neobişnuită? 
Câteva teme de reflecţie, printre care: 


* un geniu este rareori „adaptat” la mediul său: 
„Nu te poti afirma fără să te opui normelor existente” 
(Wallon); 

* unele genii se afirmă foarte devreme (de ex. 

Champollion, cel care a descoperit sensul 
hieroglifelor egiptene, intra la Academia de Ştiinţe 
la şaptesprezece ani); altele, foarte târziu: Perls 
nu a fost recunoscut decât la 75 de ani! 

« ideea de Gestalt a încolțit în mintea unui medic 
evreu german, care practicase psihanaliza timp 
de douăzeci şi trei de ani: deci nu este o terapie 

americană şi nici nu se dezice de psihanaliză! 

* o teorie nouă nu poate lua avânt decât atunci 

când cei din jur sunt pregătiți să o primească, 

Teoria Selfului 


UN SELF... CARE NU EXISTĂ! 


Am vorbit până acum despre câteva principii 
subiacente Gestali-terapiei, cum ar fi atitudinile funda- 
mentale gestaltiste. Nu am detaliat teoria, metoda şi 
tehnicile acestei noi abordări. Nu vom face acest lucru 
aici, lucrarea de față nefiind destinată în principal 
profesioniştilor în Gestalt, ci în special marelui public şi 
„€lienţilor” sau potenţialilor utilizatori”. 

Să ne amintim doar că o simplă teorie** nu a avut 
niciodată pretenția de a reprezenta sau de a explica 
„adevărul“: ea este de fapt „o construcţie intelectuală 


* În special pentru acest capitol, cei care urmăresc o formare 
profesională în Gestalt vor putea să consulte lucrarea mai 
completă, pe care am citat-o deja: GINGER S.4&A, La Gestalt, 
une thérapie du contact, Paris, Hommes et Groupes, 1987, 
ediția a cincea, 1994. 
** Din grecescul théoréo: a observa, a examina, a contempla 
(de unde teatru) şi théoria: acțiunea de a vedea (o procesiune), 
de a examina, speculație teoretică. 

metodică şi organizată, cu caracter ipotetic şi sintetic, 
elaborată în scopuri didactice” (dicționarul Robert), 
Principalul său obiect este, deci, de a propune o lectură 
provizorie a faptelor sau fenomenelor, care le conferă o 
aparentă coerență, permițând o mai buna înțelegere a 
acestora şi făcându-le predictibile. Principala sa caracte- 
ristică nu este de a fi adevărată, ci de a fi utilă şi comodă. 

Nu vom prezenta istoria detaliată a CGestalt-teoriei 
şi nici nu vom ține discursuri despre evoluția ei actuală, 
despre curentele concurente şi despre subtilităţile de 
nuanță ale diferiților autori în domeniu. Vom face doar 
o simplă expunere sumară a ceea ce se numeşte teoria 
selfului — care cuprinde o definiție a selfului şi a funcțiilor 
sale, o privire de ansamblu asupra qjustării creative la 
frontiera-contact, asupra ciclului contactului şi asupra 
tulburărilor acestuia - rezistențele. Această teorie este 
extrasă din volumul II al lucrării Gestalt Therapy (1951), 
redactată de Paul Goodman, pornind de la manus- 
crisul lui Fritz Perls şi făcută publică mult mai târziu 
de Isadore From (mort în 1993). 

Este vorba de consideraţii teoretice asupra unei 
noțiuni complexe - selful - care de fapt... mu există! 
Nici dumneavoastră, nici eu nu avem un self - în 
sensul gestaltist al termenului! Selful nu are prea mult 
de-a face cu Eul freudian, nici cu Sinele jungian, nici cu 
Adultul din analiza tranzacţională şi nici cu selful lui 
Winnicott; nu-este vorba de mine, ci de modul meu de a de a 
fi în acest moment şi în acest loc (aici şi acum). În Gestalt, 
selful este fenomenul aflat în curs de desfăşurare la 
(frontiera-contact dintre mine însumi şi mediul meu 
imediat. Este vorba despre stilul meu în momentul de 
față, de adaptarea mea creativă, într-un câmp deter- 
minat. Selful este deci eminamente variabil şi se leagă 

intim de o perspectivă fenomenologică asupra lumii, ce 
privilegiază procesul temporal subiectiv, în căutarea cali- 
tăţilor obiective şi permanente ale fiinţei. 

Ne vom opri aici cu aceste consideraţii - esenţiale, 
dar filozofice şi tehnice - şi ne vom mulțumi să arun- 
căm o privire rapidă asupra câtorva dintre consecințele 
cele mai elocvente pe care le vom întâlni întotdeauna 
în fiecare dintre cele patru domenii complementare de 
aplicaţie ale Gestatului: 

* terapia aşa-zis „individuală” (sau „duală”); 

e grupurile de terapie sau de dezvoltare personală; 

e practica Gestalt în instituții; 

* aplicaţiile sale în domeniul firmelor industriale 

şi comerciale. 


CICLUL CONTACTULUI 


că 
! 


„Şi totuşi se învârteşte!”, striga Galilei în faţa in- 
chizitorilor. Nimeni nu se mai îndoieşte astăzi că totul 
se învârteşte în Univers: de la electroni, pe minusculele 
lor orbite atomice, până la planete şi galaxii. Şi vântul 
se învârteşte şi soarta şi destinele popoarelor şi ale 
teoriilor; totul este ciclic, de la anotimpuri până la 
vârstele omului şi la ceasul biologic intern (comandat 
de epifiză sau glanda pineală, care reglează somnul, 
digestia, ovuiația şi tulburările legate de schimbările de 
fus orar, bătăile inimii, temperatura corpului, nivelul 
secreției de hormoni, dispoziția şi activitatea diurnă, 
lunară sau sezonieră), 

Orice experiență urmează un ciclu: debutează, se 
desfăşoară şi se termină. Întreaga viaţă este o înlănțuire 
complexă de cicluri, închise în „păpuşi ruseşti”. Lectura 

acestei cărți a început, se derulează în momentul de 
față şi se va termina curând, dar se află în ciclul de 
desfăşurare a zilei dumneavoastră, care la rândul ei 
face parte din săptămână şi aşa mai departe; paralel 
se suprapun ciclurile corpului dumneavoastră, ale 
iubirilor dumneavoastră, ale activităților profesionale, 
ale angajamentelor sociale şi politice. 

În fiecare moment apare în prim plan o imagine 
dontinantă, iar restul rămâne eclipsat pentru moment în 
fundal: astfel, dacă la un moment dat sunteți captivat 
de lectura unei cărți, uitaţi durerea de spate, care trece 
în plan secund. Ceea ce se află în prim planul scenei 
este mai interesant decât decorul. Este vorba de o 
continuă alternanță figură - fond, evocată deja de la 
începutul secolului de către psihologia Gestalt. 

Gestalt-terapia ţine seama de modul fundamental 
de funcţionare a omului. Astfel, Peris şi Goodman 
(1951) au propus divizarea fiecărei experienţe în patru 
timpi principali, grupați în jurul noțiunii de contact: 
pre-contactul, intrarea în contact, contactul deplin şi post- 
contactul. Acest decupaj al fiecărei acțiuni face ca 
lucrurile să pară mai simple, dar nu ține seama de 
ansamblul fenomenelor observate. 

Alţi autori încercat să investigheze mai adânc 
acest proces pentru a-l aplica situațiilor concrete de 
viaţă: de la „mini-ciclul” satisfacerii nevoilor fizice ca 
foamea sau setea, la ciclurile mai lungi şi mai complexe 
ale evoluţiei unei relații amoroase sau a unei cariere 
profesionale. Joseph Zinker (1977) distinge, de exemplu, 
şase faze: senzaţia, conştientizarea sau atpareness, 
mobilizarea energiei, acțiunea, contactul şi retrage- 
rea. Michel Katzeff (1978) adaugă şi etapa finalizării, 
înaintea retragerii. 

În ce mă priveşte, disting cinci faze esenţiale: 

1. precontactul, 

2. angajarea, 

3. contactul propriu-zis, 

4. dezangajarea, 

5. asimilarea experienţei. 

Două dintre aceste faze sunt mai importante: cele 
care preced şi urmează imediat contactului propriu-zis 
şi care vor condiționa în mare parte, reuşita sau eşecul. 
Le-am denumit angajare şi dezangajare. 


CICLUL CONTACTULUI ÎN CINCI TIMPI 
(Serge Ginger, 1989) 





Schema pe care o propun evocă litera grecească 
pi - care pentru mine simbolizează trecerea de la dia- 
metru la cerc, de la linia dreaptă la ciclu, de la proiect 
la punerea lui în aplicare. Cele două bucle subliniază 
punctele cruciale ale ciclului, adică scurtele momente 
în care acțiunea începe sau se termină, înainte de etapa 
asimilării. Ceea ce mi s-a părut interesant a fost faptul 

59 





că dificultățile - atât cele ale clientului, cât şi cele ale 
terapeutului, se situau în marea lor majoritate în aceste 
două momente-cheie ale ciclului: chiar înainte sau chiar 
după faza de contact propriu-zis, adică în momentul 
intrării în contact sau înainte de retragere. Am ajuns astfel 
la cinci faze: 


1. Precontactul 


Necesitatea unei perioade suficiente de timp pentru 
precontact, pentru a permite emergenja nevoii, a dorinței, 
a proiectului (sau a unei situații), a fost deja amplu 
dezbătută de majoritatea autorilor gestaltişti. Pentru ca 
o reuniune sa iasă bine este nevoie de câteva schimburi 
informale prealabile; o relație amoroasă implică exis- 
tența unei perioade destul de lungi de dorință şi apoi 
de preludiu; o relație comercială necesită un timp 
pentru „îmblânzirea” clientului; travaliul personal 
în Gestalt este precedat de o perioadă de latenţă ce 
pregăteşte instaurarea alianței terapeutice. Absența 
precontactului sau durata lui excesivă indică prezența 
unei disfuncționalități psihologice sau sociale. 


2. Angajarea 


Importanța momentului în care are loc conştien- 
tizarea este deseori subestimată: este vorba despre un 
moment-cheie în care acțiunea „se leagă”, în care ne 
angajăm pe o pista de travaliu în cadrul unei secvențe 
terapeutice, în care intrăm într-o relaţie sau într-un 
grup, luăm o decizie sau începem un proiect. 

De aceea am propus ca această fază să se numească 
angajare. Acest cuvânt mi se pare foarte explicit pentru 
mine el desemnează debutul unui schimb sportiv 
(servirea sau angajarea la volei, angajarea în scrimă 
etc). De reținut faptul că angajarea nu se face întotdea- 
una fiind deplin conştienţi (awarness) şi că nu implică 
întotdeauna o mobilizare de energie: uneori, ea este 
rezultatui unei intuiții, a unei „alunecări” treptate sau, 
dimpotrivă, al unei situații care ia o întorsătură 
neaşteptată. Însă, oricum ar fi, ne angajăm şi pornim! 
Oricare ar fi motivele sau argumentele, vine momentul 
în care, „gata, plecăm!"; surprinderea şi exploatarea 
deliberată a acestui moment critic mi se par esenţiale. 


3. Contactul 


Contactul în sine se împarte la rândul său în mai 
multe etape succesive, a căror ordine variază în funcție 
de situație. Însă descrierea lor detaliată nu mi se pare 
fundamentală pentru practica clinică în terapie sau 
într-o relație: lucrurile îşi văd de drumul lor, cu suişuri 
şi coborâşuri, şi pe parcurs ne putem da seama dacă 
suntem în faza de orientare (de alegere), de acţiune sau 
de interacțiune. 


4. Dezangajarea 


Un alt moment important este cel al dezangajării: 
momentul în care situația „se dezleagă” într-un fel sau 
altul, sau în orice caz, faza este terminată; va fi nevoie 
să tragem concluziile, chiar dacă acestea sunt provizorii. 

Înnintea etapei de retragere propriu-zisă, înaintea unei 
perioade mai lungi sau mai scurte de asimilare, de 
digerare - conştientă sau inconştientă - a experienței, 
apare acest moment crucial al sfârşitului: oprirea, 
separarea, concluzionarea. Vine un moment când amanții 
se despart, când ne despărțim de terapeut (până la urmă- 
toarea şedinţă sau definitiv). Aceşti timpi de separare ne 
jalonează viața: închidem conferințe, piecăm de la 
reuniuni, dar plecăm şi de lângă părinți, ne terminăm 
studiile, ne dăm demisia de la serviciu sau din partid, 
divorțăm, ne mutăm, ieşim la pensie. Nu mai suntem 
în plin contact, nu suntem încă nici în retragerea- 
asimilare, ci ne aflăm în momentul critic al dezangațării = 
care poate dura câteva minute, câteva zile sau... ani 
întregi (vezi „travaliul de doliu”). 

În viaţa de zi cu zi ca şi în practica terapeutică, am 
observat că este vorba deseori despre un moment 
dificil, prost „negociat”, întârziat inutil sau grâbit într-un 
moment nepotrivit. Această etapă esențială a ciclului 
îmi pare a [i insuficient pusă în lumină în teoria clasică 
pestaltistă; merită să-i acordăm mai multă atenţie. De 
obicei este un moment critic pentru terapeuții debutanţi 
şi pentru politicienii versați! 


5. Asimilarea 


Nu voi insista deci prea mult asupra a ceea ce 
înseamnă pentru mine cea de-a cincea etapă a ciclului: 
retragerea în sens de asimilare. Majoritatea autorilor 
i-au subliniat deja importanţa şi toată lumea ştie că 
formarea sau psihoterapia - ca şi dragostea - „se joacă” 
atât între întâlniri, cât şi în cursul acestora. 

Rezumând, angajarea şi dezangajarea nu presupun 
în general perioade lungi de timp, ci sunt momente 
scurte, delicate, decisive şi uşor de reperat - precum 
decolarea şi aterizarea avionului. Mai ales faza dezan- 
gajării mi se pare demnă de subliniat: ea precede 
retragerea şi nu trebuie confundată cu aceasta. Pe ea se 
bazează în mare parte eventuala asimilare ulterioară a 
experienței. 


FUNCŢIILE SELFULUI 


În cursul diferitelor etape ale ciclului experienței 
sau ciclului contactului, selful meu (adică modul meu 
personal de adaptare actuală la mediu) evoluează 
continuu: el funcționează în patru modalităţi principale, 
pe care le numim în mod tradițional funcțiile self-ului: 
Id, personalitate, eu şi modul de mijloc - aceşti termeni 
având un sens specific în context gestaltist: 


° Id, se referă la lumea senzaţiilor, nevoilor (conştiente 
şi inconştiente) şi pulsiunilor: foamea, oboseala, dorinţa 
sexuală. Mi se impune şi mă determină să acționez 
într-un anume fel, fără vreo decizie voluntară din 
partea mea. 


* Personalitatea constituie fondul pe care emerg 
aceste nevoi: este ceea ce e permanent în mine, dimen- 
siunea mea istorică, care mă face să mă recunosc ca pe 
„cineva care are obiceiul să...”. Este imaginea pe care o 
am despre mine însumi, şi mai ales traducerea ei ver- 
bală: „sunt un om care...“. Personalitatea se manifestă 
înainte şi după fiecare ciclu: îl condiționează şi se 
hrăneşte din el; fiecare experiență, odată asimilată, o 

îmbogăţeşte, actualizând imaginea pe care o am despre 
mine. 


* Eul se referă la alegerile mele deliberate şi conştiente, 
de care mă simt deplin responsabil şi care-mi permit 
să-mi orientez comportamentul. În funcţie de nevoile 
mele actuale şi de personalitatea mea obişnuită, iau decizii 
(funcţia eu depinde, aşadar, de id şi de personalitate). 
Este vorba despre ceea ce vreau, despre ceea ce decid 
astăzi, în mediul prezent, în câmpul experienței în curs. 


* „Modul de mijloc” se referă la conjugarea greacă: 
nu este nici activ, nici pasiv, ci amândouă deodată. Se 
apropie de modul „pronominal”: când „mă spăl”, sunt în 
acelaşi timp subiect şi obiect al acţiunii mele; de asemenea, 
când ne vorbim unul celuilalt, într-o interacțiune de tip 
dialog: este contactul deplin, schimbul reciproc între 
mine şi celălalt, între mine şi mediul meu. 


Psihoza este legată de perturbarea funcţiilor Íd şi 
personalitate, care apar mai ales la începutul şi la 
sfârşitul ciclului (pre-contact şi asimilare); nevroza este 
legată de perturbarea funcției eu. 


REZISTENŢELE 


În practică, ciclul nu se derulează întotdeauna în 
mod regulat: apar întreruperi, alunecări sau derapaje, 
salturi, întoarceri etc. În Gestalt, aceste perturbări sunt 
în general numite rezistențe. Se disting cinci rezistențe 
principale: confluenta, introiecția, proiecția, retroflexia şi 
deflexia (unii autori mai adaugă şi profiezia, egotismul, 
devalorizarea etc). De fapt, mare majoritatea funcționează 

ca mecanisme de apărare, adică reflexe provizorii de 
securitate, care au devenit însă excesive, inoportune sau 
anncronice: astfel, armura menită să mă apere, a devenit 
treptat prea grea şi prea strâmtă, fiind mai mult jenanţă 
decât utilă. Gestalt-terapia mă va ajuta să le reperez şi 
apoi să le triez; mă va ajuta să mă deberasez de cele 
care nu-mi mai sunt folositoare, sau, în funcție de caz, 
să-mi transform armura rigidă într-o cămaşă de zale 
mai suplă şi mai bine adaptată. 
Să luăm câteva exemple obişnuite: 


* Confluenţa este patologică dacă nu mai există 
graniţe între mine şi celălalt: dacă soția mea mă înso- 
țeşte mereu la meciurile de rugby, iar eu merg de 
fiecare dată cu ea la cumpărături, relaţia noastră va 
deveni una de fuziune, în care nu se va mai şti cine ce 
vrea. Dimpotrivă, confluența este sănătoasă dacă îmi 
împărtăşesc entuziasmul în echipa sportivă din care 
fac parte, bucuria unei aniversări în familie sau lupta 
comună a partidului politic al cărui membru sunt. Însă 
această confluență sănătoasă nu trebuie să depăşească 
cadrul stabilit: apar derapaje, dacă votez exact ca şi 
căpitanul echipei de fotbal din care fac parte, dacă 
partidul politic la care am aderat îmi impune o vesti- 
mentaţie obligatorie pe care să o port în fiecare zi sau 
dacă urmez orbeşte guru-ul unei secte. 


= introiecțiile sunt ceea ce „am înghițit fără să 
mestec sau să diger bine”. Unele sunt necesare pentru 
a continua să trăiesc în societate: am învățat că trebuie 
să ţin cont de bunăstarea celuilalt, să ajung la timp la o 
reuniune, să nu fip pe stradă. Dar am introiectat şi că 
nu am voie să mă masturbez (ori, se ştie astăzi că este o 
metodă normală de trezire a sexualității), că trebuie să 

tac şi să mă conformez celor hotărâte de părintii şi de 
profesorii mei - cu prețul unui blocaj în evoluție! De ce 
nu m-aş manifesta în specificitatea mea, cu asertivitate 
(comportamentul celui care se afirmă prin aserțiuni, 
fără timiditate şi nici lăudăroşenie excesive, la justa sa 
valoare şi la momentul potrivit)? De altfel, multe dintre 
„introiecţiile” din copilărie mă presează inutil în loc 
să-mi uşnreze viața şi să mă elibereze. 


« Proiecţia constă în a atribui celuilalt ceva care mă 
priveşte (frecvent, pentru a mă debarasa inconştient): 
„Pari nervos în seara asta” ascunde probabil propria 
mea nervozitate, ca şi „Sunt sigur că acum o să spui şi 
că...”, Astfel atribuim deseori celuilalt, fără să ştim, 
propriile noastre stări sufleteşti, dorinţele sau temerile 
noastre. Totuşi, proiecția sănătoasă ne permite să-l înțe- 
legem pe celălalt, să-i anticipăm comportamentul; tot 
ea stă la baza oricărei relații: „O să-i fac cadoul asta, 
pentru că sunt convins că o să-i facă plăcere”. 


+ Retroflexia constă în a-ți „înghiți” sentimentele 
sau pulsiunile: spre exemplu, dorinţa sau furia. Suport 
situația „scrâşnind din dinţi” şi sfârşesc prin a somatiza 
ceea ce mă contrariază: voi căpăta crampe în stomac, 
dacă nu un ulcer sau cancer*. Pentru profesorul Laborit, 
majoritatea bolilor sunt legate de „inhibarea acțiunii” - 
care duce la acumularea în organism a hormonilor de 
stres care sunt toxici. Totuşi, este de la sine înțeles că 
retroflexia este deseori adaptată şi necesară: e mai mult 
util decât nociv să-mi rețin furia față de şeful meu; 


* Studiile recente au arătat că mai multe boli, printre care şi 
cancerul, se dezvoltă mai frecvent la persoanele care îşi con- 
trolează excesiv exprimarea sentimentelor de furie, tristeţe 
sau bucurie (care fragilizează sistemul imunitar. 

să-mi controlez dorința de a mă servi dintr-o vitrină cu 
prăjituri sau să mă abin să acostez pe stradă o tânără 
frumoasă, acestea sunt retroflexii sănătoase, prin care 
recunosc locul celuilalt şi favorizez viaţa socială. 


+ Deflexia este o evitare, o deviere a dorinței sau 
nevoii. Mi-am retroflectat furia împotriva şefului meu 
şi apoi o deviez, conducând cu exces de viteză sau 
țipând la copii fără motiv. Când mi se pune o întrebare 
personală jenantă, deflectez printr-o glumă, evitând 
să dau un răspuns, sau ţin un discurs general despre 
problema în cauză. Însă şi deflexia poate fi utilă, 
evitând abordarea unui conflict: pălăvrăgesc despre 
altceva sau „îmi amintesc brusc” că trebuie să dau un 
telefon urgent, pentru a eluda o problemă delicată, pe 
care prefer să o abordez mai târziu, în condiții mai 
bune. 


După cum putem observa, aceste mecanisme de 
rezistență sunt extrem de frecvente şi sunt în majori- 
tatea cazurilor mai mult sau mai puțin inconștiente. 
Fiecare dintre noi foloseşte în mod regulat mai multe 
rezistențe, dar nu pe toate, şi nu întotdeauna cu bună 
ştiinţă. Gestalt-terapia mă ajută să le depistez şi să le 
exploatez la maximum, pentru a rafina contactul şi nu 
pentru a-l întrerupe sau a-l parazita. De exemplu, 
confluența îmi permite să adopt accentul celor din Sud, 
imediat ce ajung la Montpellier, să plec ultimul atunci 
când sunt invitat la prieteni, pentru a-i ajuta să strângă 
după musafiri; proiecţiile mă încurajează să scriu 
cartea asta, imaginându-mi fără încetare ce credeţi şi ce 
simți dvs, cititorii; deflexiile îmi permit să-mi păstrez 
simțul umorului şi bucuria de viață... chiar şi după ce 
am văzut buletinul de ştiri! 

| 
| Pentru a ilustra acest fragment despre rezistențe, 
iată o schemă în care sunt reprezentate grafic acele 


„evenimente de frontieră” între mine şi celălalt: 
f 


REZISTENȚELE ÎN GESTALT 





Unii autori au distins multe alte tipuri de rezis- 
tente cum ar fi: proflexia, egotismul sau invalidarea (sau 
devalorizarea). 

Astfel, Teoria selfului mă va ajuta să-mi clarific 
modul de funcționare mental şi social, să-mi depistez 
perturbările în cadrul contactului, „să fac curățenie” şi 
să mă debarasez de obiceiurile perimate, devenite 
inconştiente, să-mi reajustez fără încetare imaginea de 
sine (de ex. „Când eram la şcoală credeam că nu ştiu să 
scriu” şi repetam asta mereu! Or, acum ştiu că nu mai e 
adevărat), mă vă ajuta să-mi exploatez la maxim 
potențialul latent. 

Gestalt-pedagogie 
şi socio-gestalt 





GESTALT ŞI VIAȚA COTIDIANĂ 


Până acum am vorbit mai ales despre aspectele 
terapeutice ale Gestaltului. De fapt, istoric vorbind, 
Gestalt-terapia s-a născut din încercarea de a revizui 
psihanaliza, iar primii gestaltişti americani (Fritz şi 
Laura Peris, Paul Goodman, Jim Simkin, Isadore From, 
Erv şi Miriam Polster, Joseph Zinker etc), o practicau 
mai ales sub forma psihoterapiei individuale (una sau 
mai multe şedinţe pe săptămână, de câte aproximativ o 
oră, faţă în față). Primele grupuri erau mai ales grupuri 
didactice pentru demonstrații sau formative. De-abia 
apoi, pe la mijlocul anilor '60, au luat amploare grupurile 
cu întâlniri fixe, apoi grupurile de terapie continuă şi, 
mai târziu, intervențiile în cadrul instituțiilor de educaţie, 
sociale sau medicale, precum şi în întreprinderi sau în 
viața comunitară (Gestalt-kibbutz). 

Astăzi, aplicaţiile non-terapeutice ale Gestaltului 
au devenit foarte numeroase, atât în Statele Unite, cât 

şi în Germania, Rusia şi Franţa. lată câteva exemple: în 
şcolile particulare, în instituțiile de reeducare pentru 
copiii aflați în dificultate, în spitale de pediatrie şi de 
psihiatrie, în închisori, în cadrul armatei, în cadrul 
serviciilor sociale pentru toxicomani, pentru persoane 
maltratate sau abuzate sexual sau pentru cupluri şi 
familii aflate în dificultate; există şi servicii de formare 
pentru adulți în sectorul comercial, în cel al asigurărilor, 
în sectorul bancar, în presă, în politică, în domeniul 
spectacolelor, al transporturilor, precum şi în sectorui 
industrial (automobile, chimie, informatică etc). 

* Ştiinţele umane au cucerit drepturile citate în toate 
sectoarele de activitate, căutând să amelioreze contactul 
şi comunicarea, să gestioneze conflictele, să sporească 
motivația, cooperarea, creativitatea şi inovaţia, şi asta la 
toate categoriile de personai (cadre, directori, funcțio- 
nari şi muncitori). La acest lucru au contribuit câteva 
metode: 

* Analiza tranzacțională (AT) oferă un limbaj simplu, 
folosindu-se de metaforă, şi clarifică în special „sce- 
nariile” şi „jocurile” inconştiente în schimburile inter- 
umane, nevoia de recunoaştere socială („mângâieri” 
sau în engleză „strokes”), precum şi diferitele niveluri 
de implicare personală a fiecăruia. 

* Programarea neuro-lingvistică (PNL) vizează „exce- 
lenţa în comunicare”, evidențiază printre altele diversele 
canale de schimb pe care le folosim (vizual, auditiv, 
kinestezic sau olfactiv - dominante pentru fiecare dintre 
noi) în „strategiile“ spontane, importanța conotațiilor 
inconştiente ale limbajului; propune tehnici de „anco- 
rare” a experienței şi „recadrare” (schimbarea cadrului) 
a comportamentelor pentru a repera beneficiile secun- 
dare etc. 

Care e, atunci, aportul original al Gestalt- terapiei? 
Printre altele, o artă înnoită a contactului, prin exploata- 
rea diferitelor faze ale ciclului de satisfacere a nevoilor, 
unificarea diferitelor fațete („polarități”) ale fiecăruia dintre 
noi şi o mai bună conştientizare a interdependenței 
acestora; Gestaltul potenţează creativitatea şi originalitatea 
fiecărei ființe umane (stilul său propriu de viață), într-o 
ajustare creativă permanentă la mediu şi reabilitează 
rolul emisferei cerebrale drepte, care coordonează aspectele 
emoționale, intuitive şi artistice. 

În timp ce analiza tranzacțională şi programarea 
neurolingvistică valorizează adaptarea la celălalt, ia 
mediu şi ia structurile sale, Gestalt-terapia reabilitează 
individul, cu nevoile şi valorile lui specifice, care nu 
trebuie strivite sub presiunea permanentă a mediului; 
caută un compromis care să țină cont de ansamblul 
situațional, de câmpul experienței singulare, care tocmai 
se desfăşoară - aici şi acum, o soluție nouă şi inedită, 
care să se realizeze, dacă e posibil, cu plăcere pratificantă 
şi nu cu efort sau constrângeri. 

Toţi psihologii şi pedagogii ştiu de fapt că învă- 
farea de plăcere se consolidează mult mai bine decât 
predarea sistematică care are ca scop căutarea perfor- 
manţei: munca făcută cu plăcere este întotdeauna mai 
agreabilă şi mai rentabilă. De altfel, aşa învăţăm în 
mod natural să mergem, să vorbim, să iubim... 

Gestaltul depăşeşte astfel câmpul psihoterapiei, în 
sensul comun al termenului; este mai mult decât o 
metodă de tratament: propune o viziune nouă asupra 
lumii şi relațiilor, dezvoltarea armonioasă a resurselor 
personale ale fiecăruia, un stil de viață îmbogățit, creativ 
şi interactiv, o nouă artă de a trăi în contact deplin - acesta 
este Gestaltul aplicat la viaţa cotidiană. 

CÂTEVA DOMENII DE APLICAȚIE 


Gestalt-terapia, ca şi psihanaliza, de altfel, a găsit 
astfel de-a lungul timpului numeroase domenii de 
aplicare, dintre care unele nu au fost prevăzute de la 
început. El ne poate însoţi în toate aspectele vieții, în 
situaţiile cele mai diverse: astfel, paralel cu grupurile 
deschise tuturor (care permit o mai bună cunoaştere a 
funcționării interne profunde a fiecăruia dintre noi), 
putem vorbi acum şi despre: 


e grupuri Gestalt de pregătire pentru naştere; 

e grupuri speciale pentru copii şi adolescenți; 

e seminarii centrate pe dezvoltarea şi îmbogățirea 
sexualității („sexo-Gestalt”); 

* grupuri rezervate persoanelor singure: femeilor, 
bărbaţilor, homosexualilor, bătrânilor (, geronto- 
Gestalt”); 

* susținere psihoterapeutică în bolile terminale (în 
special, cancer şi SIDA). Asociaţia de Pompe Funebre 
din Paris propune astăzi asistarea familiilor aflate 
în doliu. 


Gestaltul se adresează persoanelor aflate în dificultate: 
bolnavi sau nevrotici (anxioşi, fobici, obsesionali, de- 
presivi, persoane cu risc de suicid, isterici etc), precum 
şi bolnavilor cu afecțiuni mentale mai severe (aflate în 
„Situaţii limită” sau psihotici); însă se dovedeşte a fi 
eficace şi în cazul persoanelor normale, care se confruntă 
cu dificultăţile existenţiale obişnuite: despărțiri, doliu, 
conflict, şomaj, singurătate, oboseală, agitaţie sau apatie, 
imigranţi, crize spirituale etc. De altfel, chiar Perls 
declara: „Metoda mea este prea bună pentru a o dedica 
numai bolnavilor”. 

Se poate constata că în Franţa zilelor noastre, 
majoritatea zecilor de mii de persoane care au făcut o 
terapie individuală Gestalt nu sunt bolnavi, ci oameni 
normali ca mine şi ca dumneavoastră, dornici să-şi 
amelioreze şi să-şi îmbogăţească calitatea vieții per- 
sonale, familiale şi sociale. Din acest motiv, Gestaltul 
a fost introdus treptat nu numai în spitale şi în insti- 
tuțiile pentru copii şi adolescenți aflați în dificultate, ci 
şi în şcoli, licee, în instituţiile de formare pentru adulți 
(ingineri, comercianți, directori de resurse umane, for- 
matori sau consultanţi, educatori specializaţi, consilieri 
de familie, pastori protestanți etc) şi de atunci, treptat, 
în întreprinderi din sectorul industrial sau comercial: 
bănci, societăți de asigurări, transporturi, distribui- 
tori en gros, servicii informatice, uzine chimice sau 
metalurgice. i 

Un exemplu tipic poate fi decizia RATP (compania 
de transport public de persoane din Paris care are în 
jur de 38000 de agenţi) de a asigura personalului 
angajat în cadrul companiei de metrou pariziene o 
inițiere în principiile fundamentale ale Gestaltului, pe 
tema „Inițierea Contactului”; acest lucru a fost realizat 
pentru a îmbunătăți primirea publicului călător în 
stațiile de metrou. Fiecare angajat a participat la două 
stagii teoretice şi practice, cu o durată totală de cinci 
zile (cu o parte dedicată exerciţiilor şi jocurilor de rol). 
Stagiile s-au axat pe ciclul contactului şi pe întreru- 
perile acestuia (rezistențele), pe comunicarea verbală şi 
non-verbală, pe extremele comportamentale etc. 

Şcoala Pariziană de Gestalt (EPG) a format la 
început personalul unei linii de metrou (260 de agenți), 
persoane din personalul de conducere precum şi o 
echipă de formatori de la compania de metrou - echipă 

care avea să asigure apoi formarea celor de la alte linii, 
sub supervizarea EPG. O formare de acelaşi gen este 
în curs de desfăşurare la Compania de Autobuze din 
Bordeaux, cu cca. 600 de şoferi şi personal din con- 
ducere (organizați în mici grupuri de câte 10 persoane), 
centrată în special pe un control mai bun al stresului 
profesional. De asemenea, echipa noastră a fost soli- 
citată pentru a interveni pe lângă personalul marilor 
lanțuri de distribuţie (Auchan), de radio şi televiziune, 
a celor din bănci naționale şi străine (Liban), din 
sectorul administrativ (Ministerul Mediului, în Franța 
şi în Brazilia) etc. 

Criza economică mondială a sensibilizat conducă- 
torii fată de importanţa „resurselor umane”: investiţiile 
financiare şi tehnologice în întreprinderi nu mai erau 
de ajuns. Dimensiunea umană, ca să nu spunem uma- 
nizată, este esenţială. Motivația internă a personalului 
este cea care „face diferența”: munca făcută cu plăcere, 
cu sentimentul personal al apartenenței, de participare 
la cercetări şi la creativitatea generală, convingerea 
intimă că fiecare îşi are locul său, că prezența lui în firmă 
„contează”, că are dreptul să se afirme în specificitatea 
sa, cu asertioitate, 

Tehnicile Gestalt sensibilizează cu uşurinţă, atât 
cadrele de conducere, cât şi angajaţii, la noțiunile trăite 
de respect reciproc, de potenţial latent al fiecăruia, de 
ritm, de schimb şi de contact; ele pun în lumină posibi- 
litatea de a exploata pozitiv unele conflicte, în loc să se 
plângă din cauza lor sau să se străduiască în zadar să le 
combată (vezi agresivitatea „pozitivă“, ca „pulsiune de 
viață”, atât de dragă lui Perls); subliniază importanţa 
relaţiilor informale, care sunt sursă de energie într-o 
firmă; insistă asupra necesității de a nu omite dimen- 

siunea ideologică ce stă la baza culturii organizaționale, 
Competența profesională nu este suficientă: trebuie „să 
crezi în ea”! Gestaltul pune în valoare schimbarea, 
opunându-se tentației continue de a alege varianta unui 
echilibru static precar. Propune o îmbogățire perma- 
nentă a evantaiului de posibilități, prin experimentarea 
concretă (emisfera dreaptă), şi nu doar pornind de la 
cercetările teoretice efectuate în cadrul birourilor de 
studii şi în laboratoare (emisfera stângă). 

Intervenţiile Gestalt în firme pot lua diferite forme. 
Sa recurs ia diverse prezentări şi la diferite instru- 
mente; seminarii singulare de sensibilizare a cadrelor 
de conducere - cu exerciții de implicare directă şi de 
antrenare a capacităţii de inovare (prin folosirea 
pentagramei şi a jocurilor de rol), stagii periodice de 
formare a diferitelor categorii de personal (în care s-a 
lucrat în principal asupra ciclului contactului şi ale 
întreruperilor acestuia), coaching individual pentru un 
manager (cu folosirea autoscopiei* în „video-Gestalt”), 
etc. Aşa cum se întâmplă întotdeauna în Gestalt, fiecare 
program este specific, se elaborează treptat împreună 
cu personalul de conducere a firmei, în funcţie de 
nevoile lor reale „aici şi acum”, ținând cont de mediul 
social, economic, concurențial şi cultural existent în 
momentul respectiv, 


Cu titlu de exemplu, iată un scurt extras din raportul 
stagiului de formare a personalului de la compania 
pariziană de metrou: 


* Clientui se vede în direct pe ecranul unui televizor pentru 
a-şi îmbunătăți calitatea contactului şi modul în care se 
prezintă. 

„Gestaltul la RATP: Am vorbit deja despre 
awareness şi despre contact. O altă noţiune de o im- 
portanță majoră este cea de fluiditate, de „navetă”, 
de „du-te vino”. Această „navetă” se face între un 
„eu” şi un „tu“, între cap şi corp, între prezent, 
viitor şi trecut. Putem găsi aici o asemănare cu 
compania noastră, care simbolizează şi ea un fel de 


navetă: drumul de la familie la serviciu, sau invers. 
Vom găsi şi noțiunile de suprafață şi de fond. 
Trecerea cu ajutorul metroului de la suprafață 
(oraşul), la fond (tunelul subteran) - şi trecerea cu 
ajutorul Gestaltului, de la exprimarea de suprafață, 
la problemele de fond. 


Thierry Bonnefoy, 1994 





SOCIO-GESTALTUL 


Ceea ce am propus să se numească socio-Gestalt 
(Ginger, 1987) nu este aplicația Gestaltului în cadrul 
unei „organizații“, ci transpunerea lui într-o instituție 
(şcoală, spitai, primărie) sau într-o firmă - considerate 
în mod global a fi un „organism viu“, aflat în interac- 
tune permanentă cu mediul său; este vorba, deci, 
despre extrapolarea principiilor comune ale Gestalt- 
terapiei la această metaforă. Nu este vorba despre o 
intervenţie Gestalt într-o firmă, ci de o abordare gestal- 
tistă a instituției / firmei. Vom regăsi aici majoritatea 
noțiunilor deja prezentate în capitolul despre teoria 
selfului. 

În special tot ceea ce este legat de fenomenele de 
frontieră sau de rezistențe: astfel, de exempiu, o firmă 

ar putea suferi de introiecții perimate („produsele ieftine 
se vând mai bine”; „clienţii se vor obişnui”; „nu trebuie 
să facem împrumuturi la bancă” etc), sau de retroflecții 
excesive (nu ne facem publice programele şi nici rezul- 
tatele, ne limităm publicitatea etc) şi aşa mai departe. 

Echilibrul funcțiilor selfului într-o companie nu se 
va menţine dacă deciziile (funcția eu) nu se bazează cu 
adevărat pe nevoile exprimate ale salariaților şi ale 
consumatorilor (funcția Id) şi pe identitatea companiei 
(funcția personalitate). Un exemplu tipic de adecvare 
poate fi decizia curajoasă a companiei Perrier de a 
retrage pe loc mai multe milioane de sticle de apă 
minerală aflate pe piață în lumea întreagă, ca urmare a 
constatării unei avarii de fabricaţie la o singură sticlă. 
Astfel au fost luate în considerare nevoile de securitate 
ale consumatorilor, iar imaginea firmei nu a fost alte- 
rată, ceea ce a dus la amortizarea rapidă a cheltuielilor 
(care au servit drept publicitate). 

Ceie cinci colțuri ale Pentagramei (Ginger, 1981)* 
vor fi transpuse şi respectate, prin dezvoltarea echili- 
brată a următoarelor eiernente: 


i. condițiile materiale: sediu, echipamente, rezerve 
bugetare şi investiţii; 

2. atmosfera relațională a firmei: ambianța generală, 
timpi pentru odihnă, pauzele de cafea, spaţiile de întâini- 
re, panourile de afişaj, activităţile sociale ale Comitetului 
de conducere al firmei etc. 

3, competențele tehnice: calitatea produselor şi a 
serviciilor oferite, studiile şi cercetările permanente, 
documentația tehnică disponibilă, echipamentele in- 
formatice etc. 





* Vezi capitolul 1. 





4. organizarea socială a firmei — internă (structuri şi 
repartizarea rolurilor) şi externă (clientelă şi concurenţă), 
de exemplu: organigrama personalului („fiecare la locul 
lui” şi interrelaţiile clar definite), schimburile cu clientela 
(primiri, publicitate, anchete asupra nevoilor etc.) 

De notat importanța unui echilibru între cele două 
„brațe” relaționale ale Pentagramei: este important ca 
atmosfera socială internă a firmei să fie plăcută, ca 
fiecare să vină şi să lucreze cu o oarecare plăcere, să se 
simtă „ca la el acasă”, să găsească aici colegi cu care 
să poată comunica liber; dar la fel de important este 
ca structurile interne să fie eficace: suple dar clare. 
Anumite firme păcătuiesc printr-un exces de rigorism 
(totul este organizat, dar nimeni nu este destins), altele, 
prin exces de toleranță (există o atmosferă de simpatie, 
dar se vorbeşte mai mult decât se lucrează). 

5. polul ideologic: principiile de bază ale firmei, 
imaginea de marcă, sigla sau deviza. Ceea ce dă „per- 
sonalitate” acelei firme raportat la firmele concurente: 
elemente originale, inovaţii, fiabilitate, garanții, perso- 
nalizarea relațiilor etc. De obicei, aceste aspecte sunt 
neglijate, deşi ele influenţează clientela într-o măsură 
apreciabilă, care se desfăşoară în mare parte în plan 
inconştient. 


Generalizând, putem transfera cele douăzeci de 
noțiuni de bază din Gestalt (pe care le-am expus în altă 
parte) ia orice tip de organizare socială. Vom vedea 
câteva exemple în capitolul 11. Astfel, se apelează la 
abordarea Gestalt pentru o dezvoltare eficientă în 
numeroase domenii de activitate: pedapogie, educație, 
sectorul sanitar şi social, firme, depăşind terenul de 
origine, cu scopuri mai mult sau mai puțin terapeutice. 

Creierul 
şi Gestalt-terapia 


AR PUTEA FI PSIHOTERAPIA O 
CHIMIOTERAPIE? 


După cum am văzut, Gestalt-terapia se răspândeşte 
rapid în cele mai diferite domenii, iar eficiența sa nu 
mai este pusă la îndoială. Însă în ce constă aceasta din 
urmă? Care este procesul prin care oamenii se schimbă 
în mod rapid şi durabil în profunzime? Mult timp, aceste 
modificări - uneori spectaculoase - ale atitudinilor şi 
comportamentelor au fost doar constatate cu uimire, 
fără ca procesul să poată fi explicat. 

Cele mai recente studii ale neuroştiințelor permit o 
mai bună cunoaştere a fenomenelor: orice formare 
sau psihoterapie intervine direct asupra circuitelor 
cerebrale şi modifică biochimia internă a creierului şi 
producerea de hormoni sau de neurotransmițători: dopa- 
mina, serotonina, adrenalina, testosteronul etc. Acest lucru 

este evident în cazul psihoterapiilor care lucrează cu 
corpul şi cu emoţiile, aşa cum este Gestalt-terapia. 

Până acum câțiva ani, chimioterapia era considerată 
a fi opusul psihoterapiei: psihiatrii tradiționali zâmbeau 
cu condescendență ascultând soluţiile propuse de psih- 
analişti şi de psihoterapeuţi, considerând că metodele 
acestora sunt „distracții mondene la modă” şi nu 
credeau decât în efectul medicamentelor controlate cu 
strictețe în laboratoare. 

După revoluția tratamentului cu antibiotice a 
bolilor infecțioase, a început revoluția neurolepticelor în 
medicina mintală: s-au pus la punct o serie de molecule 
care acționau direct la nivelul creierului, modificând 
comportamentul (tranchilizante, antidepresive, simu- 
lante, antidelirante etc). În 1952, Henri Laborit introduce 
un nou produs psihotrop (care acționează direct asupra 
psihismului), largactilul, care permite suprimarea pro- 
presivă a cămăşii de forță în spitalele de psihiatrie, 
înlocuind-o cu aşa-numita „cămaşă chimică”. Se ştie că 
de atunci, Franţa deţine tristul record mondial în 
folosirea tranchilizantelor: Temesta a devenit „aspirina 
pentru disconfortul psihic”, iar un milion şi jumătate 
dintre concetățenii noştri sunt consumatori de Prozac. 
Aceste medicamente noi nu sunt scutite de efecte se- 
cundare regretabile (somnolenţă, pierderea iniţiativei, 
scăderea capacităţii de memorare, diminuarea libidoului 
.„. sau chiar sinuciderea, în cazul întreruperii inopinate 
a tratamentului etc). 

În faza imediat următoare, în loc de a opune chimio- 
terapia psihoterapiei, s-a considerat că ele sunt asociate: 
psihoterapia permite într-adevăr prelungirea şi extinderea 
efectelor tratamentului medicamentos şi diminuarea 
progresivă a dozajului, în timp ce chimioterapia 

pregăteşte abordarea bolii mintale din perspectivă 
psihologică, reducând angoasa şi oprind delirul. 

Ne aflăm acum într-o a treia etapă: nu se mai 
vorbeşte despre opoziția celor două abordări, nici despre 
complementaritatea lor, ci despre identitatea unui proces 
cu doi poli: s-a demonstrat în sfârşit că unele psiho- 
terapii sunt chiar chimioterapii necunoscute încă. De 
fapt, acțiunea acestora antrenează modificări neuro- 
fiziologice şi biochimice rapide şi de lungă durată. 
Având avantajul că sunt personalizate şi dozate spontan 
de organism - uneori ajungând la cantități foarte fine, 
în acelaşi fel în care este reglat nivelul de zahăr, fier, 
zinc sau vitamine din sânge. Asttel, injectarea unui 
miligram de ocitocină (hormon care stimulează secreția 
de lapte) e suficientă pentru a induce un comportament 
matern la o femelă virgină (şobolan sau oaie). 

Administrarea medicamentelor externe nu poate 
pretinde că se poate adapta la variațiile permanente şi 
subtile ale dozajelor hormonale ale fiecărui pacient: 
orice masă, orice emoție modifică acest echilibru. Să ne 
amintim de exempiu că reuşita la un examen poate 
dubla instantaneu nivelul de testosteron“ în sânge, 
în timp ce orgasmul multiplică de patru ori cantitatea 
de endorfine*”! Recoltarea de sânge de două ori în 5 
minute în timpul unei reverii optimiste (vizualizare 
optimistă) permite constatarea unei creşteri cu... 53% a 
sistemului imunitar! 

Ce poate face deci o şedinţă de Gestalt-terapie, în 
care se lucrează cu corpul şi cu emoţiile? 


* Hormon masculin, dar şi hormon al dorinței, seducţiei şi 

succesului (şi la femei). 

** Neuromediatori ai bunei-dispoziţii şi ai auto-anesteziei. 
Sl 








CULMEA BIG-BANG-ULUI 


În acest capitol vom arunca o privire rapidă asupra 
creierului uman, structura complexă a universului (Hubert 
Reeves), culmea evoluției de la Big Bang încoace. Vom 
enumera, folosindu-ne de termeni simpli - ilustrați 
uneori prin metafore - câteva dintre ultimele desco- 
periri ale „deceniului creierului” (1980-1990), şi vom 
vedea cum sunt folosite în Gestalt-terapie. 

Dacă am defini pe scurt Gestalt-terapia, am putea-o 
califica drept o terapie a emisferei cerebrale drepte ce 
reabilitează funcția de sinteză intuitivă şi limbajul 
non-verbal (expresiile feței şi ale corpului, exprimarea 
artistică). Am putea vorbi şi despre o terapie limbică, ce 
readuce în prim plan cele şase emoții fundamentale: 
bucuria şi tristeţea, furia şi afecțiunea, dorinţa şi teama. 

Structurile complexe ale sistemului limbic gestio- 
nează în acelaşi timp memoria şi afectivitatea: 


O experiență trăită nu este memorată decât dacă 
este însoțită de o emoție suficient de puternică. 


În acelaşi fel, pentru a face o copie xerox, este 
nevoie să lăsăm copiatorul să se încălzească. Învățăm 
mai bine atunci când o facem cu plăcere, cu dorinţă sau 
cu teamă, decât atunci când suntem indiferenți, iar 
strategia gestaltistă vizează mobilizarea afectivității 
profunde a clientului, astfel încât travaliul să fie engra- 
mat (înregistrat) definitiv, ca urmare a unei transformări 
(punere în formă sau gestaltung) a structurii moleculare. 

Înainte de a da câteva exemple de interacțiune 
între Gestalt-terapie şi neuroştiinţe, vom face o scurtă 
referire la neurofiziologie. 

NEURONUL 


Neuronu! e celula nervoasă de bază. Este alcătuit 
din trei componente: 

*un corp celular, ce conține nucleul (sediul patri- 
moniului nostru ereditar) şi citoplasma - acoperită de o 
membrană, principala frontieră - contact dintre celulă şi 
mediul său. 

* un axon (care conduce mesajul sau înfluxul nervos, 
şi poate avea o lungime de până la un metru) 

*dendrite (care primesc mesajele provenite de la 
alți neuroni). Astfel, un neuron poate fi în contact 
direct cu alți 10 000. 

Legătura dintre un axon şi dendritele altui neuron 
se numeşte sinapsă: aici are loc contactul activ. Există 
10000 de miliarde de sinapse pe cm? de scoarță cere- 
brală - sau un milion de miliarde de sinapse în creierul 
nostru, permițând 1027%%0 de combinaţii diferite, sau un 
număr care s-ar scrie cu două milioane de zerouri şi ar 
avea o iungime de 10 km (dacă ar fi scris cu cifre de 
formatul acestui „10”). Pentru a număra sinapsele, 
într-un ritm de 1 pe secundă, ne-ar trebui un milion de 
angajați cu normă întreagă pentru o perioadă de 100 
de ani! S-a făcut un calcul şi s-a demonstrat că un 
computer de ultimă generație cu tot atâtea conexiuni 
ca şi creierul uman ar acoperi... Franţa, Belgia şi Elveţia 
la un loc şi ar avea o înălțime de 10 etaje! 

Creierul nostru este „maşinăria de contact” cea mai 
sofisticată din univers! Totul pare foarte complex, dar 
este atât de infim, de fapt! Pentru a face o comparație, 
se pun un milion de tranzistoare pe un element infor- 
matic de siliciu de 5 mm? (ce poate conţine un întreg 

dicționar Larousse)* iar pe suprafața acestei componente 
de înregistrare se pot ascunde 230 de viruşi SIDA. 


SCHEMA UNUI NEURON 


mitocondru 
nucleu 






membrană 
filament citoplasmă 
de ADN sinapsă 
purtător 
de gene 





AXON 


Neuronii se formează intrauterin, în special între a 
treia şi a şaptea lună de sarcină, cu uimitoarea viteză 
de 300000 pe minut. Se estimează că fiecare dintre noi 
se naşte cu cca. 100 de miliarde de neuroni; tot atâtea 
stele sunt şi în Calea Lactee. Contrar celorlalte celule 
din organism, aceştia nu se reînnoiesc pe parcursul 
vieții (pentru a nu pierde informațiile acumulate), în 
schimb se dezvoltă fără încetare noi ramificații, ce per- 
mit stabilirea unui număr impresionabil de conexiuni, 
în funcție de necesităţi (asociaţii de idei sau de amintiri 





* Daca industria automobilelor ar fi fost ia fel de evoluată ca 
informatica, autoturismele ar cântări azi 2 kg, ar circula cu o 
viteza de 1000 km/h şi ar costa... 5 franci! 

ce permit memorarea „inteligentă” a experiențelor, 
adică învățarea). 

Pe scurt, „arborii” din creierele noastre sunt plan- 
taţi toți încă de la naştere, însă crengile se ramifică de-a 
lungul vieţii; este vorba despre „sprouting” - extin- 
dere, înflorire - (care poate fi perturbat de alcool, 
droguri şi medicamente). Această înmugurire perma- 
nentă permite stabilirea de noi conexiuni (de exemplu, 
în timpul unei experiențe Gestalt) şi crearea circuitelor 
de înlocuire, în cazul distrugerii celulelor provocate de 
accidente sau boli. 

Contrar unei prejudecăţi larg răspândite, creşterea 
dendritelor (ce permit comunicarea la nivelul sinapselor) 
nu diminuează odată cu vârsta... ci datorită delăsării! 
Nimic nu accelerează mai mult procesul de îmbătrânire 
ca pensionarea fără alte activități care să ia locul celor 
de la serviciu. Copiii care nu sunt stimulati atunci când 
sunt foarte mici stau în şezut la 21 de luni şi merg 
abia la 3 ani! Boinavii a căror fereastră dă spre curtea 
spitalului se vindecă mult mai repede. Într-un mediu 
stimulant, şobolanii trăiesc cu 50% mai mult. Mai 
general spus: 








Schimbarea şi haosul stimulează viața.” 
Prigogine 





Un neuron măsoară în jur de o miime de mili- 
metru. Dacă ar creşte până ar ajunge cât un fir de nisip, 
ar fi nevoie de un camion uriaş pentru a transporta un 
creier. Să nu uităm însă că neuronul nu este un fir de 
nisip: seamănă mai curând cu un oraş mare - cum ar 
fi Toulouse, de exemplu - pentru că este alcătuit din 
câteva sute de mii de micromolecule (sau proteine) cu 

funcţii diferite, care la rândul lor constituie câteva zeci 
de mii de atomi - fiecare dintre aceştia conţinând alte 
zeci de particule... care se învârtesc cu o viteză de 4 
milioane de km/h (sic)! 

În decursul vieţii, neuronii nu numai că nu se 
înnoiesc, dar mor într-o proporție de cca. 100000 pe zi - 
ceea ce nu este foarte tragic de vreme ce folosim doar 
20 % dintre ei! Ceilalţi rămân de rezervă. 

De fapt, moartea celulară începe chiar dinaintea 
naşterii; 10 până la 70% (în funcţie de zona cerebrală) 
dintre neuroni mor în timpul vieţii intrauterine, marea 
majoritate prin „sinucidere” (apoptoză) pentru a lăsa 
locul altora mai utili. Într-adevăr, biologia nu are milă: 
tot ce nu este de folos se usucă şi moare rapid. Selecția 
naturală nu păstrează decât esențialul: „a învăța 
înseamnă a elimina”, spunea Pierre Changeux. În acest 
ritm, la optzeci de ani dispunem încă de 70% dintre 
neuronii vii - dar repartiția lor diferă în funcție de 
regiunile cerebrale: astfel, zona frontală, sediul mecanis- 
melor de decizie, pierde în jur de 50% dintre celulele 
nervoase - la fel şi hipotalamusul, care reglează com- 
portamentele de foame, sete, temperatură, agresivitate 
şi dorință. 

Gestalt-terapia mobilizează în special zonele hipo- 
talamice (prin explicarea nevoilor aici şi acum) şi lobii 
frontali (abordarea holistic-integrativă şi responsabilizarea 
în luarea deciziilor). În acest fel, menţine în activitatea 
aceste zone fragile ale creierului păstrându-le tinerețea 
şi vitalitatea - materia vie nu se uzează dacă ne folosim 
de ea (contrar bateriei Wonder!). Dimpotrivă, dacă nu 
sunt folosiți, neuronii se oxidează şi se acoperă de 
„rugină”, 

Din greutatea creierului de 1400 gr, neuronii nu 
reprezintă decât cca. 250 gr., suficienţi de altfel pentru 
a învăța pe dinafară toate cărțile apărute în lume de la 
inventarea tipografiilor! Creierul nostru are o capacitate 
de memorare de 125000 de miliarde de unități de 
informaţie (biţi), adică conţinutul a mai mult de o sută 
de milioane de cărți... pe care memoria noastră ar putea 
să le înmagazineze! 

Precizia organismului viu este impresionantă. lată 
un exemplu: fiecare celulă este înconjurată de o mem- 
brană, groasă de 5 milionimi de milimetru, dotată cu 
valve care, asemenea unui portar vigilent, lasă să intre 
anumite substanțe chimice şi le respinge pe celelalte, în 
mod variabil, funcție de zona cerebrală şi de momentul 
schimbului. Tot acest proces se desfăşoară în manieră 
„inteligentă”, coordonată şi cvasi-instantanee. 

Un alt exemplu. Să presupunem că cineva se 
numeşte „Serge“; e de ajuns ca urechea să-mi audă 
prima literă a prenumelui meu; „5”, pentru ca sinapsele 
să secrete deja 3 milioane de molecule active de neuro- 
transmițători chimici. Este ca şi cum telefoanele a 3 
milioane de parizieni ar suna în acelaşi timp pentru a-i 
anunța ceva important! 

Sau poate că au răspuns degeaba! Nu strigase 
nimeni „Serge”... ci „Simon“! Nu contează! Membrana 
post-sinaptică îşi va regăsi potenţialul de repaos și 
timp de o milisecundă va fi disponibilă pentru un alt 
apel. Enzimele lacome vor transforma instantaneu 
moleculele mediatorului chimic eliberat din greşeală, 
în substanță inactivă, Acest „micro-ciclu de contact- 
retragere” durează câteva miimi de secundă. 

EREDITATE ŞI LIBERTATE 


Nucleul păstrează toate „vietile noastre anterioare”, 
mai prozaic spus, moştenirea strămoşilor noştri, înscrisă 
în filamentele minuscule de AND, regrupate în „cuvinte” 
(genele). Există speranţa că în următorii cinci ani se va 
termina decodificarea lor şi vom avea în sfârşit harta 
detaliată a celor 100 000 de gene ale genomului uman. 
Când venim pe lume, „manualul individual” sau 
„instrucțiunile de folosire” sunt similare unei biblioteci 
de 3000 de cărți a câte 300 de pagini, sau unui teanc de 
înălțimea a 20 de etaje de „proiecte”... fie că acestea vor 
fi realizate sau nu! 

Nu se poate nega faptul că ne naştem cu anumite 
predispoziții importante (înălțimea, culoarea ochilor şi a 
părului, starea de sănătate, inteligența, talentul la sport, 
muzică sau desen, sau aptitudini de contact; tempera- 
mentul calm sau neliniştit, supus sau agresiv etc). Acest 
codaj genetic este foarte precis, nu tolerează „greşelile 
de dactilografiere”: pentru o singură literă greşită, va fi 
respinsă fără milă o carte întreagă (avort spontan). 

După cum spun orientalii, „totul este scris” (nu în 
Ceruri, ci în miezul fiecăreia dintre cele 60000 de 
miliarde de celule ale organismului nostru, de la degetele 
de la picioare până la vârful firelor de păr). Numărul 
combinațiilor cromozomiale face ca din perspectivă ma- 
tematică să nu mai existe o altă ființă asemănătoare mie, 
de la Big-Bang până la sfârşitul lumii (cu excepția geme- 
nilor monozigoți, bineînţeles). Originalitatea ireductibilă 
a fiecărei ființe este o temă esenţială a Gestalt-terapiei - 
care evită orice generalizare când este vorba despre 
dezvoltarea normală sau categorisirea tulburărilor. 

Însă faptul că „totul este scris” nu ne invadează 
câmpul libertăţii, întrucât putem decide să nu urmăm 
textul, la fel ca actorii care-şi permit să improvizeze pe 
scenă. Construirea deliberată a propriului viitor - por- 
nind de la moştenirea cu care ne-am născut - este unul 
dintre scopurile oricărei dezvoltări personale sau psiho- 
terapii. „Totul este scris” — dar cum să citim acest text? 

Unele cercetări arată că, de fapt, în fiecare noapte 
recitim în timpul viselor scenariul prezis (ipoteză 
propusă de Michel Jouvet asupra „reprogramării ge- 
netice”). ÎI recitim şi îl „adnotăm”, integrând în memoria 
speciei propriile noastre experiențe: „marea carte” care 
conţine secretul vieţii, devine astfel un „caiet”, un „jurnal 
de bord” personalizat ce favorizează individuația. 
Textul genetic ereditar inițial este reajustat în fiecare zi 
în funcție de experiențele şi de evenimentele noastre 
existenţiale: aceasta este ajustarea creativă despre care 
vorbeşte Gestalt-terapia. Acest travaliu se realizează în 
mare parte în manieră inconştientă, în timpul somnului, 
dar este prelucrată şi continuată în timpul zilei. 

Unul dintre obiectivele Gestalt-terapiei este de a 
actualiza în mod constant programarea genetică, prin 
integrarea experienţei personale şi a proiectelor de viață 
liber asumate. 


SINAPSA ŞI NEUROTRANSMIȚĂTORII 


La fiecare sinapsă, influxul nervos de tip electric 
este transformat în mesaj chimic, prin secretarea unor 
minivezicule de neurotransmiţători - care vor nuanța 
emoțional toate informațiile transmise. Avem astăzi 
informaţii despre existența a mai mult de o sută de 

neurotransmițători şi neuromodelatori. Astfel, orice 
dorință (de foame, sete sau sexuală) şi orice plăcere 
(chiar şi cele artistice şi intelectuale) sunt corelate cu 
trei neurotransmițători: 

* dopamina, asociată cu tensiunea aferentă 

dorinței 

* noradrenalina, legată de excitația provocată de 

plăcere; 

* endorfinele, care antrenează starea de bună 

dispoziţie şi relaxarea. 

Să ne reamintim că testosteronul controlează atât 
agresivitatea, cât şi dorința sexuală (şi la femei). Aceste 
două pulsiuni de viață fundamentale - supraviețuirea 
individului şi a speciei - sunt legate între ele, se înve- 
cinează în hipotalamus, fiind despărțite doar de zona 
de gestionare a plăcerii. În Gestalt-terapie este folosită 
uneori această proximitate - de exemplu, pentru a 
dezvolta sexualitatea aflată în declin prin stimularea 
agresivității ludice - mult mai uşor de gestionat din 
punct de vedere deontologic! 

Interacțiunile sunt circulare: astfel, concentrarea 
atenției va stimula secreția de dopamină - care la rândul 
ei va menţine sau va mări atenţia. „Pofta vine mâncând”: 
foamea stimulează apetitul - care stimulează foamea. 
Succesul produce testosteron, care stimulează aserti- 
vitatea, competitivitatea şi procesul decizional - toate 
acestea ducând spre un nou succes! 

Neurotransmiţătorii funcționează în perechi antago- 
niste (regăsim aici clasica temă gestaltistă a polarităților). 
De exemplu, efectul mobilizator şi tonic al dopaminei, 
hormon al „frezirii” (awarness), se opune efectului 
calmant al serotoninei, hormon al sațietății, al ordinii şi 
al reglării dispoziției. 

SCHEMA FUNCŢIILOR VITALE ALE 
HEPOT ALAMUSULUI 


apresiviiate 
plăcere 


re larea 
asi sexualitate 


reglarea 
temperaturii 


Lala D 


se va observa îndeosebi apropierea zonelor care reglează: 
* agresivitatea, sexualitatea şi plăcerea 
* agresivitatea şi foamea 


În Gestalt, orice acţiune psihoterapeutică va con- 
tribui la echilibrarea naturală a acestor secreţii interne, 
Prea multă dopamină determină un „scurt-circuit” 
cerebral: suntem „copleşiți”, ne aflăm în pragul delirului 
(schizofrenia); un nivel prea scăzut al acestui hormon 
determină apariția bolii Parkinson, cu încetinirea 
ritmurilor vitale şi tremurături. O prea mare secreție de 
serotonină duce la apariția comportamentelor obsesionale, 
iar prea puţină, la depresie... 

Când maşina nu mai merge, situația poate fi 
rezolvată prin două căi complementare: încetinirea 
motorului (diminuarea secreției de dopamină) sau 
folosirea frânelor (creşterea producției de serotonină). 
Arta terapeutului constă în „folosirea pedalei potrivite” 

în mod deliberat sau pe cale intuitivă pentru a obține 
un nou echilibru bio-chimic - care va fi apoi menţinut 
prin secreţii naturale. 


CELE TREI ETAJE ALE CREIERULUI 


Să lăsăm acum cercetările microscopice, pentru a 
reveni la structura de ansamblu a creierului. Există trei 
„etaje” suprapuse, fiecare înglobându-l şi controlându-l 
pe cel dinaintea sa. 

* În centrul sistemului cerebral se află creierul 
reptilian, componenta cea mai primitivă (există şi la 
reptile). Este într-un fel subsolul unde se află maşi- 
năriile care mențin organismul în viaţă: respirația, 
asimilarea, circulația, reglarea temperaturii corpului 
etc. Acest creier primitiv este centrul instinctelor, consti- 
tuite înaintea naşterii. Funcționarea sa este preponderent 
inconştientă. Funcţiile sale sunt menținute şi în timpul 
somnului sau al comei. 

+ Deasupra acestuia se află sistemul limbic, care 
conține numeroşi centri de reglare a afectivității, a stării 
de veghe şi a somnului, a dorinței şi agresivităţii. Aici 
sunt înregistrate experiențele noastre, transformate în 
memorie personală; tot aici se dezvoltă baza persona- 
lității originale a fiecăruia dintre noi, ca sinteză a 
datelor ereditare şi a achiziţiilor realizate zi de zi. 

Gestalt-terapia, având un impact puternic asupra 
individului, trezeşte şi exploatează emoţiile, le combină 
în funcție de noile experienţe trăite, flexibilizează şi 
„îmblânzeşte” pulsiunile agresive şi sexuale şi pune 
în valoare potențialul oricărui contact, sporindu-i 
intensitatea. 

+ Cele două straturi sub-corticale ale creierului 
profund sunt înconjurate de o scoarță, numită cortex, 
un strat subțire de materie cenuşie „pliată” care în- 
veleşte şi controlează ansamblul cerebral (dacă ar fi 
„depliată”, ar arăta ca un „şervețel de masă” cu latura 
de 63 cm şi o grosime de 3 mm). informațiile senzoriale 
venite din lumea externă (văz, auz etc) şi analizate de 
cortex, sunt confruntate cu amintirile interne (de cele 
mai multe ori inconştiente) ale experiențelor trecute şi 
cu emoțiile prezente provenite de la nivelul limbic. 

Lokui frontal, dezvoltat cu precădere la specia 
umană, gestionează structura de ansamblu a creieruiui, 
fiind formatiunea cerebrală responsabilă pentru adop- 
tarea liberă a celor mai potrivite decizii. Orice alegere 
constă de fapt în capacitatea de a spune „nu” soluțiilor 
nepotrivite. Astfel, pacienţii cu leziuni aie lobilor fron- 

tali au reacții semi-automate: dacă li se arată o sticlă, 
beau; dacă văd un pat, se culcă; dacă trec pe lângă o 
fată drăguță, o „acostează”: îşi „pierd capul”! Rezistă 
cu greu tentațiilor, le este îngrădită libertatea şi nu mai 
sunt capabili să spună „nu”. 

Gestalt-terapia stimulează capacitatea de alegere 
conştientă: în fiecare moment al terapiei, „clientul” (cel 
care este liber să pună întrebări) este invitat să aleagă 
singur şi să refuze atunci când nu este de acord; deseori este 
provocat să spună „nu” (intervenţii aşa-zis „paradoxale”). 
Acțiunea terapeutică globală, sau holistică, e permanent 
legată de următoarele funcții: 

“reptiliene (nevoi); 

*limbice (afectivitate şi memorie); 

* cortico-frontale (awarness, experimentare, decizie). 

În general, intervenţia gestaltistă urmează logica 
bio-logică (prezent, trecut, viitor), şi nu ordinea arti- 
ficială crono-logică (trecut, prezent, viitor): începem prin 
a vedea ce se întâmplă aici şi acum, analizăm „cum-ul” 
situației (atitudini, posturi, intonaţie, senzații şi senti- 
mente etc), apoi clientul vorbeşte eventual despre 
trecutul său pornind de la propriile asociații spontane; 
de-abia la sfârşit ne aplecăm asupra experimentelor 
sau proiectelor pe termen scurt. Acesta este şi demersul 
unei conversații banale: 


- Pari obosit de călătorie. Vrei să bei ceva sau să 
fumezi? Fă-te comod... (prezent) 

- Ce s-a mai întâmplat de când nu ne-am văzut? 
Ai obținut până la urmă postul despre care vorbeai? 
(trecutul apropiat), 

- Rămâi să mănânci cu noi în seara asta? Putem 
ieşi mai târziu să bem ceva... (viitorul apropiat). 

Putem vedea aici structura naturală a celor trei 
„etaje” ale creierului: 


scel reptilian gestionează homeostazia prezentului 
(echilibrarea nevoilor: temperatură, foame, sete etc) şi 
instinctul de supravieţuire. 

ecel limbic aduce în prezent amintirile încărcate 
emoțional, integrează reflexele condiționate şi cunoş- 
tințele provenite din experiența anterioară, 

“cortexul permite alegerea şi luarea deciziilor de 
organizare a viitorului. 


Dimpotrivă, psihanaliza provoacă pacientul să 
vorbească despre cele mai vechi amintiri; la fel se 
întâmplă şi cu ancheta socială, cu anamneza medicală... 
sau cu ancheta polițistă, care încearcă să stabilească 
ordinea de desfăşurare a evenimentelor reconstituind 
povestea, pornind din trecut... care nu mai este atât de 
„prezent“ în realitatea psihică! 


CELE DOUĂ EMISFERE 


Emisfera dreaptă se dezvoltă înaintea celei stângi, 
încă din perioada intrauterină. Aici se află centrul 
intuiție globale, creierul artistic, responsabil de perce- 
perea obiectelor şi situațiilor în ansamblu, fără a le 
analiza şi fără a şti să le numească. 

Cultura occidentală a supravalorizat rolul emis- 
ferei stângi, cea a cuvântului, a analizei logice şi a ştiinţei, 
botezând-o „emisfera dominantă”. După cum ştim, 
celulele nervoase sunt încrucişate: emisfera stângă 
comandă mişcările mâinii drepte - ceea ce contribuie la 
percepera acesteia ca fiind dominantă! 

În realitate, deciziile noastre fundamentale sunt 
dictate de cele mai multe ori de emisfera dreaptă (alegerea 
partenerului, a religiei, a partidului în care credem, a 
profesiei sau a modului de petrecere a timpului liber) 
şi sunt doar raționalizate ulterior cu ajutorul argu- 
mentelor emisferei stângi. 

Gestalt-terapia se declară împotriva acestei „hemi- 
plegii culturale”, reabilitând funcțiile emisferei drepte - 
care este legată, de altfel, de sistemul limbic - chipuri, 
trupuri, mişcări în spațiu, muzică, poezie, vis; valori cali- 
tative subiective, fenomenologice (nu cantitativ- obiective), 
emoţii, dorinţe, contextul de viață al fiecăruia, toate 
acestea într-o abordare circulară şi sistemică, în care 
toate elementele sunt interdependente. 

În schimb, emisfera stângă gestionează, după cum 
am văzut, datele obiective, ştiinţifice sau statistice, limbajul 
verbal, mai degrabă conținutul frazelor decât atmosfera 
conversaţiei, textul şi nu contextul, într-o abordare carte- 
ziană, lineară şi axată pe Hmp. Astfel, printre muzicieni 
vom găsi indivizi la care emisfera dreaptă este dominantă 
în proporţie de 15%, în timp ce printre oamenii de 
ştiinţă sunt doar 4% astfel de indivizi, ceea ce înseamnă 
o diferență de 400%. 

Abordările care recurg la medierea corporală sau 
emoțională - cum este şi Gestalt-terapia, dar şi tehnica 
„rebirth”, analiza bioenergetică, terapia primală etc - 
accentuează rolul ambelor emisfere cerebrale într-o 
măsură mai mare decât abordările esențialmente verbaie, 
cum sunt psihanaliza, analiza tranzacțională, sau progra- 
marea neurolingvistică. Primele abordări menționate 
lasă loc, fireşte, unei verbalizări ulterioare. Aceasta inter- 
vine, de obicei, după mişcarea corporală sau emoțională, 

în timp ce în terapiile tradiționale expresia verbală 
precede, în general, emoția - pe care o induce. 

Să notăm faptul că etimologic, „e-moție” înseamnă 
mişcare spre exterior (ex-movere). „Exprimarea” emoţiilor 
în exterior evită „im-presionarea” lor profundă: astfel, 
iravaliul de doliu constă tocmai în favorizarea expri- 
mării tristeții, pentru a evita imprimarea ei durabilă. 


SEXUL ŞI CREIERUL 


Înainte de a încheia reflecțiile asupra celor două 
emisfere cerebrale, se cuvine să semnalăm aici o eroare 
foarte răspândită, vehiculată chiar şi în unele medii 
neştiințifice: mulți cred că emisfera dreaptă este domi- 
nantă la femei, sub simplul pretext că acestea ar fi mai 
emotive. Însă bărbații cad deseori pradă pasiunilor de 
tot felul... Orice s-ar spune, nimeni nu mai neagă faptul 
că emisfera dreaptă este mai dezvoltată la bărbaţi mai ales 
datorită efectului hormonului sexual masculin - testo- 
steronul. Statistic vorbind, acest lucru explică faptul că 
bărbaţii sunt mai dotați pentru orientarea spațială 
(mecanică, expediţii), în timp ce la femei este mai 
dezvoltată emisfera stângă care favorizează cuvântul şi 
orientarea în timp. 

Explicaţia cea mai verosimilă se referă la evoluție: 
bărbatul preistoric pleca tăcut la vânătoare, luând 
urma prăzii, în timp ce mama rămânea la vatră, în 
peşteră să hrănească copiii la ore fixe şi să mențină 
coeziunea familiei prin limbaj. 

Încă de la grădiniţă, fetele vorbesc de patru ori 
mai mult decât băieții. Evoluția verbală a fetelor cu- 

prinde perioada dintre 12 luni şi 6 ani, iar a băieților se 
desfăşoară între 18 iuni şi 9 ani. Cât despre durata 
medie a unei conversații telefonice, aceasta este de 20 
de minute la femei şi de 6 minute la bărbaţi. Femeile au 
şi simțul auzului şi al mirosului mai dezvoltate: percep 
sunetele de două ori mai tare ca bărbaţii şi au o ureche 
muzicală mai bună (de şase ori mai multe dintre ele 
cântă corect! Mirosul lor este de aproape două ori mai 
ascuțit decât cel al bărbaților (şi chiar mai puternic în 
anumite perioade aie ciclului menstrual). Putem recu- 
noaşte sentimentele după miros: tristeţea, furia... sau 
schizofrenia. Suntem sensibili, în mod inconştient, la o 
cantitate infimă (poate chiar la o moleculă) de esență 
de mosc! 

Testosteronul acționează asupra multor factori: 
viteză de reacție, percepție vizuală, atenție, dezvoltare 
musculară, instinct dominator, seducţie, cicatrizare 
etc.: se poate observa că acesta pregăteşte masculul 
pentru vânătoare şi luptă. Astfel, masculii sunt pro- 
gramați genetic pentru a fi în permanentă concurență: 
competiția oferă posibilitatea de afirmare a celui mai 
bun şi permite perpetuarea speciei. În acelaşi fel, 
Natura face ca masculul să fie atras de femelele tinere - 
apte să procreeze. De altfel este şi prudentă, limitând 
mutaţiile la femelele reproducătoare şi favorizând 
apariția unui număr mai mare de „anomalii” la 
masculi; un număr considerabil de masculi sunt „în 
afara normelor” (autişti, perverşi sau... genii!), ceea ce 
ar putea explica faptul că marii bucătari, creatori de 
modă, muzicieni, poeți etc, sunt în special bărbați, iar 
acest iucru se întâmplă independent de condiţiile 
culturale - cu excepția japonezilor al căror creier este 
împărțit în mod diferit. 

PSIHO-NEURO-IMUNOLOGIA 


Unii gestaltişti contemporani (de exemplu, Pierre 
Coret) nu se apleacă doar asupra descoperirilor recente 
în domeniul funcţionării sistemului nervos central şi al 
echilibrului subtil al biochimiei sale, ei iau în conside- 
rare şi ramura oarecum nouă a imunologie şi legăturile 
sale cu creierul. 

Se cunoaşte deja importanța factorilor psihologici 
în evoluția principalelor boli: cercetările lui Selye şi 
studiile lui Holmes şi Rahe (1967) asupra stresului au 
demonstrat în ce măsură se luptă organismul pentru a 
face faţă evenimentelor importante, pozitive sau negative, 
care modifică ritmul vieții: astfel, pe o scală de stres în 
care moartea partenerului este evaluată cu 100 de 
puncte, căsătoria provoacă un stres de... 50 de puncte, 
examenul de licenţă este cotat cu 47 de puncte, pensio- 
narea cu 45 de puncte, mutarea în altă casă cu 20 de 
puncte, iar plecarea în vacanţă cu 13 puncte! 

La persoanele care acumulează mai mult de 300 
de puncte pe scala de stres în mai puțin de un an, s-a 
constatat apariţia bolilor grave (cancer etc) în proporție 
de 49% - față de 9% în grupul de control. De asemenea, 
un studiu britanic efectuat pe un eşantion de 5000 de 
văduve arată existența unei rate de mortalitate cu 40% 
mai crescută în anul următor morții partenerului! 

Aceste observații evidențiază importanța unei 
abordări psihoterapeutice pentru prevenirea tulburărilor 
psihosomatice. Cart şi Stéphanie Simonton au demon- 
strat impactul vizualizării pozitive, cum ar fi convingerile 
mentale (credințele), asupra evoluției cancerului: la 5 
ani la după operaţia de cancer la sân, cele care îşi 

acceptă boala cu „stoicism” prezintă 75% metastaze şi 
38 % deces; în timp ce, în cazul pacientelor care luptă 
împotriva bolii prin metode psihoterapeutice (vizuali- 
zare, exprimare gestaltistă a emoțiilor etc), cifrele scad 
la 35%, respectiv 10%. 

Efectul placebo influenţează cca. 40% dintre bolnavi. 
Este cunoscută experiența de la Birmingham asupra a 
400 de pacienţi aflaţi în chimioterapie: au fost preveniți 
că riscă să-şi piardă părul. Unui procent de 30% dintre 
aceştia le-a fost administrată o pilulă oarbă (efect 
placebo) şi... şi-au pierdut părul! Mai ştim şi că pilulele 
mici şi colorate sunt cu mult mai eficace decât celelalte! 
Aceste observaţii confirmă existența unor conexiuni 
strânse între sistemul imunitar şi creier. În prezent se 
desfăşoară numeroase cercetări promițătoare în acest 
domeniu. 

7 


Visele în 
Gestalt-terapie 


VISUL CA « MESAJ » 


Pentru Freud, visul era „calea regală” către incon- 
ştient. Perls nu-şi contrazice maestrul - cei puţin, nu în 
acest punct - şi declară chiar că analiza detaliată a unui 
singur vis ar putea hrăni o întreagă terapie! 

Cartea care l-a făcut celebru relatează, de altfel, 
un seminar despre vise, înregistrat integral. Titlul său 
original este Gestalt Therapy Verbatim (USA, 1969) - 
adică „Gestalt-terapia” cuvânt cu cuvânt - dar traducerea 
sa în limba franceză este şi mai evocatoare: „Visele şi 
existența în Gestalt terapie” (Paris, 1972). 

În realitate, Perls a împrumutat principala sa metodă 
de analiză a viselor de la un alt analist dizident, Otto 
Rank. Noi vom evoca o serie de abordări complemen- 
tare ale visului, dar ni se pare necesar, în prealabil, să 
amintim pe scurt punctele de vedere tradiționale şi 
cercetările recente în acest domeniu. De fapt, dacă 

abordarea psihanalitică a dominat între anii 1900 şi 
1960, acest lucru nu mai se întâmplă şi astăzi, îndeosebi 
ca urmare a lucrărilor lui Francais Michel Jouvet. 

Din toate timpurile, visele i-au intrigat pe oameni, 
iar aceştia au încercat întotdeauna să le decodifice 
mesajele: acum 3000 î.H., în Mesopotamia se practica 
deja interpretarea profetică şi aplicaţia terapeutică a 
visului. La greci, patru sute douăzeci de temple ale lui 
Esculap erau destinate special incubației: se dormea 
chiar pe sol, înfăşurat în pielea sângerândă a unui 
animal, printre şerpi sacri, implorând un vis, despre 
care se presupunea că ar vindeca boala. 

Fiecare ne amintim de faimosul vis al Faraonului: 
şapte vaci grase şi şapte vaci slabe. Pentru că a ştiut 
să-l interpreteze, Iosif a ieşit din închisoare şi a devenit 
primul ministru al Egiptului. Ştim că la acea vreme 
interpretarea viselor constituia o meserie venerată. 
Astfel, iegenda povesteşte că la curtea regelui Babilo- 
nului erau douăzeci şi patru de onirologi (specialişti 
în vise) reputați. Într-o zi, regele a avut un vis care i s-a 
părut important. Fiecare dintre onirologi i-a dat o 
interpretare diferită, ceea ce pe rege l-a lăsat perplex... 
Dar, de fapt cele douăzeci şi patru de predicții s-au 
realizat toate, demonstrând astfel într-un mod strălucit 
polisemia limbajului inconştient, care ascunde mai multe 
semnificaţii diferite sau suprapuse (la fel ca textele 
sacre sau ca basmele fraților Grimm!). 

Evreii considerau că un vis neinterpretat e ca o 
scrisoare necitită, adică o ofensă adusă autorului. Dar, 
de fapt, cine este autorul? Este visul expresia incon- 
ştientului celui care visează sau este un mesaj venit din 
altă parte? inconştientul colectiv (Jung), transpersonal 
(Grof, Descamps), un mesaj divin - cine ar putea 

explica visele premonitorii? Sau visul nu este decât un 
fenomen biologic natural şi esenţial (Jouvet, Dement, 
Hobson)? 


CERCETĂRILE RECENTE 


Ştim astăzi că doar animalele superioare visează. 
Animalele cu sânge rece (peşti, reptile) nu visează nicio- 
dată, dar sistemul lor nervos se regenerează de-a lungul 
întregii vieți (neurogeneză permanentă), reînnoindu-şi 
neuronii la fel ca şi celelalte celule mai „vulgare“ din 
organism. Astfel, ele sunt reduse la instincte înnăscute, 
dar nu pot acumula şi păstra cunoştinie sau reflexe 
condiționate... şi nici să beneficieze de o psihoterapie 
(în SUA, bineînțeles!) - contrar la ceea ce se întâmplă în 
cazul pisicilor, câinilor, cailor... şi delfinilor (care prezintă, 
printre altele, particularitatea de a nu dormi decât cu o 
singură emisferă cerebrală o dată!) 

În timpul unui vis, animalul este în mod particular 
vulnerabil: este în mod provizoriu orb, aproape surd şi 
paralizat. Nimic uimitor atunci în faptul că visul 
implică înainte de toate un sentiment de securitate. 
Astfel, vacile visează până la de trei ori mai mult 
atunci când se află în staul, iar marile carnivore, sigure 
de ele însele, îşi permit să viseze 40% din timpul lor de 
somn, în timp ce bietele animale vânate nu consacră 
visului decât 5% din somnul lor. 

Omul visează, în medie, 20% din timpul lui de 
somn, în jur de o sută de minute în fiecare noapte, ceea 
ce el îşi aminteşte sau nu. Se ştie că toată lumea 
visează, dar la opt minute după trezire, 95% din 
conţinutul viselor este deja uitat! 

Foetusul începe să viseze în uter, începând din 
luna a şaptea de sarcină (aşadar, înainte de a avea 
amintiri cenzurate şi refulate, cum credea Freud) şi 
noul născut continuă să-şi construiască astfel creierul 
60% din timpul său. Femeia însărcinată, de altfel, îşi 
dublează timpul în care visează pentru a acompania 
neurogeneza copilului său. Nu este excius ca o parte 
din aceste vise să permită transmiterea inconştientă 
a anumitor experiențe din viața sa, contribuind la 
faimoasa „transmitere a caracterelor ereditare” - care 
nu se transmit prin genele nucleului celular, ci probabil 
prin intermediul mitocondriilor din citoplasmă, grație 
unei înregistrări precoce în timpul somnului paradoxal 
(Ginger, 1987). 


A TREIA STARE 


Stim astăzi că, la fel ca şi materia, noi avem trei 
stări: de veghe, de somn şi de vis. Aceasta din urmă, 
numită încă „somn paradoxal”, este tot atât de diferită 
de somn ca şi starea trează şi implică o mare activitate 
a creierului: astfel, 2/3 din emisfera dreaptă a creierului 
sunt mobilizate, la nivel hipotalamic (nevoi), limbic 
(emoţii şi memorie), cortical (imagini) şi frontal (sinteză, 
proiecte, viziuni) — în timp ce comunicarea cu emisfera 
stângă a creierului (analiză verbală raţională şi critică 
logică) este redusă la maximum. În schimb, comunicarea 
între cele două emisfere, prin corpul calos, persistă în 
timpul somnului fără vise. 

Exact în timpul viselor s-ar fixa amintirile noastre, 
mai ales cele încărcate emoțional, experiențele importan- 
te, pozitive sau negative, din viața noastră. Memorarea 

cunoştinţelor complexe din timpul zilei se face în mod 
esențial în prima oră de somn. În timpul visului, creierul 
lucrează activ: consumă tot atâta glucoză ca şi atunci 
când suntem treji, ceea ce explică de ce putem slăbi 
atunci când visăm. 

Un şobolan privat de vise pierde o mare parte din 
capacitățile sale de învățare. De asemenea, există pacienţi 
supuşi timp îndelungat unor tratamente cu neurolep- 
tice şi antidepresive, care diminuează până la a suprima 
timpul de visat. O privare prelungită de vise pare să 
favorizeze apariţia delirurilor compensatorii, cu caracter 
agresiv sau sexual“, ca şi a tendințelor bulimice. 

Una dintre funcțiile visului ar fi revizuirea cotidiană 
a programului nostru genetic şi aducerea lui la zi, în urma 
experienţelor din timpul zilei - ipoteză deja evocată de 
reprogramarea genetică a lui Jouvet. Ar fi de asemenea 
momentul de întreținere a rețelei neuronale, de reparaţie 
a circuitelor deteriorate, totul ca şi cum în fiecare 
noapte am întreține discret rețeaua de comunicare 
subterană a metroului din capitală! 

Astfel, visul ar acoperi două funcții opuse, dar 
complementare: 

(1) Ar fi „cordonul ombilical al speciei” - care ne 
hrăneşte din originea noastră şi valorizează funcțiile de 
supraviețuire (agresivitate şi sexualitate): pisicile visează 
cum vânează şi atacă, în timp ce şoarecii visează cum 
fug! Şi oamenii visează despre sexualitate!.. Să mai 
adăugăm că eschimoşii visează şerpi, cu toate că nu 


* Ştim acum că o excitație sexuală fiziologică precede orice 
vis, în jur de două minute, şi aceasta la orice vârstă, la 
ambele sexe, şi independent de conținutul visului însuşi - 
aceasta contrar la ceea ce presupunea Freud. 

există deloc în zona lor climatică (ceea ce confirmă teza 
jungiană a arhetipurilor). Visul joacă astfel un roi de 
„zid de apărare împotriva culturii” - întrucât educația 
noastră se opune pulsiunilor noastre vitale; 

(2) Dar visul ar fi în acelaşi timp un important 
factor de individuatie (ceea ce mă deosebeşte de vecinul 
meu), prin luarea în considerație a experienţei meie 
originale. 


Visul ar permite integrarea memoriei mele indi- 
viduale în memoria noastră colectivă, asigurând 


astfel o funcție esenţială de sinteză a înnăscutului 
cu dobânditui. 





Dacă această ipoteză s-ar dovedi pe deplin confir- 
mată de cercetările în curs, atunci ar însemna că în 
timpul somnului paradoxal s-ar înscrie în structurile 
creierului, s-ar engrama definitiv amintirile noastre pe 
termen lung, În acest caz, dacă am vrea să evităm să 
fim „marcați” de un traumatism psihologic, ar fi 
suficient să-l „ştergem” înainte de această înregistrare, 
adică în perioada dinaintea visului următor = tot la fel cum 
putem şterge un mesaj în curs pe ecranul ordinato- 
rului, înainte de a-l salva pe termen lung în memoria 
centrală a hard discului (Ginger, 1987). 


« SAMU-GESTALT » 


Am testat cu succes această ipoteză personală, în 
mai multe reprize: o intervenție psihoterapeutică de 
urgenţă, adică înaintea primei nopți, contribuie la dedra- 
matizarea unor evenimente de tip: viol, accident sau 

agresiune, atentat, incendiu, sinuciderea unei persoane 
apropiate etc., permițând exprimarea profundă a 
emoțiilor în climatul securizant al unei şedinţe de 
terapie. Se rejoacă eventual scena modificată, victima 
asumându-şi un rol activ în loc să rămână blocată într-o 
„inhibiție a acțiunii” (Laborit, 1979). Această metodă 
pare să permită atenuarea traumatismelor, deoarece 
„ex-primarea” imediată evită „im-primarea” durabilă 
în structurile profunde ale creierului. Victimele rela- 
tează desfăşurarea evenimentului dureros cu o emoție 
stăpânită, cu o luare de distanţă specifică unui martor 
străin. 
* 

Un exemplu printre multe altele: o femeie tânără 
derapează pe un drum de munte, maşina sa face mai 
multe tumbe şi se striveşte la 20 m adâncime pe fundul 
unei râpe. Autoturismul este complet distrus, dar, din 
fericire, ea a fost proiectată şi s-a agăţat în nişte 
tufişuri; este neatinsă, dar grav zguduită de şoc: se 
crezuse moartă! În cursul şedinţei de terapie, care se 
desfăşoară doar la câteva ore după accident, nu mă 
mulțumesc doar să o fac să povestească: ea mimează, 
îşi joacă fantasmele legate de moarte, urlându-şi 
spaima şi furia - pentru a diminua tensiunea internă 
prin exprimarea ei către exterior - apoi, înainte de 
toate, o fac să-şi imagineze şi să încarneze diferite 
roluri active, la alegerea ei: decide să fie maşina, să sară 
în mod deliberat în râpă, apoi să-şi ia zborul ca un 
avion etc. Aceste jocuri dedramatizează situația şi îi 
permit să iasă din rolul de victimă prizonieră a 
vehiculului, cu orice responsabilitate pierdută. După o 
oră de „mestecare” a situaţiei, ea îşi regăseşte suflul, 
într-un amestec calm de râs şi lacrimi. În ziua urmă- 

toare, în timp ce se află împreună cu poliția la locul 
accidentului şi relatează povestea anchetatorilor, cu 
linişte şi precizie, acestora nu le vine să creadă că ea a 
fost cea de la volan! 
+ 

Preconizăm deci înfiinţarea unor servicii psihologice 
de urgenţă, centre de „SAMU-Gestalt” - unde ne-am 
putea adresa, fără o programare prealabilă, în aceeaşi zi 
cu incidentul, accidentul sau atentatul, pentru un 
travaliu catharctic desfăşurat la cald, înaintea oricărei 
perioade de somn. 


FREUD, JUNG... ŞI ALŢII 


Freud considera că „visele au o putere de vinde- 
care, de alinare”, iar discipolul lui, Ferenczi, le atribuia 
un rol „traumatolitic”: sarcina lor fiind de a dizolva 
traumatismele, de a le „digera” printr-un antrenament 
inconştient. Aceasta ar fi în mod particular adevărat 
pentru visele repetitive sau recurente, care încearcă să 
şteargă progresiv haloul afectiv care înconjoară amintirea 
situaţiei stresante. 

Pentru Freud visul reprezintă frecvent un simptom 
nevrotic, nu este un mesaj transcendent de sus, ci un 
mesaj imanent de jos, provenind din „continentul negru” 
al pulsiunilor inconştiente. Jung îi va reda o valoare 
mai elevată atribuindu-i nu doar cauze psihologice 
sau biografice, ci şi o percepţie inconştientă a fondului 
cultural comun al umanităţii. Pentru el, visele se extind, 
fără discontinuitate, către trecut, dar de asemenea către 
viitor: visele nu ascund o dorință refulată, ci, din contră, 


108 








revelează date ale inconştientului colectiv şi pot avea 
chiar o semnificație ezoterică. 


lată acum maniera lui Peris de a aborda visele: 


„Toate elementele diferite ale visului - spune el - sunt 
fragmente ale personalității. Cum scopul fiecăruia dintre noi 
este să devină o personalitate sănătoasă, adică unificată, 
trebuie să reasamblăm diferitele fragmente ale visului. 
Trebuie să readucem împreună, să ne reapropiem aceste 
elemente proiectate, fragmente din personalitatea noastră, 
şi astfel să recuperăm potențialul ascuns al visului. [...]” 


„În Gestalt-terapie, noi nu interpretăm visele. Noi 
facem ceva mult mai interesant. În loc să analizăm, să 
autopsiem visul, noi vrem să-l readucem la viață. Modul în 
care facem asta constă în a retrăi visul ca şi cum s-ar 
întâmpla în momentul actual. În loc să-l povestiţi ca şi cum 
ar fi o istorie trecută, puneți-l în acțiune, jucaţi-l în prezent 
pentru ca el să devină o parte din voi înşivă, pentru ca să fiţi 
cu adevărat implicați. [...] Dacă doriți să lucraţi singuri un 
vis, scrieți-l, faceți lista tuturor elementelor, al tuturor 
detaliilor sale, apoi lucraţi-le pe fiecare, devenind fiecare 
dintre ele.” 

{Gestalt therapy verbatim — Fritz Peris) 


Anumiți gestaltişti, precum Isadore From, merg 
mai departe şi consideră visele (mai ales pe cele care 
preced sau urmează şedinţei de terapie) nu doar ca pe 
o proiecție, ci şi ca pe o retroflexie, adica o perturbare 
importantă a frontierei-contact între client şi terapeut: 
cel care doarme îşi spune inconştient iucruri lui însuşi 
pentru a nu le spune explicit terapeutului său: 

„De fapt - spune From - un pacient în terapie ştie că, 
în general, dacă-şi aminteşte un vis, îl va povesti 
terapeutului. Fac deci ipoteza că acest lucru determină, de o 
anume manieră, conținutul visului pacientului: nu este doar 
un vis, este un vis pe care el îl va povesti terapeutului. [...] 
Un alt nume pentru retroflexie ar putea fi cenzură sau 
reținere: pacientul îşi spune lui însuşi [...] lucruri pe care nu 
ar putea sau nu ar vrea să le spună terapeutului.” 


Astfel, From reintroduce mai mult sau mai puțin 
explicit noțiunea de transfer: 


„Transferul este echivalentul lui «aici şi acum» [au]. 
Interesul transferului este de a face posibil ca situațiile 
neîncheiate ale trecutului, de care terapeutul trebuie să 
se ocupe, să se încheie în prezent. [...] Noi nu încurajăm 
transferul, aşa cum se întâmplă în psihanaliză datorită 
metodei. Dar faptul că nu-l încurajăm nu vrea să spună că-l 
eliminăm [...]. Ar fi absurd să spunem că noi nu utilizăm 
transferul, [...] Punem întrebări care tind să atenționeze 
pacientul asupra transferului şi încearcă să dizolve acest 
transfer.” 


CONCRET: 10 ABORDĂRI ALE VISELOR 


Ajungem astfel la nu mai puţin de zece aspecte 
terapeutice ale visului - care se pot combina armonios şi 
pe care le vom recapitula în cele ce urmează. Nimic nu 
vă împiedică să supuneți unul dintre visele voastre la 
acest tratament în mai multe faze succesive (dar dacă 
sunteți singur, punctele 5, 6 vă vor ridica anumite 
probleme). 

(1) Visul în sine, independent de orice exploatare 
deliberată, posedă, aşa cum am văzut, mai multe funcții 
terapeutice naturale, funcţii biologice de adaptare şi 
autoreglare care, de altfel, nu implică în mod necesar 
rememorarea lui conştientă: revizuire şi aducere la zi a 
patrimoniului nostru genetic, asimilarea unei experiențe, 
individuaţia comportamentului (Jouvet), dizolvarea 
progresivă a traumatismelor (Ferenczi). 


(2) Simpla relatare verbală a visului la trezire se 
dovedeşte utilă întrucât permite un mai bun acces la 
nivelul conştiinţei, asociaţii spontane şi o dedramatizare 
eventuală, 


(3) Interpretarea viselor prin asociații legate de con- 
ținutul sau forma sa, decodificarea simbolică (Freud) 
permite un plonjeu bogat în inconştientul individual. 


(4) Referirea la simbolismul universal, la inconşti- 
entul colectiv, la mesajul ascuns cu valoare prospectivă 
(Jung), aduce o dimensiune transpersonală şi spirituală şi 
o eventuală revelație. 


(5) Visul poate fi rejucat sub formă de psihodramă 
colectivă (Moreno), cu scopul de a pune în evidență 
anumite aspecte şi de a-l îmbogăţi cu reacțiile diverşilor 
protagonişti. 


(6) Grupul poate fi utilizat ca o cutie de rezonanță 
sau ca ecou amplificator, terapeutul încredințând 
anumite fraze cheie ale autorului visului diverșilor 
membri ai grupului, care le vor restitui în final (Anne 
Peyron-Ginger). 


(7) Visul ca proiecție a celui care doarme (Perls) 
incită la o reunificare a diferitelor fațete ale individului 

prin reapropierea succesivă a elementelor, 4 priori 
disparate. 


(8) Visul ca retroflexie (From) permite îmbogățirea 
schimbului terapeut-client care rămâne în inima oricărei 
psihoterapii, îndeosebi a celei gestaltiste. 


(9) Visul poate fi tratat ca un Gestalt neîncheiat 
(Ginger, Quattrini): în fond, natura a prevăzut ca e! să 
survină în mijlocul somnului, adică în afara conştiinţei, 
la fel ca şi digestia. Dacă aceasta din urmă devine 
conştientă (dureri de stomac etc.), este din cauză că 
ceva nu merge bine. În acelaşi fel, ne putem imagina că 
dacă visul ajunge spontan la nivelul conştiinţei în timpul 
trezirii, aceasta e pentru că nu este în întregime „digerat”. 
În acest caz şi doar în acesta”, îi vom acorda atenţie şi îl 
vom ajuta să-şi desăvârşească travaliul întrerupt. 

Vom putea astfel să-i propunem clientului să-l 
povestească la timpul prezent, apoi să-l termine aşa cum 
îi place, asumându-şi responsabilitatea, întrucât visul îi 
aparţine, şi să-l pună în acțiune sub formă de monodramă, 
cu scopul de a lichida tensiunea psihică inconştientă a 
unei situaţii neîncheiate şi de a-şi construi el însuşi 
propriul viitor. z 

Pentru Quattrini, ceea ce contează este tonalitatea 
emoţiilor la trezire şi nu amintirea imaginilor. El lucrează 
asupra confluenței visătorului cu emoțiile sale. 


* În ce mă priveşte, mă opun oricărei „hăituiri” indiscrete a 
visului, pe care o asociez cu o „violare a inconştientului” (ca 
şi cum nu am avea încredere în el că poate să-şi facă singur 
treaba) şi, bineînţeles, la orice culpabilizare a celor care nu 
visează (bănuiţi de refulare ş.a.) 

(10) În sfârşit, visul poate pur şi simplu să servească 
de pretext pentru lucrul terapeutic, de punct de plecare, 
şedinţa urmându-şi apoi cursul său, terapeutul intere- 
sându-se mai ales de forma povestirii aici şi acum (tonul 
vocii, ritmul respirației, gesturi şi posturi, relația cu 
terapeutul etc.) decât de conținutul său, mergând până 
la a neglija total visul în sine! 


Vedem că terapeutul gestaltist nu duce lipsă de 
resurse pentru a utiliza această „cale regală” (Freud), 
diferitele abordări evocate putând să se succeadă sau 
să se combine, îmbogăţindu-se reciproc. 


P.S. Majoritatea acestor abordări diferite pot fi 


aplicate şi la lucrul în jurul unui desen sau al unei 
picturi libere (art-terapie gestaltistă). 


TiS 





S 


Corpul şi emoțiile 


ESTE GESTALTI-TERAPIA O TERAPIE 
PSIHO-CORPORALĂ? 


Este Gestalt-terapia o terapie psiho-corporală sau 
o psihoterapie realizată prin intermediul corpului şi al 
emoțiilor? lată o întrebare pe care o auzim foarte des, 
Gestalt-terapeuțţii sunt departe de a fi ajuns la un acord 
în acest sens. Cu toții sunt interesați de lucrul cu corpul 
şi observă cu atenție postura, ritmul respirației, privirea, 
vocea, micile gesturi etc, dar unii se mulțumesc doar să 
vorbească despre acestea; alţii folosesc pe lângă verba- 
lizare şi mobilizarea corpului clientului, prin exerciţii 
corporale, iar alții se angajează în relația terapeutică cu 
propriul corp, neezitând să-l atingă pe client şi ajungând 
uneori la un adevărat „corp-la-corp terapeutic”. 

Însuşi Fritz Perls, care renunțase la statutul de 
psihanalist în favoarea celui de Gestalt-terapeut, îşi 
întindea pentru început pacienţii pe canapea. Treptat a 
trecut la poziția față-în-față, făcându-i pe clienți să se 
mişte, însă el, fiind deja destul de în vârstă, rareori 

îşi mai părăsea celebrul fotoliu... în timp ce una dintre 
mâini îi era ocupată cu veşnica țigară! 

În schimb, Laura Perls spunea: „Nu voi înceta să 
insist asupra următoarei idei: lucrul cu corpul face parte 
integrantă din Gestalt-terapie. Gestaltul este o terapie 
holistică — ceea ce înseamnă că abordează organismul total, 
şi nu doar vocea, cuvântul, acțiunea etc.” 

Iar în continuare afirmă: „Eu folosesc toate tipurile 
de contacte fizice şi cred că acest lucru determină clientul 
„Să perceapă în mod conştient şi total” (awarness) situația 
prezentă. (...) Nu am reguli diferite pentru pacienții bărbați 
sau femei: aprind o țigară, dau cuiva să mănânce cu lin- 
gurita, aranjez părul unei fete, țin de mână pe cineva sau îl 
strâng în braţe, dacă asta mi se pare a fi cea mai bună cale de 
a stabili un dialog inexistent sau întrerupt. De asemenea, 
îi ating pe pacienți şi le permit să mă atingă pentru a 
experimenta dezvoltarea conştientizarea corporală (awarness 
corporal).” 

Începând cu 1959, scria: „Se pare că există o mare 
divergență de opinii şi se face multă vâlvă pe tema acceptării 
contactului fizic în terapie”. După cum se ştie, astfel de 
contacte sunt încă vehement criticate chiar şi 40 de ani 
mai târziu (vezi tabu-uriie impuse de diversele culturi 
şi sub-culturi: în psihanaliza tradițională, în numeroase 
religii... şi în multe dintre ţările anglo-saxone!). 

Proxemica studiază semnificația simbolică a spa- 
tului în diverse culturi (Edward Hall, 1971), distanţele 
şi contactele autorizate social: strângerea de mână, 
îmbrățişările, sărutul etc. În Gestalt, tema distanței optime 
între două persoane este esenţială, întrucât condiționează 
calitatea contactului. Pentru Laura Perls, Gestalt- 
terapia şi exprimarea artistică şi corporală nu sunt 
separate. De altfel, în paralel cu formarea psihanalitică, 
ea era muziciană şi dansatoare şi avea o formare specială 

în diverse tehnici corporale (Alexander Feldenkrais, 
euritmia lui Rudolf Steiner etc). 

Cu toate acestea, sunt puţini Gestalt-terapeuţi 
cunoscuţi care folosesc corpul în mod activ şi interactiv: 
ei preferă să observe aspectele corporale sau să 
interpeleze verbal clientul, fără a se implica cu propriul 
corp. Pare paradoxal să-ți încurajezi clientul să se 
exprime cu toată ființa sa, în timp ce tu, ca terapeut, te 
limitezi doar la schimbul verbal! Sigur, principiile 
teoretice fundamentale şi metodologia specific pestaltistă 
nu implică obligația mobilizării corporale: abordarea 
fenomenologică globală, teoria selfului, perceperea 
conştientă (awarness) a procesului aflat în curs de des- 
făşurare aici şi acum, identificarea perturbărilor ciclului 
de contact şi rezistențele nu necesită implicarea cor- 
porală activă. Însă după părerea mea, se renunță la 
un instrument terapeutic foarte util, care dă profunzi- 
me travaliului, sporindu-i eficacitatea şi reducându-i 
durata. 

Marea majoritate a practicienilor gestaltişti contem- 
porani acordă un loc privilegiat trătrilor corporale ale 
chentului — ca şi celor ale terapeutuiui însuşi. Sunt 
interesaţi atât de senzorialitatea receptivă („Ce simți 
acumn?”), cât şi de motricitatea organismului („Îți propun 
să te ridici şi să faci câțiva paşi...”) şi nu ezită să se 
mişte ei înşişi (modificând, în funcţie de situaţie, distanța 
materială sau stabilind un contact corporal de moment 
- care poate ajunge până la „tandrete terapeutică” sau 
confruntare fizică). 

Nu se mai pune problema doar de a vorbi despre 
corp, ci de a vorbi cu corpul, prin corp, de la „corp la 
corp” - aşa cum vorbim de la „om la om”. Bineînţeles, 
un contact atâi de strâns implică încredere reciprocă şi 

un control deontologic foarte strict. În practică, este 
rareori întâlnit în terapia individuală - unde există un 
risc crescut de ambiguitate; în schimb, este folosit în 
mod curent în terapia de grup. 


„JOCURI” SAU „EXERCIŢII” 


În epoca înfloririi Gestaltului californian (1964 - 
1974) au fost imaginate mai multe exerciții non-verbale 
ce vizau facilitarea contactului, cum ar fi: 

» explorarea sălii de lucru având toate simțurile 

„treze” (privire, atingere, senzație etc); 

* căutarea „celui mai potrivit loc” din cameră; 

* găsirea unui partener cu ochii închişi sau stând 

spate în spate; 

* apărarea fizică a „propriului teritoriu”; 

* punerea la încercare a încrederii: „lasă-te să cazi 

în braţele colegilor de grup”; 

e testarea neîncrederii, prin izolare voită... 

Aceste exerciţii au rol de „încălzire” şi pot provoca 
anumite inhibiții culturale; pot viza întreg grupul sau 
doar un membru al acestuia şi au diverse scopuri expe- 
rimentale urmate de conştientizare: trăirea abandonului, 
experimentarea stării de „a te lăsa dus de” „lâcher prise”, 
trăirea tandreței, a bolii, afrontului, riscului, descope- 
ririlor, încrederii, limitelor etc.. Exerciţiile fac posibilă 
descoperirea unor fațete noi ale propriei personalități 
şi explicitează situațiile implicite, punându-le în scenă 
sau amplificându-le. 

Însă, dacă sunt folosite într-un moment nepotrivit, 
ele riscă să inducă o situație emoțională sau relațională 
provocată din exterior, care nu corespunde întotdeauna 

trăirilor personale ale fiecărui participant. De aceea, 
în general nu se propun astfel de „jocuri” prea des, 
acordându-se prioritate celor care apar spontan, aici şi 
acum, în situația specifică clientului vizat (se lucrează 
în general individual, fie că este vorba despre o situație 
terapeutică duală sau de grup). 

În situația terapeutică duală, interacțiunea corporală 
directă între terapeut şi client este limitată şi manevrată 
în mod delicat, din mai multe motive: 


* materiale: lipsa partenerilor de lucru; 

= psihologice: inducerea sentimentelor transferențiale 
(terapeutul poate reprezenta o imagine parentală 
sau partenerul de viață al clientului); 

* deontologice: eventuala manifestare a tandreții 
implică riscul unor conotaţii sexuale ambigue; 
apare şi riscul confruntărilor agresive directe. 


În schimb, acest tip de contacte poate fi explorat în 
siguranță în situație de grup; acestea pot fi chiar 
amplificate şi mai ales comentate: 

+ „Ce simţi când te sprijini pe umărul meu?” 

„Ce se întâmplă când te simţi sufocat?” 

* „Întotdeauna mi-am dorit să stau pe genunchii 

tatălui meu” etc. 


În orice caz, acest tip de exerciţii sunt rareori pro- 
gramate dinainte (cu excepția cazului în care sunt 
folosite pentru „încălzire” la începutul unui seminar). 
Până la urmă neînțelegerea provine din alternarea 
constantă, în cursul unui stagiu terapeutic, a momentelor 
în care se lucrează cu corpul cu momentele de verba- 
lizare, când, de fapt, se lucrează simultan în plan fizic, 

emoțional, intelectual, social şi spiritual. Această 
manieră de lucru ar fi contară viziunii gestaltiste - care 
propune abordarea globală, holistică a ființei umane 
aflată într-o situaţie dată - ținând cont de cele cinci 
dimensiuni principale ale omului şi de interacțiunea 
lor permanentă“. 


AWARENESS CORPORAL 


De fapt, practicianul în Gestalt preferă să exploateze 
în fiecare moment, cu o atenţie receptivă (awarness) 
constantă, ceea ce emerge spontan, atunci când se 
întâmplă şi aşa cum se întâmplă. Este atent în special la 
manifestările corporale ale clientului: postura şi mişcările 
aparente, dar şi micro-gesturile semi-automate, un fel 
de „lapsusuri ale corpului” ce apar ca reprezentări ale 
proceselor inconștiente: bătaia cu degetele, mişcarea 
sacadată a piciorului, mini-contracțiile maxilarelor. De 
asemenea surprinde tonul vocii, ritmul respirației şi al 
circulaţiei sanguine (perceptibil în special la nivelui 
arterei carotide sau prin intermediul schimbării culorii 
obrajilor sau apariției petelor roşii pe piele). Nu scapă 
din vedere faptul că corpul este în acelaşi timp o 
exprimare personală (mă simt obosit), dar şi un limbaj 
sau o comunicare interpersonală (îţi arăt că sunt obosit). 

Aşa cum am evocat deja în capitolul 1, în Gestalt, 
simptomul corporal, ocazional sau cronic (cum ar fi 
senzaţia de sufocare, de presiune internă, migrenele, 
durerile cronice de spate), este folosit în mod deliberat 
ca o „portiță” ce permite stabilirea contactului direct cu 


* Vezi capitolul 1, Pentagrama lui Ginger. 

clientul; această „portiță” respectă, de cele mai multe 
ori inconştient, calea pe care „a ales-o” chiar el. Îl vom 
încuraja deci să fie atent la ceea ce simte: este vorba de 
conştientizarea globală sau „awareness”. Îi vom sugera 
eventual să-şi amplifice trăirea sau simptomul - pentru 
a-l percepe mai bine, ca printr-o lupă, şi pentru a-i da 
într-un fel cuvântul - este o atitudine specifică Gestalt- 
terapiei, întrucât abordarea medicală tradițională 
vizează dimpotrivă atenuarea simptomelor: de fapt, 
dacă corpul ne atrage atenţia asupra lui şi noi nu-l 
ascultăm, el va avea tendinţa să „țipe” din ce în ce mai 
tare! Psihoterapia nu constă în a acoperi, ci mai degrabă 
în a descoperi. 


SĂ NU HRĂNIM SIMPTOMELE 


Gestalt-terapeutul nu caută, cu orice preț, să deco- 
difice dintr-o dată simptomul - fapt care ar însemna 
„Să-i dea sens”, după expresia psihanalistului Lacan. 
Contrar unei opinii foarte răspândite, înțelegerea, chiar 
şi foarte exactă, a originii sau semnificației unui simptom 
psihic nu ajută întotdeauna la vindecare; dimpotrivă, 
justificarea lui poate contribui la întreținerea lui. 

De exemplu, dacă spun: „Sunt agresiv şi violent 
din pricina identificării cu tatăl meu” sau „Sunt neputin- 
cios pentru că mama supra-protectoare m-a „castrat” 
întotdeauna, interzicându-mi orice iniţiativă”, acest 
lucru poate duce la un tip de supunere deterministă: 
„Am motive să fiu agresiv sau neputincios; ținând cont 
de ce mi s-a întâmplat în copilărie, e normal să fiu aşa.” 
sau: „Cu astfel de antecedente, sunt condamnat să 
rămân aşa”, 

CORPUL MINTE ȘI EL 


Gestalt-terapeutul evită orice interpretare a ges- 
turilor şi orice „lectură a corpului” după un cod 
prestabilit, tehnică preconizată de Alexander Lowen în 
bioenergie. Deseori auzim afirmația gratuită a lui 
Lowen: „Corpul nu minte!”. Insă apar şi aspecte 
contradictorii: mă pot simți în formă pentru că am băut 
alcool; o banală durere de dinți mă poate face să sufăr 
ca un martir, în timp ce cancerul se dezvoltă în tăcere; 
o erecție poate apărea în ciuda voinței mele sau poate 
eşua tocmai pentru că sunt prea neliniştit şi copleşit de 
o dorință prea puternică. Deci nu ne putem încrede 
orbeşte nici în corp, nici în cuvinte! 

În loc să încerce să interpreteze comportamentul 

celuilalt, gestaltistul preferă să provoace clientul să 
urmeze singur direcția care i-a apărut în mod spontan. 
Astfel, prin asocieri succesive de senzații, gesturi, 
imagini, sunete sau cuvinte, apar deseori conştientizări 
bruşte - insight-uri - legate de comportamentele actuale 
sau de comportamentele arhaice stereotipe, devenite 
inconstiente. 
# Terapeutul intervine activ, dar nu este directiv; 
invită, de exemplu, clientul să amplifice fenomenele observate 
şi să experimenteze atitudini noi (alese de client) şi 
eventual reacționează, dar nu el fixează direcția acțiunii. 


CORPUL TERAPEUTULUI 


Terapeutul gestaltist intervine prin cuvinte, dar şi 
tăcând. Intervine prin atitudine, postură, dar şi printr-o 

stare de imobilitate - precum şi prin mişcări şi gesturi 
deliberate. 


„Orice am face nu putem să nu comunicăm!” 
Şcoala de la Palo Alto 


Din fericire şi terapeutul e om! Propriul corp îl va 
ajuta să-l însoțească pe client în mod activ, cu o 
implicare controlată. Trăirile corporale spontane îi vor 
servi drept „busolă“ pentru a se orienta în labirintul 
relațiilor. Atunci când se simte tensionat, crispat, 
îngrijorat, plictisit, iritat, sau dimpotrivă, emoționat, 
impresionat, sedus... terapeutul gestaltist nu caută să 
neutralizeze artificial aceste sentimente, ci le consideră 
ca fiind răspunsuri preconştiente la atitudinile şi la 
discursul clientului, şi îşi va conşientiza contratransferul 
şi diferitele fenomene de rezonanță, înțelegând astfel mai 
bine ce se întâmplă. 

Va împărtăşi adeseori clientului ceea ce simte („Nu 
prea ştiu încă de ce, dar simt că mă enervez pe măsură 
ce vă ascult...” sau „Simt că mă sufoc”); poate reacționa 
şi printr-o mişcare (de apropiere, de ridicare, de retra- 
gere), pentru a provoca o eventuală conştientizare. 

Uneori îşi va folosi în mod deliterat corpul pentru a 
sublinia, a amplifica sau a aprofunda o situație evocată 
de client, şi va propune un schimb terapeutic corporal 
real - mai ales în situație de grup (pentru a evita orice 
neînțelegere şi pentru a respecta regulile deontologice). 
De exemplu, va lua pe cineva în braţe lăsându-l să 
plângă pe umărul său, sau va provoca clientul 
strângându-l tare sau bruscându-l - pentru a declanşa 
o reacție de apărare sănătoasă din partea acestuia 
(terapia „paradoxală”). 

CORP LA CORP TERAPEUTIC 


Contactul corporali direct realizat prin poziția 
„Corp la corp terapeutic” determină deseori manifestarea 
unor sentimente profunde, uitate, negate sau refulate, 
ca de exemplu: furia culpabilizatoare de nemărturisit 
provocată de abandonul prematur al mamei, moartă 
din cauza unei boli incurabile. Uneori sunt retrăite 
sentimente arhaice”, din perioada pre-verbală („gustul 
amar” al laptelui unei mame respingătoare, sau nostalgia 
stării „oceanice” de bine din perioada intra-uterină). 
Acest tip de experienţă este des întâlnită în cadrul 
şedinţelor de Gestalt-terapie care se desfăşoară într-o 
piscină cu apă încălzită la temperatura corpului. 

Stim cu toții că tactul şi mirosul se dezvoită :n-utero. 
Haptonomia, care presupune mângâierea fătului prin 
intermediul suprafeţei abdominale a mamei, confirmă 
dezvoltarea precoce a sensibilităţii cutanate. Tactul este 
simțul care ocupă cea mai întinsă suprafață a corpului, 
mobilizând un număr imens de terminații nervoase. 
Putem trăi în continuare dacă am orbit sau am suzrzit, 
dar dacă a şaptea parte din suprafața cutanată a 
corpului este distrusă, nu supraviețuim. Freud şi 
psihanaliştii săi s-au interesat în specia! de cele trei 
orificii ale corpului uman (gura, anusul şi sexul), în 
timp ce Gestalt-terapia ia în considerare miliardele de 
pori ai pielii! Faimoasele experiențe ale lui Köhler 
asupra puilor de maimuţă au demonstrat că aceştia 
caută mai degrabă contactul cu pielea şi căldura 





* Aceste plonjări regresive într-un nucleu „arhaic” nu 
trebuie confundate cu decompensările patologice către un 
„nucleu psihotic”. 

corpului, decât laptele mamei. Este evident că tandrețea 
este un aliment fundamental, din nefericire cenzurat de 
cultura occidentală! 

În ce priveşte lucrul cu corpul, este interesant de 
remarcat faptul că, în ciuda unor opinii larg răspândite, 
anumite intervenţii fizice ale terapeutului se dovedesc 
a fi mai putin inductive (directive) pentru client decât 
cele verbale, deci sunt mai puțin alienante şi respectă 
autonomia acestuia: e liber să „citească” cum doreşte 
propunerea terapeutului şi poate să răspundă sau nu, 
deoarece intervențiile fizice sunt mult mai puţin expli- 
cite, au mai multe sensuri posibile (sunt polisemice), 
iar clientul le poate alege pe cele care-i convin. 

De exemplu, dacă în calitate de terapeut mă retrag 
cu un pas, clientul poate reacționa diferit: 

* poate veni înspre mine pentru a menține distanța; 

* se poate retrage şi el, prin imitație; 

ese poate simți abandonat; 

*se poate simti mai liber, bucurându-se de spațiul 

recâştigat; 

* poate să nu reacționeze deloc, adică să nu remarce 

mişcarea mea...sau să pretindă că nu a observat-o; 

„„.Şi aşa mai departe... 

Cu alte cuvinte, este liber să reacționeze cum doreşte 
la această modificare de situație pe care am creat-o. 
Nici eu nu sunt „neutru” şi am făcut acest gest: 

ə fie intuitiv (datorită contra-transferului); 

efie în mod deliberat, în cadrul unui plan, al unei 

strategii terapeutice. 

În orice caz, polisemantismul lecturii corporale per- 
mite ajustarea creativă a clientului, responsabilizându-l. 
Şi asta mai ales dacă aş spune, de exemplu: „Simt nevoia 
să mă îndepărtez de tine puţin!” 

DE LA CORP LA CUVÂNT ŞI DE LA CUVÂNT 
LA CORP 


Pornind de la amplificarea unui gest sau a unei 
posturi, se ajunge treptat la conştientizare: aceasta este 
traiectoria clasică a drumului de la corp la cuvânt. 

lată un exemplu: 

În timpul unei şedinţe de terapie, Colette se joacă 
cu lănțişorul de la gât în timp ce vorbeşte. Observând 
acest lucru, îi propun să continue, amplificând gestul... 
Rezultatul este o criză de piâns cu suspine: este vorba 
de o amintire legată de fiul său de 5 ani care murise 
într-un accident cu mulți ani în urmă, în timp ce ea era 
plecată să se întâlnească cu amantul său. De atunci s-a 
închis în sine pentru a ispăşi „crima”, nemaiputând să 
simtă nici o plăcere. După câteva şedinţe a fost capabilă 
să părăsească „colivia” şi să o transforme într-un „cuib“, 
fără culpabilitate. Simţindu-se, în fine, eliberată a reuşit 
să aibă din nou o viață conjugală normală. 


În Gestalt-terapie se procedează în acelaşi fel şi în 
sens invers: de la cuvânt la corp - mai ales prin intermediul 
tehnicilor de punere în acțiune deliberată, inspirate din 
psihodramă: 

Client: Nu am nici un viitor în firma pentru care 
lucrez, însă nu am curajul să plec. Mă gândesc la asta 
de câteva luni aducând argumente pro şi contra, dar 
nu ajung la nici un rezultat, mă învârtesc în cerc... 

Terapeut: Ridică-te şi „învârteşte-te în cerc” aici în 
cameră. Ce simţi? 

Se ridică şi se plimbă în cerc prin cameră, în fața 
partenerilor de grup, aşezaţi în cerc pe podea. 

C: Mă enervează! Nu ajung la nici un rezultat! Mă 
învârt în acelaşi cerc! Vreau să ies! 

T: Atunci încearcă să ieşi! 

C: Aici nu văd altă ieşire decât uşa! 

T: Atunci ieşi pe uşă, ce mai aştepţi? 

C: Nu pot să trec pentru că o femeie stă în fața ei! 

T: Vorbeşte cu ea. 

C: De ce nu mă laşi să ies? De ce te uiţi aşa la 
mine?... Mă fascinezi!... Aş putea să te dau la o parte şi 
să trec... dar nu vreau: îmi place de tine! Aş vrea mai 
degrabă să stăm de vorbă... 

T:Există cineva căruia ai vrea să-i spui lucrurile astea? 

C: Da... Colega mea de birou! 

T: Ce i-ai spune? 

C: Îmi place de tine! Mă bucur în fiecare dimineață 
când te văd la birou: ne înțelegem bine... De fapt nu 
vreau să plec din firmă!... Dacă aş cere o avansare aş fi 
mutat în alt serviciu. Prefer să rămân aici! (tăcere)... 
Credeam că nu sunt pregătit să-mi asum alte respon- 
sabilități şi până la urmă cred că nu sunt pregătit să te 
părăsesc! Ce tâmpenie! Ce ne-ar împiedica să luăm masa 
împreună în fiecare zi? 


În următoarele câteva zile a cerut şi a obținut o 
promovare în serviciul vecin! Fusese de ajuns să pună 
situația în scenă - în mod simbolic - pentru a realiza că 
obstacolul nu era acolo unde credea el: „În spatele 
trenului e ascuns un alt tren!” Mişcarea a mobilizat 
emoția şi a dat frâu liber asociaţiilor, ajutându-l să iasă 
din impas. 


DESCHIDEREA LIMBICĂ 


Tocmai am arătat un demers clasic: verbalizare 
abstractă, punere în mişcare, emisfera dreaptă, sistem 
limbic, emoție, amintire (care însoţeşte emoția), asociații, 

conştientizare, decizie, verbalizare... Pentru a porni ma- 
şina, trebuie să încălzim motorul. Declanşarea procesului 
mnezic şi înregistrarea temeinică a unei experiențe 
implică o „deschidere” limbică (Ginger, 1987): mişcarea 
corpului în spațiu mobilizează emisfera cerebrală dreaptă şi 
lasă loc emoțiilor şi asociațiilor. 

Pentru a verifica acest lucru foarte simplu, desenați 
ceva pe caiet (ca o lucrare scrisă la şcoală, care mobi- 
lizează emisfera stângă, rațională) şi apoi refaceți 
„acelaşi“ desen în format mare pe o tablă, stând în faţa 
unui public: faptul că v-aţi ridicat, v-aţi mişcat şi v-aţi 
expus în fața publicului a determinat mobilizarea emis- 
ferei drepte (spaţială, relațională, emoțională) precum 
şi sistemul limbic... iar rezultatul se dovedeşte a fi 
foarte diferit, fiind însoțit de îinsight-uri importante! 

Verbalizarea este utilă pentru a numi experienţa şi 
pentru a o regăsi atunci când avem nevoie; la fel cum 
dăm nume fişierelor înainte de a le introduce în memoria 
computerului, sau punem etichete pe sertarele în care 
ne păstrăm dosarele, pentru a le găsi mai uşor ulterior. 
În lipsa acestor nume, trăirea corporală sau emoţională 
se înregistrează, dar este mult mai dificil de exploatat. 
De aici şi importanţa feed-back-ului verbal. 

Travaliul emoţional care nu este urmat de elaborare 
verbală lasă puţine urme durabile şi exploatabile - în timp 
ce travaliul verbal neînsoțit de participare emoţională 
şi corporală antrenează puține modificări profunde pe 
termen scurt şi necesită multe repetiții. 

Doar conjugarea celor două - emoția şi verbalizarea - 
pare să permită transformarea rapidă, profundă şi durabilă. 
Psihanaliza permite trecerea de la cuvânt la emoție (dar nu 
şi punerea în actiune a corpului), în timp ce Gestalt-terapia 

propune în plus trecerea de la corp la emoție şi apoi la 
cuvânt, Gestaltul nu ne încurajează să ne controlăm 
emoțiile... adică să le transformăm în sclavi! Ci să le 
îmblânzim, adică să le cunoaştem mai bine şi să ni le 
facem prietene - cu care să putem sta de vorbă fără teamă. 
Nu ne propune să luptăm cu ele, ci să evoluăm prin ele. 

Emoţiile există pentru a ne ajuta, nu pentru a ne 
handicapa: teama şi furia ne apără de pericole, tristeţea 
ne ajută să depăşim situațiile de doliu real sau simbolic 
(moarte, separare, abandonarea unui proiect etc.). 
Pentru a-l „digera“ deseori este nevoie de un timp 
pentru a „mesteca”, mai degrabă decât încercarea de 
a-l uita. O expresie populară spune că doliul normal 
pentru o persoană apropiată durează „patru anotimpuri” 
(primul Crăciun petrecut fără el/ea; prima vacanţă...). 
După doi ani, doliul care încă persistă poate fi consi- 
derat „patologic“ şi necesită tratament. 

Lacrimile sunt „lubrifiantul” emoțiilor: le uşurează 
drumul. Ele nu însoțesc numai tristeţea, ci şi bucuria, 
plăcerea sau admiraţia. Ea curăţă organismul, eliminând 
până la 40% din surplusul secreției de neurotrans- 
mițători. Interzicerea plânsului nu este sănătoasă; mai 
mult, această „stăpânire“ perturbă sistemul imunitar, 
favorizând apariţia unor boli grave, cum ar fi cancerul 
- care apare cu deosebire la cei care nu-și exprimă 
niciodată emoțiile considerate social ca fiind „negative“ 
(teama, frica, furia). 

Cuvintele nu sunt de ajuns! Pentru ca acestea să 
fie eficiente, trebuie să fie „locuite”: trebuie să le trecem 
în acțiune. 

Pentru a-l impresiona pe Om „Cuvântul se făcu 
carne” ...dar, pentru a putea fi mai bine manevrată, 
„carnea se transformă în Cuvânt”! 

Pulsiunile de viaţă: 
agresivitate şi sexualitate 


O pulsiune este ceea ce ne împinge să trăim, să 
mergem înainte. Este motorul interior care ne dina- 
mizează viaţa cotidiană, de la naştere până la moarte. 
Diferiți psihologi au subliniat importanţa centrală a 
uneia sau alteia dintre aceste pulsiuni înnăscute. Azi 
putem spune că trei dintre aceste pulsiuni sunt în 
general recunoscute ca fiind fundamentale; foamea, 
agresivitatea şi sexualitatea (să ne amintim învecinarea 
centrilor de reprezentare în hipotalamus. A se vedea 
schema funcţiilor vitale ale hipotalamusului) 


FOAMEA 


Alimentația ne permite, chiar de la naştere, să 
alegem din lumea exterioară ceea ce este necesar creş- 
terii noastre. Să ne amintim că Perls considera că este 
vorba de o trebuință primară şi o extrapola dincolo de 
hrana materială: avem nevoie de asemenea de hrană 

afectivă şi intelectuală, şi chiar spirituală, şi de-a lungul 
existenței noastre suntem mereu atenți să alegem din 
mediul înconjurător ceea ce ne este necesar sau ne face 
plăcere. Ca şi în cazul alimentelor, suntem puşi în 
situația de a alege ceea ce ne convine în momentul 
respectiv, de a mesteca, de a digera pentru a asimila şi 
de a elimina ceea ce e în plus. 

Acest proces este autoreglat în mod inconştient de 
organismul sănătos: s-a demonstrat chiar că bebeluşii 
de un an, lăsaţi complet liberi în faţa unui enorm bufet 
de tip auto-servire cu mâncăruri de toate felurile, după 
ce în primele zile au cedat tuturor tentațiilor, şi-au 
compensat în mod spontan nevoile în cursul unei 
săptămâni, asemenea animalelor care au un simț dietetic 
programat genetic - simţ ce se pierde progresiv datorită 
stilului nostru de viaţă artificial şi dependent. 

După cum am subliniat în mai multe rânduri, 
această temă a asimilării active şi personalizate care înlo- 
cuieşte introiecţiile pasive, fără discernământ, ocupă 
un loc central în Gestalt. Ea urmăreşte să dezvolte 
autonomia individuală. Asimilarea este adesea simbo- 
lizată printr-un măr parțial muşcat, mascotă adoptată 
de oraşul New York şi de marca de computere Apple 
(în limba engleză - „măr”), produse de Macintosh, 

Tulburările alimentare (bulimia, anorexia) apar 
adesea la persoanele aflate în căutarea propriei identi- 
tăți, cu personalitate slabă şi hipersensibilă confruntată 
cu un mediu nesatisfăcător din punct de vedere afectiv 
(abandon sau supraprotecție parentală), care nu i-a 
permis să se construiască pe sine în siguranță şi inde- 
pendenţă (tulburări narcisice). 

O cură gestaltistă - mai ales în grup, unde cel sau 
cea interesat(ă) poate experimenta în ritm propriu cele 

două trebuinţe: încrederea şi autonomia - va fi cu mult 
mai eficientă decât orice regim sau discurs. Clientul va 
fi încurajat să-şi afirme cu calm, în mod public, ideile, 
nevoile, preferințele, propriile alegeri, prin cuvânt şi 
prin punerile în acțiune adaptate; astfel îşi va atinge 
treptat limitele personale, fără să „înghită” fără discer- 
nământ mediul înconjurător şi fără să-l respingă în 
totalitate. Se va lucra în general cu foarte puține aluzii 
directe la tulburările alimentare. 


AGRESIVITATEA 


Agresivitatea ne este, cu siguranţă, indispensabilă 
pentru a ne păstra locul în lume. Ea nu trebuie confun- 
dată cu violența distructivă. Amintesc semnificația sa 
etimologică: „ad-gressere” înseamnă „a merge în fața 
celuilalt”. Acest cuvânt se opune lui „re-gressere”, „a se 
întoarce”, „a da înapoi”. Agresivitatea pozitivă este o 
cucerire a propriului mediu înconjurător (în acest sens 
este asemănătoare alimentaţiei): ea îmi permite să fiu 
recunoscut, să exist (de la „ex-sistere”, a se plasa în 
exterior), să mă afirm în spațiu şi în timp: am dreptul 
la un loc şi la un timp propriu pentru a vorbi şi a mă 
exprima, fizic sau social. 

Derapajele apar atunci când în loc să lupt pentru 
spațiul meu legitim de existență, caut să ocup locul 
altuia, când aluniec de la asertivitatea sănătoasă, puternic 
incurajată de Gestalt, înspre dominare sau violență. 
Ne construim personalitatea autonomă prin afirmarea 
identității noastre specifice, evitând atât supunerea pasivă, 
fără inițiativă, cât şi dominarea copleşitoare, ce nu ține 
seama de nevoia de asertivitate a celuilalt. 

Acest drum e nuanțat şi dificil. În general implică 
o succesiune de patru etape care se întrepătrund: 

* dependența infantilă. 

* contra-dependența sau revolta afirmării de sine din 

adolescenţă. 

+ independența adultă: sunt adesea de acord, dar 
nu mereu - cu prietenii, cu partidul din care fac 
parte sau cu doctrina religioasă la care am aderat. 

* interdependența matură: sunt liber... dar şi ceilalți 

sunt liberi! Deci, țin cont de propriile mele nevoi 
şi de ale celorlalți. 

Agresivitatea sănătoasă este deci departe de a fi o 
„pulsiune de moarte”, de „reîntoarcere în neant”, aşa 
cum suna una dintre ipotezele târzii ale lui Freud - care 
în momentul respectiv era atins de un cancer mandi- 
bular. Această ipoteză este tot mai mult contestată în 
rândul comunității psihanalitice însăşi. 

Lucrările etologilor (printre care şi Lorenz), care 
studiau animalele în mediul lor natural, au confirmat 
faptul că un animal aflat într-o stare bună de sănătate 
manifestă o astfel de agresivitate, pozitivă şi controlată. 
Se ştie că la naştere, cățeluşii cei mai liniștiți şi mai 
blânzi au cele mai puţine şanse de supraviețuire... 

Peris şi-a revendicat meritul de a reconsidera în 
mod explicit această temă în psihologie şi terapie. Să 
ne amintim de prima sa lucrare intitulată Eul, foamea şi 
agresivitatea (1982). 

În Gestalt, terapeutul nu ezită, în anumite situaţii, 
să stimuleze în mod deliberat agresivitatea clientului: 
pentru a ajuta o persoană timidă şi retrasă să se mani- 
feste, pentru a dinamiza un depresiv sau „ a trezi” un 
masochist etc. Pe de altă parte, ne putem aduce aminte 
că zonele de proiecție ale agresivității şi sexualității se 


133 


învecinează şi sunt conectate în creierul profund 
(hipotalamus), şi că neuromediatorii aflaţi în apropiere 
(dopamina, testosteronul etc.) comandă aceste două 
comportamente. 

Prin urmare, terapeutui va putea utiliza agresivi- 
tatea ca pe un fel de „echivalent“ al sexualității, atunci 
când îi va fi mai dificil (din motive ce țin de decență 
sau de deontologie) să pună în scenă în mod direct 
sexualitatea. Or, se ştie că tulburările sexuale ocupă un 
loc important printre temele evocate în mod spontan 
de clienţi în terapie. Astfel, este mai uşor de acceptat 
faptul ca participanții unui grup să ia parte pentru 
câteva momente la o luptă psihică între un bărbat şi o 
femeie decât la un schimb corporal erotizat în mod 
explicit! Mobilizarea emoțională profundă este, în 
realitate, foarte asemănătoare în aceste două cazuri, şi va 
permite un schimb verbal „la cald”, la fel de implicat. 


SEXUALITATEA 


Asemenea abuzurilor în folosirea agresivității de 
bună calitate care au dus la respingerea oricărui tip de 
agresivitate, sexualitatea a suferit un proces similar în 
cultura occidentală*, ca urmare a abuzurilor sau a 
neînțelegerilor: „Nu aruncaţi şi copilul odată cu apa 
din cadă!”. 

Şi în acest caz, bunul simţ este suficient pentru a 
înțelege că este la fel de greşit să condamni totul cât şi 


* Nu este cazul diverselor culturi orientale: precum tantrismul, 
care valorizează sexualitatea ca un mod de acces privilegiat 
la spiritualitate. 

să aprobi fără rezerve: nu este nevoie nici să combați, 
nici să ignori, nici să te supui în mod pasiv, ci să „îm- 
biânzeşti”; nu trebuie nici să strânpi crispat volanul, 
nici să-l laşi să-ţi scape, ci să-l manevrezi în aşa fel încât 
să-ți poți „dirija” cu uşurinţă comportamentul. 

În zilele noastre se pare că nu mai este nevoie să 
subliniem că sexualitatea nu se reduce la funcţia de 
reproducere, fără să se opună firii Naturii - care s-a 
străduit să creeze organe specifice plăcerii, o inervație 
locală densă şi o gamă de neuromediatori ai dorinței, 
ai excitației şi ai stării de bine, subliniind astfel funcția 
de relație afectivă şi socială a activității sexuale. 


O PLIMBARE ÎN DOMENIUL 
SEXUALITĂȚILOR 


ideologiile, cutumele şi prejudecățile cele mai 
diverse şi-au însuşit întotdeauna acest domeniu sensibil 
- care a fost adesea utilizat ca o „armă” de către toate 
puterile: imperiale, revoluționare, ecleziastice şi chiar 
medicale. Nu ne propunem în această lucrare să intrăm 
în detaliile istorice şi geografice ale obiceiurilor sexuale, 
însă o scurtă incursiune în timp şi spațiu ne va permite 
să relativizăm lucrurile într-o oarecare măsură: 

* Ospitalitatea sexuală era celebrată religios la multe 
popoare din Antichitate: Egipt, Siria, Fenicia, Cipru 
şi chiar şi în zilele noastre la eschimoşi. Templul 
din Alexandria punea la dispoziţia credincioşilor şi 
străinilor 1400 de chilii pentru prostituatele „sfinte”. 
Prostituatele erau venerate la fel cum sunt călugărițele 
astăzi. În Fenicia, Legea stipula că toate femeile aparțin 

tuturor bărbaților şi că nu trebuie să existe nici o 
diferență între taţi şi fii. 

e În Antichitate, coitul anal era la fel de răspândit 
în relaţiile heterosexuale ca şi coitul vaginal. Acesta 
din urmă era sancţionat cu moartea în timpul perioa- 
delor de alăptare la civilizațiile antice din America 
precolumbiană. În Grecia „poziţiile” se reduceau la 
una singură: partenerii întinşi pe o parte (poziția 
„lingurii”) astfel încât nici unul dintre amanți să nu-l 
domine pe celălalt! Mai târziu, la catolici a apărut un 
principiu invers, care a justificat aşa-numita poziție „a 
misionarului”! 

*O privire asupra poligamiei: în Galia, soțiile 
bretonilor care îl învinseseră pe Cezar aparțineau unor 
grupuri de câte doisprezece bărbaţi - care şi le împărțeau 
între taţi, frați şi fii. 

Până Ia sfârşitul imperiului, haremurile împăraților 
chinezi numărau mii de concubine alese de mama 
împăratului. Uitimul împărat al Marocului, Moolay 
Ismail, a avut opt sute optzeci şi opt de copii. (Recordul 
feminin aparține unei rusoaice cu şaizeci şi nouă de 
copii, proveniţi din douăzeci şi şapte de sarcini). 

Legenda îi atribuie lui John Kennedy o mie opt 
sute de amante: făcea dragoste în fiecare zi. În vreme 
ce, conform ultimei cercetări ştiinţifice detaliate reali- 
zate pe un eşantion de douăzeci de mii de francezi cu 
vârste cuprinse între 17 şi 18 ani (Analiza comportamen- 
telor sexuale în Franța, sau „Raportul ACSF” realizat 
sub îndrumarea profesorului Spira pentru Guvem), 
francezul obişnuit al anului 1993 a „cunoscut treispre- 
zece partenere de-a lungul întregii vieți, iar femeia... 
cinci! În timp ce mai puţin de 1% dintre bărbaţi au 
cunoscut mai mult de o sută de femei! Este vorba, 

bineînţeles, de media populației, deoarece activitatea 
sexuală este foarte variabilă şi creşte o dată cu nivelul 
studiilor: astfel la cei care urmează cursuri universitare 
se dublează în medie numărul partenerelor... 

* În Evul Mediu, dacă o femeie murea în timpul 
naşterii, era considerată de Biserica Catolică drept 
vrăjitoare: era trasă în țeapă - împreună cu „bebeluşul 
vampir” -...şi nu putea fi înmormântată în cimitir! 

Până în secolul al XVI-lea, majoritatea preoților 
aveau o concubină oficială (fii lor aveau prioritate la 
funcția de preot şi erau hirotonisiţi de către Papă). 

* Toate Revoluţiile (Franţa, URSS, China etc) încep 
printr-o liberalizare sexuală - care descătuşează 
energia... şi sunt urmate de o perioadă de constrângeri 
sexuale - care recuperează energia! 

. Astăzi în Iran, femeile nu au voie să meargă la 
piscină şi...nici cu autobuzul! În România comunistă, 
femeile erau puse să declare angajatorului perioada de 
menstruație - pentru a evita întreruperea sarcinii... iar 
în China se întâmplă acelaşi lucru... pentru a le obliga 
să avorteze! 

° Freud considera că plăcerea elitoridiană este ima- 
tură şi mai multe psihanaliste, printre care şi prințesa 
Bonaparte, şi-au implantat clitorisul pe vagin... fără 
succes! Patru mii de femei au suferit aceeaşi operaţie 
în SUA! 

+ În 1914 femeile mergeau la medic... dacă simţeau 
plăcere: orgasmul feminin era considerat la acea vreme 
drept un semn de isterie sau de perversiune; prin 
urmare, se prefăceau...că nu le făcea plăcere! 

+ Până foarte de curând, masturbarea era condam- 
nată. Ori, astăzi, toți specialiştii sunt de acord cu faptul 
că masturbarea este o etapă naturală şi necesară în 

dezvoltare, pregătind funcția sexuală şi favorizând în 
mod special manifestarea ulterioară a orgasmului 
feminin. Înterdicţia masturbării dublează rata de 
frigiditate feminină antrenând astfel o insatisfacție 
conjugală, cum ar fi situațiile de divorț: efect pervers al 
consemnelor morale legate de abstinenţă! 

* Astfel, chiar şi în prezent, asistăm la situaţia în 
care, la vârsta de 30 de ani, doar o franțuzoaică din 
două ajunge la orgasm într-un raport sexual „normal 
complet“. Printre altele, %4 dintre femei obțin orgasmul 
prin stimulare clitoridiană. 


Am putea continua la nesfârşit lista de variațiilor 
arbitrare a obiceiurilor şi a consecințelor lor... 

Să ne amintim de scandalul provocat prin pu- 
blicarea în 1948 a faimosului Raport Kinsey despre 
sexualitatea umană: studiul său realizat pe cincispre- 
zece mii de americani arăta că... 95% utilizau în mod 
regulat practici sexuale calificate în epocă drept 
perverse! De exemplu: raporturi oral-genitale, sodomie 
(coit anal) etc. Se ştie că în 1993, în Franța, 90% dintre 
bărbaţi şi 85% dintre femei recunoşteau că au expe- 
rimentat, cel puțin o dată, raporturi oral-genitale şi că 
acestea din urmă sunt practicate în mod regulat astăzi, 
la unul din două cazuri. 

Anumite prescripții, chiar dacă au o bază ideologică, 
nu mai corespund nici unei realități: 


* Dacă ar fi fost aplicată, interdicția totală a mijloa- 
celor contraceptive ar fi echivalat cu o „condamnare la 
moarte a întregii umanități”: s-a calculat că în două 
sute de ani populaţia mondială ar fi atins aglomeraţia 
din stațiile de metrou la orele de vârf de pe toate 

continentele! Nu ar fi rămas decât varianta bombei 
atomice sau o mare epidemie pentru... a salva Planeta! 
Din fericire, impactul acestor consemne este... practic 
egal cu zero (!) - aşa cum o demonstrează toate studiile 
ştiinţifice care nu găsesc nici o diferență de compor- 
tament între practicanți şi agnostici. De exemplu, 
astăzi, în Franța 90% dintre femei şi 93% dintre bărbați 
au avut primul raport sexual înaintea căsătoriei! 
Acelaşi raport este identic şi în cazul tinerilor catolici 
practicanți, 


ŞI GESTALTUL ÎN TOATE ASTEA? 


Ce propune deci Gestalt-terapia în ce priveşte 
sexualitatea? Nu propune nimic - cu excepția evitării 
oricărei intruziuni greşit asimilate care vine din 
exterior (fie că este vorba de abstinenţă, fie că este 
vorba de „liberalism sexual”) şi de a fi în orice moment 
atent la propriile nevoi şi ale celor din jur. De fapt este 
vorba aici de o atitudine tolerantă, care acceptă evidența 
diversității nevoilor şi a dorințelor şi care se opune 
oricărei norme generale prestabilite. Unii oameni sunt 
fericiți să facă dragoste în fiecare zi, alții se vor simții 
bine doar cu o relație sexuală pe lună, uneori mult mai 
puțin... sau deloc! Unii preferă relaţiile homosexuale. 
alții le evită manifestând dezgust. Toate acestea sunt 
„normale“ în sensul că nu există nici o normă perma- 
nentă şi universală! Cu excepția respectului matur, 
responsabil şi tolerant al celuilalt. 

Această acceptare a realității fără prejudecăţi 
ideologice, toleranța la diversitate, a făcut ca numeroşi 
membrii ai comunităților minoritate (de exemplu homo- 

sexualii* să se simtă bine în grupurile de gestait - unde 
sunt liberi să-şi exprime atât nevoile cât şi problemele 
personale, interpersonale şi sociale, 


LIBERALISMUL NU ÎNSEAMNĂ 
TOLERANȚĂ EXCESIVĂ 


Acest soi de liberalism a fost uneori greşit inter- 
pretat drept o atitudine de toleranță excesivă: însă nu 
este deloc aşa! Nu orice comportament este accep- 
tabil, ci doar dacă are o semnificație profundă pentru 
persoana în cauză. 

Atenţie ia atitudinile față de excesele inversate: 
este necesară condamnarea unui anumit „neo-confor- 
mism anticonformist” care constă în multiplicarea 
experiențelor pentru „a-şi dovedi” propria libertate 
său pentru a solidariza cu „gaşca“! Freud considera că 
refularea sexuală stă la baza tuturor nevrozelor; ar mai 
fi de adăugat şi că „defularea” sexuală poate duce la 
psihoză, tulburare mult mai gravă, cu pierderea sen- 
timentului identității: nu mai ştiu ce vreau, pe cine 
doresc, nici cine sunt! 


* Procentajul celor care se consideră homosexuali variază de 
la 4% la 12%, în funcţie de vârstă şi de zona în care locuiesc; 
acest procentaj creşte în marile orașe şi atinge...50% la San 
Francisco! Homosexualii bărbați au adesea numeroşi 
parteneri: mai mult de douăzeci, în medie, dar uneori mai 
multe sute - posibil peste o mie! De fapt, homosexualul este, 
adesea, nu „efeminat” ci „hiperviril”, cu supraproducție de 
testosteron. 

TRECEREA LA ACTUL SEXUAL 


În practică, orice trecere la actul sexual între un 
client şi terapeutul său este strict interzisă de către 
deontologia franceză, atât în cadrul şedinţei terapeutice 
cât şi în afara ei, pe parcursul întregii durate a unei 
psihoterapii. Tocmai această regulă „de aur” este cea 
care permite explorarea într-un cadru sigur a proble- 
maticii sexuale a ciientului: dorinţele sale, fantasmele, 
lipsurile, satisfacțiiie (pentru că analiza succeselor este 
terapeutică în aceeaşi măsură ca şi cea a eşecurilor). 
Mai mult decât atât, diferenţa de statut a celor doi ar 
risca să paraziteze relația. 

În schimb, în majoritatea grupurilor de gestalt, 
această „regulă de abstinență” nu se aplică participan- 
Hlor între ei atunci când pot fi considerați responsabili 
(adulţi liberi, sănătoşi mintal etc). Animatorii sau 
terapeuţii se mulțumesc de obicei să atragă atenția în 
numeroase rânduri asupra „iluziei de grup” (Pages) 
care ar lăsa să se înțeleagă că cei din grup „se înțeleg 
perfect”, că „se simt foarte apropiați, că au nevoi 
asemănătoare” etc., ca şi cum totul este creat în mod 
artificial în acest context terapeutic de acceptare şi de 
înțelegere reciprocă. Nu trebuie confundată această 
iubire umană cu iubirea sexuală, buna dispoziţie cu 
dorinţa, renunțarea la control (IAcher-prise) cu depăşirea 
limitelor... în caz contrar, păziți-vă de decepţii dureroase! 

O atitudine de toleranță excesivă ar deturna 
grupul de creştere personală de la scopurile sale. Unii 
dintre participanți ar veni aici în special cu speranța de 
a găsi sau de a regăsi un/o parteneră, şi nu pentru a 
căuta un drum spre propria dezvoltare. 

În concluzie, nu sunt de acord cu interdicția formală 
a oricărei relații sexuale eventuale între membrii unui 
grup de dezvoltare personală. Experienţa arată că o 
asemenea atitudine este greu de justificat şi de susținut. 
De altfel, participanţii sunt consideraţi a fi responsabili 
şi tocmai pe asta se bazează Gestaltul în ajutorul pe 
care îl oferă participanţilor! Or, interdicția implică o 


Supraveghere - puțin compatibilă cu atmosfera de 


încredere, fundamentală în orice grup terapeutic. Este 
de preferat ca persoanele în cauză să-şi poată împărtăşi 
şi analiza, în cadrul grupului, experiența şi semnificația 
ei în loc să o mascheze abandonând astfel autenticitatea, 
esenţială în orice schimb gestaitist. 


SEXOLOGIE 


Sub orice formă ar apărea, problemele sexuale 
sunt foarte des evocate atât în terapia individuală cât 
şi în terapia de grup. Este vorba adesea de probleme 
afective: dificultăți de reiaționare, plictiseală, sentimentul 
de a fi neglijat, gelozie etc, precum şi de probleme 
explicit sexologice: frigiditate, sterilitate, impotenţă sau 
ejaculare precoce, dezgustul faţă de anumite practici 
cerute de partener etc. În mod paradoxal, cea mai mare 
parte a acestor probleme delicate sunt mult mai uşor 
abordate şi tratate în cadrul unui grup de terapie decât 
în terapia individuală, care este însă mult mai discretă. 

De ce? Din mai multe motive: 

Este suficient ca o persoană din grup să abordeze 
o asemenea problemă pentru ca ea să-şi găsească 
imediat ecouri „complice” în rândul participanților la 
grup şi să se simtă mai puțin singură şi mai puțin 

jenată. Dacă cineva nu îndrăzneşte să aducă în discuție 
o astfel de problemă, mai mult ca sigur altcineva o va 
face cu altă ocazie. Grupul de-dramatizează pas cu pas 
situațiile puse în discuție. În plus, acest lucru permite 
împărtăşirea impresiilor intime mai puțin abordate* 
precum şi punerea în discuţie a umor soluții personale 
originale. 

Grupul permite experimentarea contactului, a inte- 
resului pe care acesta îl suscită, precum şi un minim de 
încredere şi de tandreţe, care favorizează trecerea la act 
ulterioară în relaţia cu partenerul obişnuit. Se permite 
de asemenea „exorcizarea” scenelor de viol sau de abuz 
sexual (statisticile americane estimează mai mult de 
25% dintre femei care au fost supuse unor avansuri 
sexuale impuse - de cele mai multe ori de către cineva 
apropiat.). 

Să amintim în trecere câteva cifre mai puţin cunos- 
cute oficial: o treime din femeile din Franța manifestă, 
uneori sau deseori, dificultăți în a atinge orgasmul; în 
timp ce...60% (1) dintre bărbaţi suferă, mai mult sau 
mai puţin regulat, de ejaculare precoce, iar 20% acuză 
dificultăți de erecție... dar fiecare crede că numai lui i se 
întâmplă şi nu îndrăzneşte să vorbească despre asta! Un 
bărbat din doisprezece este impotent*ț.. dar numai un 


* Bineînţeles, unui dintre contractele de bază ale oricărui 
grup terapeutic, ce permite schimbări profunde, este secretul 
absolut asupra a tot ceea ce s-a spus în cursul acestor şedinţe 
(în orice caz, în ceea ce priveşte persoanele care s-au expri- 
mat). Experienţa arată că retragerea participanților de la 
grup este un lucru rar întâlnit. 

* Pentru a putea fi vorba de impotență trebuie ca ea să fie 
persistentă şi regulată cel puţin trei luni. Numeroase 
medicamente (Valium, Tranxene, Prozac, hipotensive,etc.) şi 


143 


impotent din zece abordează acest subiect cu un 
specialist! Acest subiect rămâne tabu în cultura latină 
şi, practic, nu există carte scrisă de vreun autor francez 
care să trateze acest subiect şi să fie accesibilă 
publicului larg. 

În cadrul unui grup, simplul fapt de a îndrăzni să 
vorbeşti este adesea foarte eficace şi eliberator, Mai 
mult decât atât, informaţiile tehnice pot contribui la 
asigurarea şi pregătirea terenului necesar pentru o 
evoluţie. De fapt, în ciuda liberalizării obiceiurilor şi a 
revistelor (tirajul anumitor pubiicații lunare speciali- 
zate îl atinge uneori pe cel al cotidianului „Le Monde”!), 
ignoranta rămâne încă prezentă în numeroase aspecte 
ale vieții sexuale cotidiene. De exemplu: unii oameni 
sunt convinşi că erecţia este un fenomen muscular şi 
că ea poate fi obținută în mod voluntar când, de fapt, 
este vorba despre un flux de sânge comandat de doi 
centri nervoşi diferiți, unul care integrează mângâie- 
rile fizice, celălalt fantasmele psihice (cuvinte, imagini, 
amintiri). 


FANTASMELE ŞI CUPLUL 


În cadrul unei terapii gestaltiste vom putea 
reabilita valoarea fantasmelor (specifice rasei umane) şi 
astfel va diminua sentimentul de culpabilitate: de fapt 
avem dreptul de a ne imagina cele mai neaşteptate vise 
- exhibiționiste, sado-masochiste etc; nici unul nu este 
interzis, deoarece, prin definiție, fantasma nu este realitate! 
Dimpotrivă, împărtăşirea fantasmelor partenerului va 


mai multe boli (diabet, etc) pot diminua erecţia. 

putea servi drept un puternic stimulent sexual în 
numeroase situații. Absența fantasmelor sau confundarea 
lor cu realitatea sunt, de altfel, indicatori clasici ai 
tulburărilor psihice. 

În cursul stagiilor de terapie rezervate alunir 
se poate aprofunda relația, găsind totodată asemănări şi 
deosebiri, fiecare lucrând întotdeauna în prezenţa parte- 
nerului, care poate descoperi, de exemplu, că anumite 
comportamente care îl deranjau sunt de natură 
psihologică: astfel, bărbatul care adoarme după ce face 
dragoste nu este un „bădăran”, ci... un mascul, al cărui 
sânge, concentrat în timpul actului sexual, se reîntoarce 
in celelalte părți ale corpului generând relaxare asociată 
cu o eliberare de neurotransmițători. 

Mai muit decât atât, putem analiza repartiția 
timpului şi spațiului în cadrul cuplului: de exemplu, 
fiecare poate desena locui din casă în care se simte 
într-adevăr acasă, sau poate exprima anumite dorințe 
cenzurate, fără a se viza, bineînţeles, o transparenţă 
iluzorie totală, fiecare având dreptul la „grădina lui 
secretă”. 

Adesea însă, mărturisirile țin mai mult de slăbi- 
ciune decât de onestitate: ne debarasăm de greutatea 
apăsătoare şi incomodă a unui secret punând-o în mod 
conştient la picioarele partenerului! Însă, dezrădă- 
cinarea unui copac, sub pretextul de a vedea mai bine 
cum a crescut, este adesea o metodă sigură de a-l face 
să se prăbuşească! 

Dacă dificultățile unui cuplu durează de multă 
vreme şi sunt adânci, nu se va căuta cu orice preț o 
rezolvare provizorie, ci mai degrabă, maniera de a reuşi 
o separare, fără prea multe pagube. 

PRACTIC 


Stagii de terapie destinate cuplurilor, stagii centrate 
pe sexualitate sau şedinţe deschise tuturor tipurilor de 
probleme, la alegerea fiecăruia; şedinţe individuale, 
terapie de cuplu, terapie în grup sau şedinţe de 
dezvoltare personală - Gestaltul ne propune 0 gamă 
largă de situații ce permit conştientizarea şi îmbogățirea 
modalităților noastre de contact şi a multiplelor lor 
aspecte. Vom putea ține piept diferitelor sentimente şi 
vom experimenta într-un cadru protejat, emoții noi: 
de la timiditate la agresivitate, trecând prin aserti- 
vitate; de la inhibiția sexuală la exprimarea liberă a 
sexualităţii, trecând prin toată gama dificultăților 
curente. Totul se desfăşoară într-o căutare atentă şi 
perseverentă a unei funcționări individuale şi sociale 
armonioase, proprie fiecăruia, respectându-i ritmul 
personal şi caracteristicile specifice. 


146 


10 


Profilul personalităţii 
noastre 


POZIŢII DE PRINCIPIU 


Gestalt-terapia a propus dintotdeauna o perspec- 
tivă existențialistă şi „anarhistă”, conform căreia fiecare 
ființă umană este unică şi originală. Această perspectivă 
filozofică se opune deci, din principiu, oricărei clasi- 
ficări ce ar grupa oamenii în categorii, şi în special 
distincţiei tradiționale dintre „normal” şi „patologic”. 
„Normalul” nu poate fi definit statistic; dacă ar fi aşa, 
roşcații... sau gestaltiştii ar fi „anormali” doar pentru 
că fac excepție de la regulă! Cum am putea defini 
„normalul” din punct de vedere social fără a cădea 
într-un rasism tendențios? Homosexualii pot fi consi- 
derați „bolnavi”? O astfel de poziție adoptată în special 
de Freud şi Reich este astăzi depăşită. 

Şi totuşi, dacă privim din perspectivă inversă, 
putem spune oare că un schizofrenic care delirează şi 
are halucinaţii este „normal“? În faţa acestor dificultăți 


147 


gestaltiştii ortodocşi au renunțat la orice psihopatologie, 
aceasta cu atât mai muit cu cât nu există nici urmă de 
teorie psihogenetică în Gestalt, care să definească etapele 
„normale” în dezvoltarea psihică. Ei preferă să caute 
sensul individual al unui anume „fenomen de frontieră”, 
care să se producă în mod original, aici şi acum, într-un 
câmp determinat. 


UN EVANTAI DE CATALOAGE... 


Nu există persoane la care confluența sau proiecția 
să fi devenit cronice! Şi totuşi, după cum ştim din 
experienţă, unii dintre noi recurg în mod regulat, chiar 
stereotip, la un mecanism aparte. Am putea, oare, 
merge mai departe pretinzând din convingere ideologică 
că nu observăm unele tulburări reale şi adoptând 
tezele anti-psihiatriei conform cărora societatea este 
responsabilă de nebunie şi trebuie să însoțească 
bolnavul în criză şi nu să-l închidă ori să-l îngrijească? 
În orice caz, tulburările de personalitate există, fie că 
lucrul acesta ne convine sau nu! Realitatea este crudă şi 
nu e normal să abordăm în aceeaşi manieră un 
depresiv cu tendinţe suicidare, un paranoic agresiv sau 
un isteric excitat. 

În practică, fiecare terapeut stabileşte conştient sau 
nu propriul diagnostic după categoriile nosografice** 
care-i sunt familiare şi îşi adaptează apoi strategia 
terapeutică în funcție de caz. Astfel, mai mulți prac- 
ticieni gestaltişti s-au înhămat la o lectură gestaltistă 


* Nosografie: descrierea şi clasificarea metodică a tulbu- 
rărilor sau bolilor. 

a psihopatologiei. Conform sensibilităţii proprii şi 
antecedentelor culturale, unii fac referire Ía clasificări 
inspirate din alte abordări, cum ar fi bioenergia (Reich 
şi Lowen), psihanaliza sau chiar DSM IV (Manualul 
Diagnostic şi Statistic al tulburărilor mentale). Această 
nomenclatură elaborată de americani este preluată 
treptat în toată lumea, întrucât rămâne pur descriptivă, 
fără a se subordona nici unei ipoteze teoretice de 
explicare a tulburărilor, ` 

Alții propun crearea unei psihopatologii autonome, 
specific gestaltiste, provenită din teoria selfului lui 
Goodman şi From. 

În ceea ce mă priveşte, mă ocup de prin 1985 cu o 
lectură transversală care ia în considerare în special 
lucrările lui Freud, Melanie Klein, Jung, Karen Horney, 
Bergeret, Kernberg, Guelfi, integrând mai multe cu- 
rente psihanalitice, neoreichiene şi gestaltiste - fără a 
neglija însă aporturile psihiatriei tradiționale şi cele 
mai recente cercetări în neuroştiințe. 

Într-adevăr, consider că stabilirea unei psihopato- 
logii specifice Gestait-terapiei (fără să mai ținem seama 
că mai sunt multe de făcut şi sunt necesare încă multe 
studii prealabile elaborării şi apoi validării) ar fi, în 
situația actuală a Franţei, în mod cert prematură şi, mai 
ales, ar fi o eroare de strategie: ar risca să-i îndepărteze 
pe gestatişti de colegii lor psihiatri, psihologi şi psih- 
analişti, întrucât Gestaitul nu şi-a câştigat încă dreptul 
deplin în universități şi în clinicile de psihiatrie. Fiecare 
dintre acestea foloseşte deja prea des un jargon diferit, 
mai putin explicit pentru ceilalți. Vom evita să ne lä- 
săm pradă unei fantasme de atotputernicie paranoidă 
care ar determina orice specialist să vrea să reinventeze 
lumea. 

lată de ce eu am optat, în mod deliberat, pentru o 
atitudine de intercooperare interdisciplinară; mă refer la 
categoriile nosografice cele mai utilizate în mod curent 
în zilele noastre în Franța, pe care încerc să ie prezint în 
continuare. Mă bazez deci pe descrierile nosografice 
tradiționale cuprinse în sute de studii şi publicații, fără 
să ader la ipotezele etiologice ale diferitelor şcoli, privind 
originea presupusă a tulburărilor, şi cu atât mai puțin 
la strategiile lor terapeutice. 

Din punctul meu de vedere, Gestalt-terapia propune 
adesea o atitudine terapeutică cu totul nouă a, cărei 
eficacitate terapeutică nu mai este contestată, dar al 
cărei scop nu este acela de a explica originea tulbură- 
rilor. Această atitudine rămâne fidelă ideilor lui Perls, 
refuzând să se angajeze în polemicile sterile dintre 
diferitele şcoli, mai ales în starea de incertitudine care 
predomină în cercetările actuale din psihopatologie 
(e psihopatologie de-abia ieşită din epoca de piatră, 
care merge pe bâjbâite). În orice caz, vreau să evit să 
etichetez clientul, clasându-l într-o categorie colectivă 
prestabilită, singulară şi alienantă şi uneori arbitrară, de 
genul: „Serge este obsesional.” sau „Jeanette e isterică.“; 
prefer să realizez pentru fiecare un profil de persona- 
litate original. 


Să luăm un exemplu: specialiştii din lumea întreagă 
dezbat astăzi problema întreruperii contactului cu lumea 
exterioară întâlnit în schizofrenie, încercând să afle 
dacă este provocată de: 

» o predispoziție genetică (cromozomii 5 şi 11), 

* o disfuncție biochimică a neurotransmițătorilor 

din creier (perturbarea receptorilor dopaminei), 

* tulburări anatomice (ale cortexului prefrontal), 

* o atingere virală precoce (ipoteză recentă - spriji- 
nită de unii cercetători), 

* o atitudine patogenă a mamei (supraprotecția 
„schizofrenigenă” a psihanaliştilor tradiționalişti, 
sau „double-bind” a lui Bateson), 

* sau, mai degrabă, o combinație de factori multipli 
asociați. 


În definitiv, puţin ne interesează! 

Coerenţa dogmatică psihanalitică, care a făcut să se 
scrie mult timp, între altele, despre faptul că paranoicii 
sunt homosexuali refulați, nu satisface decât spiritele 
dornice (neliniştite) să „înțeleagă“ (com-prendre), adică 
însumează în mod arbitrar fapte adesea independente. 
Cine poate spune astăzi dacă excesul de serotonină 
este cauza sau consecinţa anumitor forme de depresie 
sau de nevroză obsesională? La urma urmei, trebuie 
cunoscute chiar toate detaliile asupra originii unei 
fracturi (locul accidentului, circumstanţele, intențiile 
victimei... pentru a o îngriji? Chiar dacă ancheta poate 
ajuta la o prevenţie ulterioară, ea nu este prioritară... şi 
chiar riscă să întârzie îngrijirea. 

Mărturisesc fără ruşine şi fără ezitare că de-a 
lungul unei îndelungate practici clinice, după 20 de ani 
de „îmbăiere” psihanalitică intensivă, urmată de mai 
mult de 20 de ani de „pasiune“ pentru Gelstat-terapie, 
n-am întâlnit nici o dificultate majoră în a adopta o 
atitudine cu desăvârşire gestalistă față de clienții cate- 
gorisiți - provizoriu - după o nosografie tradițională 
non-gestaltistă. 

Până la urmă, abordarea psihopatologică cuprinde 
două etape disociabile: 

(1) cercetarea nosografică (stabilirea diagnosticului); 

(2) intervenția terapeutică (îngrijirile personalizate). 
Pentru moment, Gestalt-terapia ne ajută îndeosebi în a 
doua etapă... şi e deja destul de mult! 


PERSONALITATEA DE BAZĂ 


După Freud, cele două pulsiuni fundamentale ale 
omului sunt sexualitatea şi agresivitatea (Eros şi Thanatos, 
sau pulsiunea vieții şi pulsiunea morții). Angoasa ar fi 
rezultatul nesatisfacerii nevoilor sexuale arhaice. Toate 
nevrozele ar proveni dintr-o perturbare a funcției 
sexuale, reale sau simbolice. Reich le leagă mai direct de 
insatisfacția oreasmică. 


FREUD KAREN HORNEY 
sexualitate agresivitate“ anpoasă 
sexualitate agresivitate 
țrupairă cu celălalt) (a merge spre celălat; 
PERLS 


„ După Karen Horney (una din psihanalistele lui 
Peris, care l-a marcat profund) şi numeroşi existen- 
țialişti, omul - încă de la naştere - ar fi stăpânit de o 
angoasă existențială de bază. Putem astfel considera 

sexualitatea şi agresivitatea ca două pulsiuni de viață 
sau de supravieţuire (a speciei şi a individului): ne 
reproducem şi ne aliem pentru a ne apăra, ne luptăm 
pentru a ne apăra. Nevrozele şi psihozele ar putea fi 
atunci considerate mecanisme de apărare împotriva angoasei 
de bază. 

Astfel, pentru Freud şi Melanie Klein, angoasa ar 
fi una dintre consecințele sexualității şi agresivității, în 
timp ce pentru Karen Horney, dimpotrivă, sexualitatea 
ar fi una din reacțiile sănătoase împotriva angoasei. 


MECANISMELE DE APĂRARE 


Exemple schematice ale mecanismelor de iiniştire 
şi de apărare împotriva angoasei de bază: 

* în autism: mă retrag în mine însumi. 

* în paranoia: nu am încredere în nimic şi în nimeni; 

atac înainte de a fi atacat. 

s în nevroza obsesională: organizez totul pentru a nu 

fi niciodată prins pe nepregătite. 

» in isterie: seduc mediul înconjurător şi mă adaptez 

pentru a-mi face aliați. 

Tulburările de personalitate ar fi deci mecanisme de 
apărare şi de adaptare ce permit supraviețuirea într-un 
anume moment al existenței. Totuşi, ele se instalează şi 
se perpetuează adesea într-o o manieră excesivă şi 
rigidă şi devin anacronice şi stânjenitoare. Armura nu 
îmi mai este necesară atâta timp cât am părăsit câmpul 
de luptă. Ea îmi limitează mişcările şi mă apasă: în loc 
să-mi fie de ajutor devine o povară. Remediul e mai 
rău ca boala. 

TERAPIA 


Terapia constă în reperarea mecanismelor de apărare 
(sau a rezistenţelor) încă utile şi ajustate la condițiile de 
moment, precum şi a celor care sunt perimate sau rigi- 
dizate, în „structurile caracterului”, în sensul etimologic 
al termenului, adică înscrise în mod definitiv. Acestea 
din urmă pot fi flexibilizate sau chiar înlocuite. 

Terapeutul experimentat are grijă să nu-l priveze 
pe client de mecanismele de apărare care-i sunt încă 
utile: de exemplu, un comportament obsesional foarte 
metodic şi organizat, adesea rigid şi repetitiv, însoțit 
uneori de ritualuri, poate ascunde cu succes o angoasă 
subiacentă profundă. Atacarea directă a simptomelor şi 
ritualurilor de organizare sau de control riscă să deter- 
mine reapariţia acestei angoase de bază, antrenând 
sisteme defensive mult mai profunde şi mai grele, cum 
ar fi cele de tip paranoic. Pe scurt, tulburarea aparentă 
nu poate fi înlăturată fără urmări dacă nu se iau 
anumite precauții. 

Concret, ce putem întreprinde în acest sens în vizi- 
une gestaltistă? De exemplu, vom exploata noțiunea 
gestaltistă de polarități, încercând să echilibrăm tendin- 
tele: vom încuraja istericul să se „obsesionalizeze” (liste, 
orare, programări, organizare, notițe) şi obsedstul să se 
„isterizeze” (flexibilitate, improvizație, seducţie, contact, 
exprimarea emoțiilor, activități artistice etc); îl vom 
încuraja pe masochist să-şi exprime agresivitatea sănă- 
toasă, să devină asertiv etc. 

Putem observa cât de prolifice sunt posibilele 
contribuții ale metodei gestaltiste. Lucrul într-un grup 
terapeutic continuu va favoriza experimentarea unor atitu- 

dini noi într-un cadru protejat, oferind ceea ce Winnicott 
numea „spațiu tranzițional” între realitatea exterioară 
şi lumea interioară a clientului sau a grupului, aşa 
cum există de altfel în activitățile sportive, ludice sau 
artistice: ne luptăm sau ne luăm avânt de-adevăratelea, 
însă după anumite reguli prestabilite. 

Clientul este însoțit în explorarea progresivă a 
diferitelor sale fațete, folosind cei trei stâlpi de rezistență 
din Gestalt-terapie: (1) awareness, (2) aducerea în prezent, 
(3) responsabilizarea (Naranjo). 

- O ultimă remarcă: suntem departe de a se fi demon- 
strat faptul că toate trăsăturile de personalitate evoluează 
spre o tulburare nevrotică de aceeaşi categorie. Din 
contra, adesea tendințele discrete servesc drept „supapă 
de siguranță”, tocmai pentru 2 împiedica instalarea unei 
tulburări patologice. Spre exemplu, banalele fobii, cum 
sunt teama de şoareci sau de păianjeni, pot fi uneori 
suficiente pentru a suprima o angoasă subiacentă, 
direcționând-o; în acest caz, tratarea comportamentală 
a simptomelor ce vizează doar dispariția tulburării, 
poate fi contraindicată. De asemenea, manifestările 
isterice discrete, cum ar fi dorința de a se face remarcat 
sau nevoia de a seduce, pot menține narcisismul vital 
necesar, evitând astfel instalarea unei excitaţii isterice 
permanente şi patologice; în acelaşi fel, trăsăturile 
obsesionale ne pot apăra împotriva depresiei sau a 
paranoiei... 

În numeroase cazuri, atunci când clientul decom- 
pensează - cu alte cuvinte, când mecanismele sale 
defensive obişnuite cedează (putând duce la pusee 
delirante, mutism, depresie însoțită uneori de tendințe 
suicidare), ca urmare a oboselii cronice, a unui trauma- 

tism psihic, a intervenţiei unui terapeut şarlatan etc. -, 
vom fi surprinşi să constatăm că uneori aparentele sale 
tulburări obișnuite dispar în loc să se apraveze, lăsând 
locul altora noi, surprinzătoare pentru necunoscători, 
însă adesea mult mai grave. 

Astfel, nu voi uita niciodată cum educatorul-şef al 
instituției pe care o conduceam şi-a abandonat sistemul 
obsesional, hiperorganizat (datorită căruia era un 
excelent şef de serviciu) în urma unei psihanalize tra- 
diționale nereuşite... după care a fost internat pe viață 
într-un spital psihiatric cu diagnosticul de paranoia 
delirantă cu treceri la acte foarte grave: psihanaliza îl 
vindecase de obiceiurile sale obsesionale de organizare 
şi control! 

Putem vedea cât este de important să existe o 
formare serioasă a psihoterapeuților în ceea ce priveşte 
mecanismele de compensare în psihopatologie, precum 
şi importanța unei supervizări* regulate. 

Un gestalt-terapeut profesionist va încerca întotdea- 
una să evalueze în ce măsură comportamentul actual 
asigură o ajustare creativă adecvată sau acceptabilă, 
caracteristică personalității originale a clientului, şi în 
ce măsură aceasta este deranjantă pentru client sau 
pentru cei din jurul său! 


* Controlare regulată şi confidențială a tratamentelor aflate 
în curs, de către un specialist calificat. Atunci când între- 
prindem o psihoterapie, este necesar să ne asigurăm că 
terapeutul este licenţiat în disciplina sa, că face parte dintr-o 
asociație profesională (de perfecționare permanentă) şi că 
este supervizat. Dacă refuză să răspundă acestor cerințe, este 
preferabil să vă informaţi pe lângă un Sindicat sau pe lângă 
o Societate profesională corespunzătoare. 

156 


ROATA PERSONALITĂȚILOR (SERGE GINGER) 


(stăpânire) 


stăpânirea ideilor şi principiilor 







stăpânirea DA 
OBSESSIE 


DOMINAȚIE 
KX ate 
TUR zaw za 


i oamenilor 








DEPRESIE 


ISTERIE 
privirea altuia 


MASOCHISM 
dorința altuia 


limbic drept | 
respingerea celuilalt 
supunere 
dependență 


O Serge Ginger, 1989 


Scurte comentarii 


* Am încercat să simplificăm lucrurile la maxim, 
folosind două cruci: 


- cruce grecească: + (pentru axele psihotice) 
- crucea Sfântului Andrei: X (pentru axele nevrotice) 

e Axele zise „psihotice” corespund unei rupturi de 
realitatea mediului înconjurător: (a) în procesele mentale 
(paranoia şi schizoidie); (b) în procesele afective (psihoza 
maniaco-depresivă). 

 Axele zise „nevrotice” corespund unei distorsionări 
a relațiilor cu mediul înconjurător. 

* Fobiile nu figurează în schemă: acestea se situează 
pe axa nevrotică isterie - obsesie. 

° Tulburările borderline („stări limită” ) ar fi caracte- 
vizate prin prezenţa excesivă a mai multor trăsături 
diferite, cu trecerea imprevizitilă de la una la alta: poate 
fi vorba pe rând de isterie, depresie sau paranoia... cu 
eventuale treceri la act impulsive (spargeri, accidente, 
tentative de suicid etc). 


Sugestii de utilizare 


Dacă doriți să încercați să vă conturați propriul 
profil, plasați în mod subiectiv importanța fiecăreia 
dintre trăsăturile dumneavoastră de personalitate de-a 
lungul fiecăreia dintre axe: de la centru (unde trăsătura 
este absentă) către circumferință (unde trăsătura este 
accentuată, atingând patologia). Apoi uniți punctele 
marcate astfel, pentru a obţine profilul patologic specific. 

Normalul (omul sănătos) nu ar însemna absența 
oricărei trăsături (care ar semnifica o personalitate 
săracă), ci prezenţa relativ echilibrată a fiecăreia dintre ele. 
Astfel, omul normal poate manifesta simultan uşoare 
trăsături: 

* „paranoice”: afirmare, susținerea propriului punct 
de vedere (fără rigiditate), apărarea propriilor principii, 
prudenţă şi vigilenţă (nici neîncredere, dar nici naivitate), 

sensibilitate (însă nu hiper-susceptibilitate), apărarea 
drepturilor celor oprimați etc. (ex: militantul sindical). 

*,„obsesive”: organizare şi grijă, atenţie îndreptată 
asupra spaţiului şi timpului, fiabilitate, hărnicie etc. 
(ex. artizanul sau tehnicianul). 

* „isterice”: deschidere către mediu şi către ceilalți, 
simpatie, dorință de a plăcea, disponibilitate de a-i 
asculta pe ceilalți etc. (ex. negustorul sau actorul). 

* „masochiste”: devotament, sacrificiu, amânarea 
anumitor plăceri pentru mai târziu (ex. asistentul social 
sau sfântul). 

s dominație „sadică”: personalitate afirmată, iniția- 
tivă, simțul responsabilități (ex. şeful). 

* „depresive“: refuzul de a se refugia într-un opti- 
mism naiv, simțul realităţii (ex. filozoful existențialist). 

* „maniacale” (în sens psihiatric): hiperactivism, 
mereu atent, treaz (ex. întreprinzătorii, deputații). 

* „schizoidie”: asumarea solitudinii, capacitate de 
introvertire (ex. cercetătorul sau înțeleptul). 

Acest profil poate fi realizat de către client împreună 
cu terapeutul. Pe parcurs se poate reface profilul, trasând 
din nou linia actuală (fără a privi ruta precedentă), 
comparând apoi profilurile obţinute şi discutând pe 
marginea lor în timpul şedinţei, pentru a reajusta 
obiectivele terapiei. 


„„„Între timp, vă puteți distra comparându-vă profilurile 


cu cele ale unor celebrități de care am amintit deseori în 
această carte şi pe care mi-am permis să le caricaturizez aici! 

„PROFILUL” LUI FREUD 

[cortical stâug| 


stăpânirea obiectelor 

ISTERIE 
privirea altuia 

Douăzeci de noțiuni de 


bază în Gestalt-terapie 


La 14 martie 1970, murea la Chicago, Fritz Peris, 
părintele fondator al Gestalt-terapiei. Ce a rămas valabil 
în cadrul acestei abordări douăzeci şi cinci de ani mai 
târziu, la începutul celui de-al treilea mileniu? 

Mai precis, ce este specific gestaltist în practica 
actuală a terapeuţilor francezi de diferite orientări? 

Care sunt principiile de bază care se respectă exact 
în forma în care au apărut? Care dintre acestea au fost 
reajustate datorită noilor descoperiri teoretice şi clinice, 
a contribuţiilor metodelor similare mai recente sau pur 
şi simplu evoluţiei moravurilor? 

lată câteva întrebări la care dorim să răspundem, 
adoptând cu bună ştiinţă un punct de vedere subiectiv 
şi responsabil, conform cu ceea ce ni se pare a fi 
fundamental în filozofia gestaltistă, marcată profund 
de valorile existențialiste ce promovează libertatea 
individului de a trăi şi de a se exprima ținând cont de 
originalitatea fiecăruia. 

Vom porni de la documentele tradiționale (operele 
clasice ale lui Perls, Goodman, Zinker, Polster, Latner 
etc), precum şi de la numeroasele articole din Gestalt 
Journal, însă ne vom referi în special la experiența 
personală, având o practică clinică de 25 de ani în 
Gestalt-terapie şi predând cursuri la Şcoala Pariziană de 
Gestalt timp de 15 ani. 

Voi lăsa de-o parte tehnicile, regulile şi jocurile 
(împrumutate de cele mai multe ori de la alte metode, 
în afara contextului inițial) şi voi încerca să evidenţiez 
câteva dintre noțiunile de bază; mă voi referi în special 
la evoluţia contemporană a acestor concepte şi voi căuta 
să arăt care sunt raporturile dintre ele, ce dau coerență 
metodei gestaltiste în cadrul unei filozofii a Omului. 

Voi prezenta aceste noțiuni de bază într-o ordine 
oarecum arbitrară, pentru că toate mi se par a fi conec- 
tate şi interdependente: 


1. NOW AND HOW 12. EXPERIMENT ARE 
2. PROCES 13. DREPTUL DE A FI DIFERIT 
3. AWARENESS 14. ATITUDINEA DE SIMPATIE 


4. FRONTIERĂ / CONTACT 
15. ABORDARE HOLISTICĂ A 
5. CÂMP ŞI SISTEM OMULUI 


6. AJUSTARE CREATIVĂ 16. POLARITĂȚI COMPLEMENTARE 
7. CICLUL EXPERIENŢEI 17. IMPLICARE EMOȚIONALĂ 


8.GESTALTNEINCHEIAT ŞI CORPORALĂ 
9. REZISTENȚE 18. AGRESIVITATE 
10. HOMEOSTAZIE 19. CREATIVITATE ŞI IMAGINAR 


11. RESPONSABILIZARE 20. INDIVIDUL ÎN GRUP 


163 





1. „Now and how” 


Formularea lui Perls: „now and how” - acum şi 
cum - traduce mai bine demersul gestaltist decât 
formula deja clasică „aici şi acum”, care este departe de 
a fi specifică Gestaltului. În realitate, multe alte metode 
sunt centrate pe „aici şi acum”; abordarea rogersiană 
(iniţiată de psihologul american Carl Rogers, abordare 
„centrată pe client”, denumită deseori, incorect, „non- 
directivă”), practicile orientale (zen, tai-chi etc), princi- 
palele psihoterapii de grup şi chiar psihanaliza, care 
lucrează în special asupra transferului, vizând reprodu- 
cerea aici şi acum, în fața psihanalistului, a atitudinilor 
nevrotice din copilărie. 

În schimb, acum şi cum subliniază aspectul specific 
fenomenologic din Gestalt, care preferă cum-ul lui de ce, 
privilegiind descrierea fenomenelor, în locul explicării 
lor: „Revenirea de la discursul asupra lucrurilor, la 
lucrurile în sine, aşa cum apar ele în realitate, la nivelul 
faptelor trăite, anterior oricărei elaborări conceptuale 
deformante.” (Husserl, 1907). Fenomenologia subliniază 
importanța factorilor subiectivi şi non-raționali, experi- 
ența imediată, alături de trăirea ei corporală, unică 
pentru fiecare. Cum-ul se traduce mai ales în postură, 
în gesturile şi microgesturile inconştiente, în respirație, 
intonaţiile vocii etc. Modalităţile implicite ale comporta- 
mentuiui şi ale discursului primează deseori asupra 
conținutului lor explicit: astfel, Perls - ca şi Lacan mai 
târziu - a subliniat prevalența semnificantului asupra 
semnificatului. 

Cu siguranţă, lucrul cu acum-ui nu exciude evocarea 
amintirilor, a temerilor sau a proiectelor - însă acestea 
apar spontan, mai mult sau mai puțin conştient: apar 

acum în mintea sau în inima clientului, hrănindu-i 
trăirea actuală. De altfel, ele sunt profund influențate 
de contextul prezent (intern sau extern clientului) şi, 
deci, nu sunt niciodată adevăruri istorice pure. 

Există şi gestaltişti naivi care într-un exces de zel 
încearcă să menţină clientul cu orice preț în închisoarea 
prezentului. În schimb, contrar strategiei psihanalitice 
tradiționale, nu vom incita clientul să caute amintiri 
din trecut, să întreprindă îndelungi „săpături arheo- 
logice”, după exprimarea lui Perls. E preferabil să ne 
instalăm mai întâi confortabil la parterul casei noastre 
şi să ne amenajăm camera de zi, înainte de a face o 
curăţenie exhaustivă a gunoaielor adunate în pivniţă... 
acțiune ce poate dura ani întregi, după cum se ştie! 
Va exista apoi destul timp să ducem şi asta la capăt, 
dacă urmele trecutului rămân jenante. Dar cel puțin ne 
vom fi recuperat energia prezentului pentru a putea 
continua. 


2. Procesul 


Astfel, procesul se află pe primul plan: terapeutul 
- ca şi clientul său - este atent şi vigilent, înainte de 
toate, (awareness) la relația care se derulează „aici şi 
acum”: lui Peris îi plăcea să pună patru întrebări funda- 
mentale centrate pe procesul în curs: 

- Ce faci acum? 

- Ce simţi acum? 

- Ce eviți acum? 

- Ce vrei, ce aştepţi de la mine? 

Această atenţie constantă îndreptată asupra de- 
rulării prezente a situației este specifică Gestaltului, 

centrat pe fenomenele de suprafață perceptibile în 
momentul prezent. Este evident că se trece deseori din- 
spre prezent înspre trecut şi dinspre suprafață înspre 
profunzimi. 

În acelaşi fel, cercetarea membranei furnizează 
biochimistului contemporan informații importante 
asupra funcționării globale a celulei, iar analiza radia- 
țiilor actuale emise de stelele îndepărtate oferă astrofizi- 
cianului informații despre evenimentele preistorice. 

Astfel, Gestalt-terapeutul şi clientul său sunt 
mobilizați fără încetare într-un du-te-vino, fac naveta 
(termenul lui Perls) între prezent şi trecut, între fantas- 
mele intra-psihice şi comportamentele externe şi relaţiile 
inter-psihice, între exprimarea non-verbală şi cuvânt, 
între emoție şi conştientizare, odată cu emergenta 
succesivă a figurilor pe fondul continuumului conştiinţei, 
al construirii şi deconstruirii Gestalturilor. 

Vom reveni la această temă atunci când vom vorbi 
despre funcţionarea selfului în cursul ciclului experienței. 
(cf. &7 şi 8). 


3. Awareness 


Atenţia mobilă, vigilenta, în acelaşi timp deliberată 
şi pre-conştientă: intelectuală, emoțională şi corporală, 
concentrată atât pe trăirea intimă şi subiectiv internă 
cât şi pe mediul extern (perceput şi el în mod subiectiv), 
„conştiența imediată” a prezentului în toate aspectele 
sale, căutată în egală măsură în cadrul budismului zen 
(„Buddha” înseamnă „cel Trezit”) ca şi în Gestalt - unde 
este definită de termenul englez awareness, dificil de 
tradus. Când i se cerea lui Perls să rezume Gestaltul 

într-un singur cuvânt, folosea de obicei acest termen, în 
timp ce gestaltiştii contemporani îl preferă pe cel de 
contact. 


4. Frontiera-contact 


Sunt cele două cuvinte cu care începe opera de 
bază a Gestait-terapiei redactată de Goodman în 1951, 
pornind de la notele lui Perls. Acesta din urmă, reia în 
„The Gestalt Approach” (publicată postum, în 1973): 
„Studiul modalităților în care ființa umană funcționează în 
mediul său presupune cercetarea fenomenelor ce se desfăşoară 
la frontiera-contact dintre individ şi mediul său. Aici se 
întâmplă evenimentele psihologice.” lar Goodman preci- 
zează „Această frontieră unde se situează experiența nu 
separă organismul de mediul său: ea limitează organismul, îl 
conține şi îl protejează şi, în acelaşi timp, „atinge” mediul 
(...). Pielea, de exemplu, nu este atât o parte a organismului, 
cât organul unei relații particulare între organism şi 
mediu”. Astfel, frontiera „aparține” atât mediului extern 
cât celui intern: face parte din două lumi distincte, dar 
aflate în interrelație. 

„Psihologia, mai spune Goodman, reprezintă studiul 
ajustărilor creative (la frontiera-contact). Psihopatologia 
este studiul întreruperilor, inhibițiilor sau altor accidente ce 
au loc în cursul ajustării creative”. Toate perturbările 
contactului sau rezistenţele (cf.& 9) pot fi considerate ca 
probleme de frontieră: abolirea separării nete în cazul 
confluenței excesive cu mediul, debordarea lumii exteme 
sau a lumii interne în introiecție sau proiecție etc, aşa 
cum arată schema rezistențelor de la sfârşitul cap.4. 

5. Câmp şi sistem 


În cursul unei şedinţe de Gestalt, una dintre com- 
ponentele esenţiale ale mediului clientului este reprezen- 
tată de terapeutul însuşi. Cu el se stabileşte contactul şi 
se actualizează procesul interacțiunii, în toate aspectele 
sale. Clientul şi terapeutul aparţin, deci, aceluiaşi câmp 
de experiență, atitudinea fiecăruia interferând cu a 
celuilalt. Bineînţeles, nu este vorba de un sistem închis, 
ci de un sistem deschis, care se află într-un schimb 
permanent cu contextul exterior. 

Goodman reia în Gestalt-terapia ideile lui Kurt 
Lewin, psiholog gestaltist fondator al dinamicii de grup 
care extrapola teoria câmpului electromagnetic, generalizată 
de fizica einsteiniană, la câmpul social. Gestalt-terapia 
se interesează de fiecare în contextul mediului său, atentă 
în acelaşi timp să nu-l izoleze în mod artificial (el face 
parte dintr-un câmp), dar nici să nu-l determine să 
fuzioneze în situaţia giobală (este o entitate specifică). 


6. Ajustare creativă 


Sănătatea mintală şi socială se traduce printr-o 
permanentă ajustare creativă la „frontiera-contact” între 
organism şi mediul său, în special între individ, tera- 
peut şi contextul situațional: locul unde se desfăşoară 
interacțiunea, prezența martorilor sau a unui grup etc. 

Nu este vorba despre o simplă ajustare adaptativă 
în care individul se supune legilor mediului, adoptând 
valorile sociale majoritare sau comportamentele consi- 
derate de obicei a fi „normale“. Nu este vorba nici 
despre o creativitate individuală care nu ține cont de 

context şi dă frâu liber tuturor fanteziilor şi exceselor, 
sub simplul pretext că sunt benefice clientului. Este 
vorba de un compromis, sau mai degrabă o sinteză ce 
permite fiecăruia să trăiască după capul său, dar ținând 
cont de valorile locale şi temporale, să-şi găsească propria 
cale, în mijlocul unui ansamblu. 

Astfel, Gestalt-terapia este diferită de abordările 
comportamentale cu vederi normative: dintr-o perspec- 
tivă deliberat ienomenologică, ea privilegiază trăirea 
subiectivă a fiecăruia, simfirea personală, în locul compor- 
tamentului exterior social perceptibil. Însă nu rămâne 
nicidecum cantonată în abordarea vieții fantasmatice 
intra-psihice, ci încurajează naveta între interior şi 
exterior, căutând să împace adaptarea socială şi creati- 
vitatea individuală, situaţia şi lectura ei personală, 
propunând astfel o punte între ştiinţă şi artă. 

Trebuie să ne amintim aici de contextul socio- politic 
în care a fost elaborat Gestalt-terapia: Perls, Goodman 
şi alți câțiva pionieri ai anilor '50 doreau să se separe 
cu orice preţ de instituția psihanalitică americană, 
arătându-şi non-conformismul într-o manieră deliberat 
provocatoare: opinii anarhiste, comportament social 
şi sexual foarte „eliberat etc, 

În zilele noastre, Gestalt-terapia s-a ajustat la 
contextul de după '68 şi s-a cumințit mult, păstrând o 
conotaţie liberală rezonabilă. 


7. Ciclul experienţei 


Orice acțiune individuală sau interacțiune relațio- 
nală se derulează în mai multe faze, constituind ciclul 
experienței - denumit, după unii autori, şi ciclul contactului 

sau ciclul satisfacerii nevoilor. Perls şi Goodman distin- 
geau patru faze principale: pre-contactul, intrarea în 
contact, contactul deplin şi post-contactul. 

După moartea lui Perls, diferiţi autori au detaliat 
secvențele interrelaţiei, diferenţiind, în funcție de caz, 
trei până la şapte faze ale ciclului, cum ar fi: emergența 
sau senzația, conştientizarea sau awareness, excitația 
sau mobilizarea energiei, contactul şi punerea în acp- 
une, interacțiunea, realizarea, retragerea sau asimila- 
rea experienței (Zinker & Katzeff) sau: pre-contactul, 
angajarea, contactul, dezangajarea, asimilarea (Ginger). 
În lucrările de specialitate vom găsi mai multe descrieri 
detaliate ale acestor cicluri. Ceea ce ne interesează 
acum este însă principiul succesiunii fazelor în mai 
multe etape. 

Acest ciclu-tip nu se desfăşoară întotdeauna într-o 
manieră regulată: tocmai am văzut (cf.54) că pentru 
Peris şi Goodman, patologia este studiu! disfuncțiilor 
din cursul ajustării creative. Perls defineşte nevroticul 
ca pe „0 persoană care se dedică în manieră cronică 
auto - întreruperii”, Aceste perturbări ale funcționării 
selfului sunt în general numite rezistențe (cf.49). Ele 
pot să reprezinte, fie mecanisme de apărare potrivite la 
situaţie, fie, dimpotrivă, blocaje anacronice rigidizate, 
dovedind o funcționare patologică de evitare a contactului 
autentic. 


Pe parcursul ciclului, selful funcționează în diferite 
moduri succesive (Id, Eu, mod de mijloc, modul perso- 
nalitate) care devin pe rând dominante. Am descris 
anterior aceste moduri diferite de funcţionare - ce pot 
fi perturbate, sau chiar absente. 

8. Gestalt neîncheiat 


În mod normal, de îndată ce o acțiune (fizică sau 
comportamentală) este terminată, suntem disponibili 
pentru o nouă acțiune: este succesiunea neîntreruptă 
a Gestalturilor, de formare şi apoi de distrugere, ce 
constituie continuumul conştiinţei oricărei persoane 
sănătoase psihic, care funcționează într-o permanentă 
fluiditate. 

Dacă ciclul nu se derulează complet, situația poate 
rămâne neterminată şi poate constitui un element 
pre-conştient de presiune internă - fie mobilizatoare, 
fie generatoare de nevroză. Astfel, o sarcină întreruptă 
(o lecţie ce trebuie învățată, depustarea unei tartine 
întreruptă de sunetul telefonului, un plan de excursie 
întrerupt de furtună etc.) poate rămâne actuală aştep- 
tând doar ocazia cea mai potrivită pentru a se încheia: 
efectul Zeigarnik - concept propus de psihologul gestal- 
tist rus Bluma Zeigarnik. 

Însă în unele situaţii, această presiune se poate 
transforma într-o tensiune psihică intensă şi epuizantă 
care, dacă persistă, poate constitui cauza unei nevroze: 
dolii sau separări neasumate (sau asumate defectuos), 
şomaj prelungit, insatisfacție sexuală cronică, eşecuri 
repetate la examene etc. 

Lucrul asupra Gestalturile neîncheiate e un exemplu 
tipic de focalizare a Gestalt-terapiei asupra urmelor din 
trecut care parazitează viața prezentă: nu se pune 
problema debarasării ca prin farmec de încărcătura 
internă copleşitoare prin trecerea la acțiune de tip 
psihodramatic, ci mai degrabă de integrare a acestui 
element apăsător într-un ansamblu semnificativ, prin 

transformarea lui într-una din polaritățile existenţei 
clientului (cf.&16). Unii gestaltişti consideră că transferul 
este un Gestalt neîncheiat: figurile parentale din trecut se 
interpun într-o relaţie actuală - a cărei autenticitate 
este voalată. 


9. Rezistenţele 


Am amintit deja în mai multe rânduri întreru- 
perile sau blocajele în derularea normală a ciclului, ce 
constituie în general o perturbare a funcției de contact 
(cu o parte a propriei persoane sau cu o altă persoană). 
Se cuvine să subliniem faptul că inhibarea actiunii 
(Laborit, 1979) nu reprezintă în mod obligatoriu o dis- 
funcţionalitate: dimpotrivă, poate fi vorba despre un 
mecanism de apărare sau de urgenţă, adaptat la situația 
în cauză. 

Astfel, confluența cu ființa dragă este normală atunci 

când suntem îndrăgostiți, iar retroflexia furiei împotriva 
polițistului ne poate feri de o eventuală contravenţie. 
Doar mecanismele anacronice, rigidizate sau repetitive 
sunt simptomele unei funcționări patologice: acestea 
trebuie în primă fază reperate, şi apoi ajustate sau trans- 
formate în cursul psihoterapiei, 
— În Gestalt, cuvântul „rezistență este folosit cu un 
sens diferit de cel din psihanaliză (unde desemnează o 
rezistență inconştientă la tratament) şi nu are conotaţie 
negativă. Să ne amintim că rezistența electrică este cea 
care transformă curentul în lumină sau căldură, iar 
Mişcarea de Rezistență este cea care a păstrat identitatea 
națională a Franței! 

19. Homeostazie 


Perls credea în autoregiarea satisfăcătoare a orga- 
nismului (idee preluată din filozofia lui J. J. Rousseau). 
În epoca grefelor de organe şi a SIDA, adecvarea 
sistematică a defenselor naturale a fost repusă în dis- 
cuție, iar conceptul de homeostazie nu se mai regăseşte 
atât de des la majoritatea terapeuților contemporani. 
Totuşi a rămas valabil postulatul propus de aşa-numita 
psihologie umanistă, conform căruia, orice individ 
posedă în sine întreg potenţialul de care are nevoie. 
Această idee apare şi în medicina alternativă: acupunc- 
tură, homeopatie, naturo-terapie etc. Unii gestaltişti 
extrapolează acest principiu, considerând că există 
echilibre energetice ce transcend individul (transpersonale), 
care permit păstrarea unei armonii cosmice generale 
(dezvoltarea şi limitarea spontană a speciilor etc.) 


11. Responsabilizare 


Perls acorda o importanţă deosebită responsabilității 
fiecăruia, iar terapia sa propunea auto-suportul, auto- 
nomia conduitei şi a deciziilor. Gestalt-terapia încearcă să 
evite orice posibilă alienare a clientului. Astfel, terapeutul 
nu rămâne distant şi înțepenit în atitudinea enigmatică 
a atotştiutorului. El împărtăşeşte clientului sentimentele 
şi nedumeririle sale: exploatarea terapeutică a contra- 
transferului (cf. & 14). Nu este vorba despre un „pacient” 
pasiv, care urmează un tratament misterios, ci de un 
„client” care pune întrebări, un partener cu normă în- 
treagă, şi chiar un „co-terapeut” activ în propria sa cură. 

Terapeutui evită să creeze sau să mențină o „nevro- 
ză de transfer” de tip psihanalitic, care l-ar determina 
să retrăiască starea de dependenţă infantilă. Fenomenele 
transferențiale sunt în general „reperate” şi exploatate 
de-a lungul terapiei pentru a evita orice alienare 
profundă şi pentru a favoriza responsabilizarea. Acesta 
este şi unul dintre motivele pentru care terapia este 
limitată de obicei la o singură şedinţă pe săptămână 
(pentru a evita instalarea unei dependențe prea 
puternice). Peris şi contemporanii săi condamnau 
deschis formularea „nu pot” propunând înlocuirea ei 
cu „nu vreau”, întărind astfel responsabilitatea fiecăruia 
pentru propriul comportament. 

Această atitudine este cu mult mai flexibilă astăzi, 
mai ales la cei care au de a face cu cazuri-limită (bor- 
derline), sau cu psihotici, pentru că o asemenea poziție 
subestimează gradul de dificultate al mecanismelor 
inconştiente. Mai mult, trebuie să admitem că „dacă 
mergem cu barca, nu înseamnă şi că pescuim” (Lucien 
Isra&!) şi că nu toată lumea este capabilă să-şi asume 
din start problemele - pentru aceasta fiind necesare 
anumite perioade de susținere terapeutică, o alternanță 
dozată de frustrări şi gratificații, până când clientul se 
poate descurca singur, în mod autentic. Atunci când 
bateria unei maşini se descarcă, e uneori nevoie să o 
conectăm la încărcător până când primeşte o cantitate 
minimă de energie pentru a funcționa autonom... 


12. Experimentare 


J Perls înlocuieşte cercetarea cauzelor ipotetice din 
trecut, care au dus la apariţia tulburării, cu căutarea 
experimentală a unor soluții: nu interesează atât „să ştim 

de ce”, cât să „experimentăm cum” prin eventuale puneri 
metaforice în acțiune. Punerea în scenă favorizează 
conştientizarea (awareness), printr-o acţiune tangibilă 
„re-prezentată” şi experimentată în toate „polaritățile” 
sale (cf.416). Astfel, înscenarea se opune trecerii impul- 
sive sau defensive în act, condamnată pe bună dreptate 
de psihanaliză pentru că scurtcircuitează conştientizarea, 
substituind acțiunea cu analiza verbală. 

Limba franceză oficială nu posedă decât un singur 
cuvânt pentru a evoca forma „activă“ (verbul „to experi- 
ment”) şi forma „pasivă“ (substantivul „the experience”) 
a experimentării: or, noi putem trăi o experiență sau 
putem experimenta un sentiment trăit (respingerea sau 
sentimentul soiitudinii). 

Experiența ne permite „să gustăm înainte de a 
înghiţi”, să luptăm împotriva regulilor impuse de pä- 
rinţi sau de societate („trebuie să...”), evitând astfel să 
alimentăm introiecțiile care paralizează spontaneitatea 
şi întinează originalitatea... incluzând, desigur, şi 
propunerea unor gestaltişti de a introiecta valorile noi: 
„trebuie să renunțaţi la trebuie”, „eliberați-vă emoțiile”, 
„încercaţi să vă satisfaceți toate nevoile” (egotism) etc. 
În realitate, fiecare experimentează ceea ce îi convine, 
ținând seama de istoria personală, de educaţie, de 
nivelul social şi de optiunile ideologice. Perls i-a con- 
damnat de nenumărate ori pe cei care se identificau cu 
el, imitându-i până şi defectele şi ticurile, tentație 
inevitabilă pentru elevii conştiincioşi, care îşi imaginau 
cu naivitate că se vor molipsi de geniul maestrului dacă 
îi împrumută obiceiurile, aşa cum discipolii lui Lacan 
purtau papion şi făceau jonglerii cu gramatica franceză... 

Astăzi, formatorii încurajează viitorii terapeuţi să-şi 
păsească propriul stil, experimentând diverse atitudini 


175 


conforme cu felul lor original de a fi. Nu se pune pro- 
biema adoptării unui set de reguli abstracte prin inter- 
mediul tehnicilor „deja verificate” (Gestalturi fixe), ci a 
elaborării unei abordări proprii prin cercetare experi- 
mentală de lungă durată, bineînțeles, urmând principiile 
fundamentale ale metodei. Astfel, fiecare gestaltist şi-a 
dezvoltat un stil propriu; de aceea, este recomandabilă 
întâlnirea cu mai mulți psihoterapeuți pentru a-l alege 
pe cel mai potrivit. 


13. Dreptul de a fi diferit, originalitatea 
fiecăruia 


Gestalt-terapia promovează dreptul de a fi diferit şi 
valorizează specificitatea fiecăruia dintr-o perspectivă 
existențialistă şi non-conformistă. Gestaltiştii de astăzi 
nu mai sunt militanţi anarhişti - cum erau Peris şi 
Goodman - dar au păstrat cultul exprimării libere a 
fiecăruia, respectarea atentă a ritmului şi nevoilor 
clienţilor, dezvoltarea specifică a fiecărei ființe umane - 
conservând spațiul libertăţii în ciuda dublei condiționări, 
istorice şi geografice, a problemelor ce țin de trecutul 
personal sau a celor de mediu. 





„Important nu este ceea ce s-a făcut din mine, 
ci ceea ce fac eu cu ce s-a făcut din mine.” 
Sartre, 1966 


Abordarea personală, originală a propriilor expe- 
riențe dă demnitatea umană. 

Eu sunt cel care dau sens fiecărui act al vieții mele şi 
dacă vreau să mă schimb, o voi face rămânând eu însumi, 
fiind eu însumi altfel, şi nu un altul decât eu însumi — este 

faimoasa teoria paradoxală a schimbării, a gestaltistului 
Arnold Beisser (1970). 

Această „navigare în sensul curentului” este spe- 
cifică pentru Gestalt, care sugerează spre exemplu 
amplificarea simptomului şi nu sedarea lui imediată. Spre 
exemplu, manifestările psihosomatice de angoasă pot 
fi încurajate pentru a „da cuvântul inconştientului 
corporal” şi a-l auzi astfel mai bine - şi chiar a-l vedea - 
printr-un efect de lupă. Este vorba despre combinarea 
efectului cathartic al exprimării emoționale cu emer- 
gența pistelor de asociaţie personale, evitând cu orice 
preţ preluarea pasivă a interpretărilor exterioare ale 
terapeutuiui. Respectarea manierei originale de funcțio- 
nare a psihicului individual este unul dintre principiile 
de bază ale abordării gestaltiste. Îl vom regăsi şi în 
lucrul asupra viselor, unde orice referire sistematizată 
la un simbolism arhetipal general (de tip „cheia visului”) 
este exclusă. 


14. Atitudinea de „simpatie“ 


Gestalt-terapeutul este un însoțitor atent care 
împărtăşeşte cu clientul său incertitudinile şi bucuriile 
descoperirilor succesive - pe teritoriul nou şi necunos- 
cut încă al fiecărui nou client. Nu este un expert care 
cunoaşte dinainte toate regiunile psihice ale tuturor. 

El nu se refugiază într-o atitudine de retragere 
neutră, binevoitoare (Freud), nici nu-şi însoţeşte clientul 
pretutindeni „acceptându-i necondiţionat” (Rogers) 
comportamentele excesive sau evitările repetitive. Este 
un partener de călătorie experimentat, care participă 
activ la călătoria interioară a clientului. El evocă, dacă 

este cazul, propriile senzaţii şi impresii, nerăbdarea, 
surpriza, satisfacția, fiind atent la efectul pe care 
această împărtăşire îl are asupra partenerului său de 
drum. Aceasta este atitudinea de „sim-patie” pe care 
Perls o opunea - într-o manieră puțin caricaturală - 
„a-patiei” psihanalitice şi „em-patiei“ rogersiene. Tera- 
peutul se află aici, în faţa mea: nu este nici aiurea, în 
lumea cunoştinţelor teoretice, nici în locul meu, uzur- 
pându-mi propriile emoţii; rămâne el însuşi în relație 
cu mine, într-un dialog autentic, într-o relație „eu - tu” 
(Buber, 1923). lar analiza constantă a ceea ce se întâmplă 
acum între cei doi, terapeut şi client, la frontiera- 
contact, constituie miezul însuşi al terapiei. 

Împărtăşirea sentimentelor practicianului în Gestalt 
şi exploatarea deliberată a trăirii contra-transferenţiale, 
în rezonanţă cu ceea ce spune sau face clientului, este 
un instrument major, specific psihoterapiei Gestalt. 
Perls îl folosea cu plăcere de o manieră puțin „sălba- 
tică”, printr-o provocare mobilizatoare foarte directă. 
Majoritatea terapeuților contemporani, conştienți de 
riscurile evidente ale oricărui exces de spontaneitate, 
atât agresivă cât şi afectivă, au adăugat multă apă în 
vinul acid al lui Perls şi filtrează atent exprimarea contra- 
transferului (analizat pe larg în şedinţele de supervizare 
şi control). Astfel, terapeutul nu spune şi nu arată tot ce 
simte, însă exploatează la maximum şi împărtăşeşte 
ceea ce i se pare util pentru progresul terapiei. 


15. Abordarea holistică a omului 


Dialogul permanent client-terapeut-client foloseşte 
toate limbajele disponibile: cuvântul, postura, toate ges- 
turile şi micro-gesturile semiconştiente, emoţiile explicite 

sau subiacente. Regula fundamentală a psihanalizei de 
„a spune tot” a fost extinsă nu la „a face tot”, în mod 
sălbatic şi necontrolat, ci la „a experimenta tot” prin 
diferite canale: mişcări corporale, eventual contactul 
corporal (destul de rar în terapia individuală, dar 
întâlnit în mod curent în terapia de grup), exprimarea 
emoțională (lacrimi, pipete, furie), limbaj artistic (desen, 
modelaj etc), utilizarea cadrului (exploatarea metaforică 
a obiectelor din jur)... 

Asociațiile operează libere, în funcție de prefe- 
rințele fiecăruia în situația dată: de la corp la emoție, 
de ia emoție la limbajul verbal, de la limbajul verbal la 
interacțiunea socială, sau invers: de la fenomenele 
sociale la verbalizarea lor, de la cuvânt la emoție, de la 
emoție la traducerea ei corporală. 

Omul este abordat în totalitatea sa, luând în consi- 
derare interacțiunea sistemică a celor cinci dimensiuni 
(fizică, afectivă, rațională, socială şi spirituală) prin 
integrarea ființei globale în totalitatea mediului său 
local şi cosmic, în căutarea unei semnificaţii funda- 
mentale (cf. Pentagrama lui Ginger, cap. 1). 


16. Polarități complementare 


Viziunea globală a omului în câmpul său implică o 
privire multidirecțională, către interior şi către exterior, 
către fiecare axă şi către fiecare extremitate a ei. 
Necesara căutarea a echilibrului nu se poate satisface 
printr-o perpetuă reajustare homeostatică - aşadar, 
conservatoare - care nu poate să tindă decât spre 
„mijlocul incorect”, un spațiu mitic, cenuşiu şi strâmt, 
castrator al inițiativei şi al inovației. Echilibrul oricărei 

fiinţe vii este o combinaţie dinamică de mecanisme de 
viaţă şi de supraviețuire, care asigură „schimbarea 
în continuitate”. Aşa cum acrobatul îşi găseşte echili- 
brul în mişcare, ajutat de lungimea barei, pestaitistul 
preconizează o experienţă nouă a mersului, precedată 
de explorarea extremelor, opuse dar complementare: 
introiecție/ proiecție, adaptare/ creaţie, supunere/ revoltă, 
introvertire /extravertire, dragoste /ură, tandrete /agre- 
sivitate, frustrare /pratificare... Am putea face o listă 
interminabilă a atitudinilor şi experiențelor contrare şi 
complementare pe care le poate parcurge şi experimenta 
un client de-a lungul terapiei sale individuale sau în 
grup. 

Nu se pune problema analizării fiecărei opțiuni în 
scopul fals de a o alege pe „cea mai bună” şi de a 
rămâne la „meniul” ideal, ci dimpotrivă, de a savura 
inepuizabila bogăție a meniurilor „a la carte”, în funcție de 
apetit şi de partenerul de masă. 

Perls iubea lucrul cu polaritățile, mai ales prin 
intermediul monodramei, cu inversarea rolurilor, va- 
riantă a psihodramei, împrumutată de la Moreno, în 
care clientul joacă el însuşi, în mod alternativ, mai 
multe personaje. La urma urmei, lumea nu este bipolară, 
ci multipolară, iar realitatea psihologică este „non- 
euciidiană”: există o infinitate de perechi de contrarii 
în fiecare situație! 

Astfel, sunteţi aşezaţi în linişte pe un scaun... 


- Faceţi „contrariul”! 
Aveţi o multitudine de opțiuni: să vă ridicați, să 


vă culcaţi, să dansați, să vă daţi de-a dura, să vorbiți, să 
tipati, să cântat etc. 

17. Implicarea emoţională şi corporală 


Acest joc al polarităților complementare poate fi 
simbolizat prin colaborarea dintre emisferele cerebrale. 
Contrar unei idei încă foarte răspândite, s-a demonstrat 
faptul că emisfera stângă (analitică, rațională şi ver- 
bală) nu este dominantă (deşi ea este cea care „ia 
cuvântul”), ci că se află sub controlul emisferei drepte 
(sintetică, emoțională, imaginativă şi non-verbală). 
Perls a prevăzut acest lucru atunci când instiga la 
revoluţie: „Lose your head, come to your senses!” 
(„Pierdeţi-vă capul, reveniţi la simțurile voastre!” ). Mai 
ştim şi că această emisferă dreaptă, sensibilă, nu e 
feminină, aşa cum s-a crezut mult timp, ci masculină 
(legată de nivelul secreției de testosteron). 

Gestaltiştii contemporani nu mai respectă întru 
totul ideile lui Perls în ceea ce priveşte excesele 
reacționale ce țineau de epoca în care a trăit: eliberarea 
de „hemiplegie” pusă la loc de cinste de cultura occi- 
dentală (care cenzurează şi atrofiază emisfera dreaptă), 
nu implică atât „pierderea capului”, sau evitarea 
oricărei reflecții teoretice, ci dimpotrivă, unificarea 
capului cu inima şi cu corpul. Cele două emisfere sunt 
complementare, aşa cum sunt rațiunea şi emoția, iar 
Gestaltul are un merit important în redarea demnității 
intuiţiei, eclipsată de scientismul secolului trecut. Un 
cap fără trup, sau un trup fără cap: aceasta este oare 
alternativa care ni se propune? 

Laura Peris, psihoterapeută, muziciană şi dan- 
satoare spunea mereu că „lucrul cu corpul face parte 
integrantă din Gestalt”. Nu se temea de contactul fizic, 
îşi atingea clienții şi îi lăsa să o atingă. 

Astăzi, practicienii sunt împărțiți, în funcție de 
personalitate, de opțiuni filozofice şi tehnice şi de 
formarea iniţială. Unii folosesc doar schimburile 
verbale, mulțumindu-se să evoce prin cuvinte reacțiile 
emoţionale ale clientului; alţii, într-o exuberanță 
„neo-reichiană” (discipoli ai lui Wilhelm Reich), îşi 
însoțesc clientul, provocându-l în anumite momente 
să-şi mobilizeze corpul, să încarneze emoția, adică să 
experimenteze contactul - tandru sau agresiv - într-o 
relație terapeutică „corp la corp”, considerând că acest 
tip de interacțiune mobilizează straturile limbice 
profunde ale creierului, trezeşte asociațiile arhaice şi 
favorizează reorganizarea imaginilor mintale şi a 
reprezentărilor cognitive şi afective. Gândirea nu mai 
este separată nici de emoții, nici de corp. 

Discuţia asupra avantajelor şi limitelor implicării 
corporale a clientului şi terapeutului rămâne deschisă. 
Lucrul cu corpul este mai uşor de gestionat în situațiile 
de grup decât în relația duală, unde poate deveni 
ambiguu cu uşurinţă. Contactele fizice sunt deci rare şi 
limitate în terapia individuală, excepţionale la început 
şi neintervenind decât eventual mai târziu, în funcție 
de evoluția curei şi numai cu anumiţi clienți. Este de la 
sine înțeles că terapeutul trebuie să fie sigur că-şi poate 
controla şi limita strict propria implicare la ceea ce 
poate ajuta clientul, aşa-zisele reacții autentice netrebuind 
să devină un pretext pentru a-şi satisface propriile 
nevoi erotice sau agresive. Orice travaliu terapeutic 
cu implicare corporală nu este acceptat decât dacă 
respectă un cadru deontologic riguros, care să asigure 
pedepsirea derapajelor grave ce ar putea prejudicia 
terapia clientului, imaginea socială a terapeutului şi pe 
cea a Gestaltului în general. 

Cestaltiştii francezi contemporani se dezic total de 
anumite practici californiene din anii '60 - în care nu 
erau stabilite clar anumite limite şi un cadru. 


18. Agresivitate 


Fritz Perls, ca şi Konrad Lorenz (celebru etolog 
german care a studiat comportamentul animal în li- 
bertate), şi ca mulți alții, consideră că agresivitatea şi 
sexualitatea sunt „pulsiuni de viață”. Este adeptul dez- 
voltării armonioase şi responsabile a fiecăruia, subliniind 
faptul că acestea permit supraviețuirea individului şi 
a speciei. 

Pentru el, ca şi pentru Melanie Klein, psihanalistă 
britanică specializată în lucrui cu copiii, acestea sunt 
pulsiuni arhaice care apar încă din stadiul oral: chiar 
înaintea apariției primilor dinți, bebeluşul muşcă şi, 
prin agresivitate asimilează lumea din jur. De-a lunpul 
vieții, omul continuă să „agreseze” pentru a progresa: 
aerul pe care-l respiră, mâncarea pe care o mestecă, o 
distruge şi o înghite. 

Aşa cum ştim, tema agresivității orale a constituit 
unul dintre pretextele neînțelegerii dintre Perls şi 
Freud - care lega agresivitatea de stadiul anal, şi mai 
târziu de pulsiunea de moarte. 

Astăzi, gestaltiştii valorizează agresivitatea vitală şi 
nu ezită să folosească, atunci când e cazul, provocarea 
sau confruntarea terapeutică pentru a mobiliza resursele 
energetice ale clientului, evitând în acest fel atât 
supraprotecția alienantă a unui terapeut „matern“, cât 
şi frustarea excesivă sau prelungită a unui terapeut 
distant, care nu răspunde nici unei solicitări: două 

atitudini care pot descuraja pacientul şi îl pot introduce 
într-o stare de abandon şi de pasivitate. 

În acest fel rămân fideli sensului etimologic al 
termenului, întrucât ad-gressere înseamnă „a veni în 
întâmpinarea celuilalt” (aşa cum pro-gressere înseamnă 
„a merge înainte”) care se opune astfel lui re-gressere (a 
regresa, a merge înapoi). 


19. Creativitatea şi imaginarul 


În sfârşit, majoritatea principiilor Gestalt-terapiei 
se axează pe libertatea de a fi tu însuți şi de a te exprima 
activ şi creativ, lăsând cuvântul limbajului metaforic şi 
simbolic aflat sub controlul emisferei drepte. Terapeutui 
devine atunci un interpret al simbolului unificator, opu- 
nându-se forțelor „diabolice” distructive şi separatoare 
(vezi cap. 1). 

Aspectul creativ al Gestaltului a fost subliniat de 
precursorii şi pionierii acestui curent (Otto Rank, 
Goodman, Zinker etc) şi de atunci nu s-a schimbat. 
Gestaltul se mândreşte cu faptul că este mai mult o artă 
decât o ştiinţă. 


20. Individul în grup 


Originalitatea existențială şi creativitatea sunt puse în 
evidenţă atunci când ne confruntăm cu ceilalți; apare 
pregnant la frontiera dintre individ şi mediul său. 
Atunci când se aplică într-un grup terapeutic, Gestalt- 
terapia nu vizează integrarea individului într-un 
sub-grup social, ci dă acestuia posibilitatea de a-și 

defini mai bine propria specificitate. Nu se prezintă ca o 
terapie de grup, ci mai curând ca o terapie individuală în 
grup (Anne Peyron-Ginger, 1990). Participanții sunt 
martorii travaliului individual al fiecăruia; în general, 
ei nu intervin decât ia cererea terapeutului sau a clien- 
tului; iar atunci când este vorba de un „feed-back”, 
vorbesc despre ei înşişi şi nu interpretează ceea ce a 
spus sau a făcut celălalt. Grupul constituie un fel de 
cutie de rezonanţă a problematicii fiecăruia; poate fi de 
ajutor pentru definirea mai clară a celuilalt şi pentru 
dedramatizarea situației. 

Perls era un geniu creator instabil şi turbulent. A 
plecat din New York, la 63 de ani, alegând o viaţă de 
hoinar care a durat paisprezece ani. A cutreierat lumea 
întreagă, prezentându-şi metoda prin conferințe şi 
demonstraţii. A renunțat treptat la psihoterapia indivi- 
duală aprofundată în favoarea grupurilor terapeutice 
(grupuri fixe de scurtă durată, deschise publicului larg). 
Spre sfârşitul vieții a preferat terapia de grup celei 
individuale, iar apoi a optat pentru terapia comunitară 
(“Gestalt-kibbutz”) pe care a încercat să o instaureze în 
perioada în care se retrăsese în insula Vancouver, 
experienţă întreruptă după câteva luni de moartea sa, 
survenită la 14 martie 1970. 

La douăzeci de ani de atunci, majoritatea Gestalt- 
terapeuților francezi contemporani îmbină mai multe 
tipuri de activitate: 

* terapia individuală în situaţie duală (în general, o 
şedinţă pe săptămână de-a lungul mai multor ani); 

* terapia individuală în situație de grup (o seară pe 
săptămână, sau un week-end, timp de unul sau doi 
ani). Aceste două abordări terapeutice sunt deseori 
combinate şi se actualizează reciproc (mai ales dacă 


185 


sunt practicate de aceiaşi terapeut), pentru a evita 
eventualele ezitări ale clientului. 

pornind de la ideea că „Gestaltul este o metodă 
prea bună pentru a fi dedicată doar bolnavilor” (Perls), unii 
practicieni organizează grupuri de dezvoltare a resur- 
selor personale (de exemplu, trei sau cinci zile, o dată 
sau de mai multe ori pe an); alții continuă să folosească 
Gestaltul ca pe o metodă în cadrul practicii psiho- 
logice, pedagogice sau sociale (în instituțiile pentru 
copiii inadaptaţi sau în spitalele psihiatrice), precum şi 
în firme şi în sectorul industrial sau comercial, ca 
formatori sau consultanţi. 


Concluzie 


Geniul lui Peris a marcat puternic evoluția ulte- 
rioară a Gestaltului, completată de aporturile deloc 
neglijabile ale primilor săi colaboratori: Laura Perls, 
Paul Goodman, Isadore From, Joseph Zinker, Erving şi 
Miriam Polster etc. 

La douăzeci şi cinci de ani de la moartea sa, 
influența personală se mai resimte încă pe mai multe 
planuri: dezvoltarea awareness-ului, abordarea holistică, 
noțiunea de homeostazie, implicarea controlată a 
terapeutului, intervenţiile de provocare terapeutică, sta- 
tutul agresivității, interesul pentru valenţele situației 
de grup etc. 

În schimb, practicienii gestaltişti din 1995 s-au 
distanțat de anumite atitudini şi obiceiuri ale fonda- 
torului, completând şi aprofundând cercetarea teoretică 
şi, ținând cont de fenomenele inconştiente şi de 
mecanismele transferențiale, ei nu mai folosesc tehnica 

„Scaunului fierbinte” şi nici jocurile şi exercițiile de 
atunci, nu mai caută catharsisul emoțional (mulţu- 
mindu-se să-l acompanieze dacă intervine spontan) şi 
respectă cu strictețe regulile deontologice ale oricărei 
psihoterapii: respectarea absolută a clientului pe toate 
planurile: convingeri personale (religioase sau politice), 
bani, sexualitate etc. 

Astfel se conturează treptat Gestalt-terapia spe- 
cific franceză, realizând o sinteză coerentă între cultura 
locală, impregnată de psihanaliză şi aporturile mobili- 
zatoare aie unei metode interactive care valorizează 
ciclul contactului cu multiplele sale fațete şi reabilitează 
emoția, corpul şi emisfera cerebrală dreaptă. 

Anumiți observatori au subliniat faptul că de 
doisprezece ani, Gestaltui, susținut din nou de sursele 
sale europene, se dezvoltă acum cu mai multă vigoare 
şi creativitate pe coasta de est a Atlanticului. Să sperăm 
că în douăzeci şi cinci de ani Gestaltul se va menţine 
încă în fruntea terapiilor umaniste, fără a rămâne 
limitat, şi că va demonstra că este capabil să integreze 
descoperirile avansate ale cercetărilor psihologice, 
biologice şi sociologice. 

Aceste noțiunile fundamentale - pe care tocmai 
le-am recapitulat rapid - nu se aplică numai în domeniul 
terapeutic: le vom regăsi transpuse cu uşurinţă în alte 
arii de aplicare ale metodei. Pentru a ilustra şi încheia 
această revizuire rapidă, iată câteva idei legate de 
socio-Gestaltul aplicat în întreprinderi : 

CELE DOUĂZECI DE NOȚIUNI APLICATE 
ÎN ÎNTREPRINDERI 


(1) Now and how (acum şi cum): ceea ce contează 
este o bună înțelegere a situației concrete: „cum se 
întâmplă astăzi”. 


(2) Proces: nu atât ceea ce se spune şi se întâmplă, 
cât cum se spune şi cum se întâmplă, şi mai ales cum 
evoluează lucrurile, deci nu o simplă constatare statică. 


(3) Awareness: concentrarea atenției asupra 
multitudinii de aspecte ale situaţiei - raționale şi rela- 
tionale, subiective şi obiective. 


(4) Frontiera-contact: ce se întâmplă între firmă şi 
lumea exterioară (clienţi şi concurenţi, evoluţia pieţei). 


(5) Câmp şi sistem: nimic nu poate fi analizat în 
mod izolat; căutarea unei percepții sintetice a ansam- 
blului prin interacțiuni reciproce... 


(6) Ajustarea creativă: nici o adaptare pasivă, 
rutinieră la mediu sau la cererile din exterior, nici o 
creativitate „nestăvilită” care nu ia în considerare con- 
textul, ci o ajustare liberă şi permanentă. 


(7) Ciclul experienței: reperarea şi respectarea 
fazelor uzuale ale ciclului de contact: pre-contactul 
(înaintea discuțiilor de afaceri), angajarea pe cea 
mai bună „direcție“ sau ipoteză strategică, contactul 

flexibil (cu acțiune şi interacţiune), dezangajarea la 
momentul potrivit (nici prea devreme, nici prea târziu), 
asimilarea experienţei (în vederea unui viitor contact 
sau schimb). 


(8) Gestalt neîncheiat: a nu lăsa să „dospească” 
conflictele. prost rezolvate, sau a nu „îngropa” un 
conflict latent. 


(9) Rezistenţe: confluența excesivă cu moda sau 
cu tendințele actuale, introiectarea principiilor peri- 
mate, proiectarea propriilor idei asupra partenerilor, 
colegilor sau clienților, retroflectarea nevoii de a acți- 
ona, deflectarea sau devierea de la obiectivul principal 
către o activitate secundară, devalorizarea propriei 
activități etc, 


(10) Homeostazia: credința optimistă în auto- 
reglarea spontană a oricărui grup uman, care atenuează 
dezechilibrele provizorii, tensiunile şi conflictele. 


(11) Responsabilizarea: fiecare trebuie să se simtă 
răspunzător la rândul său pentru evoluția firmei, şi să 
nu fie o verigă inertă şi pasivă. 


(12) Experimentarea: este mai bine să încerci decât 
să reflectezi în van; eliberarea de teama de a încerca 
experiențe concrete pe teren. 


(13) Dreptul la diferenţă: fiecare are propria 
carismă; folosirea fiecăruia în poziția cea mai potrivită 
(„The right man în the right place”): oamenii nu pot fi 
schimbaţi între ei precum pionii la şah; atunci când se 
angajează oameni noi, este preferabil să se analizeze 

aptitudinile candidatului, în loc să se ia în considerare 
„Profilul robot” anonim (pornind de la experiența 
trecută). 


(14) Sim-patia: schimbul de opinii şi atitudini, 
confruntarea ideilor, şi nu pasivitatea sau acceptarea 
imediată a punctului celuilait de vedere. 


(15) Abordarea holistică: viziunea sintetică şi 
globală a situaţiei, percepută în ansamblul ei. 


(16) Polaritățile: nu neapărat alegerea uneia dintre 
extremele unei perechi de contrarii, ci încercarea de a 
le combina, luând în consideraţie diferitele puncte de 
vedere complementare. 


(17) Implicarea personală: ieşirea din neutrali- 
tatea aşa-zis „obiectivă”; nu ezitaţi să intrați în situație, 
folosindu-vă de bogăţia subiectivităţii şi intuiţiei dum- 
neavoastră, 


(18) Agresivitatea pozitivă: un conflict bine ges- 
tionat poate fi foarte productiv: poate fi o sursă de 
progres, de vitalitate, de creativitate şi inovație... 


(19) Creativitatea: evitarea reproducerii perpetue 
a ceea ce se ştie şi se face deja, şi căutarea continuă a 
inovatiilor originale. 


(20) Individul în grup: grupul, departamentul sau 
firma nu trebuie „să strivească” individul, ci să-i 
permită să se realizeze în ritmul său în funcție de 
potențialitățile personale. 

Anexe 


GLOSAR 


În capitolul patru dedicat Teoriei Selfului am explicat 
câţiva termeni tehnici. Apoi am detaliat alții în capitolul 
precedent despre cele douăzeci de noțiuni de bază în 
Gestalt. Termenii englezi sunt scriși cu litere italice: 


AGRESIVITATE: (din latinescul ad-gressere, a merge 
către celălalt; se opune lui re-gressere, a da înapoi, a regresa; 
apropiat termenului pro-gressere, a progresa, a merge 
înainte). Din perspectiva gestaltistă, ca şi pentru etologi (care 
studiază animalele în mediul lor natural), agresivitatea 
controlată este o „puisiune de viață” şi nu o „pulsiune de 
moarte” (ca la Freud); e necesară asimilării active a lumii 
exterioare pentru a evita introiecțiile: mai întâi trebuie să 
muşcăm din măr şi să-l mestecăm (să-l distrugem) pentru a-l 
putea digera; trebuie să criticăm ideile primite din exterior, 
înainte de a le adopta. 


AICI ŞI ACUM: „here and now” în engleză, „hic et nunc” 
în latină. Perls vorbeşte în special despre „acum şi cum” (now 
and how) descriind procesul în curs de desfăşurare, aflat în 
acţiune sau interacțiune. Gestalt-terapia a fost deseori defi- 
nită ca „o terapie care se desfăşoară aici şi acum”. 


AŢUSTARE CREATIVĂ: desemnează interacțiunea activă 
şi personalizată (nu adaptarea pasivă şi supusă); are loc la 
frontiera de contact dintre persoana sănătoasă şi mediul său. 
Fiecare trăieşte în stilul său propriu, dar ține cont de ceea ce 
se întâmplă în mediu. 

AMPLIFICARE: tehnică clasică în Gestalt, constând în 
încurajarea clientului să-şi amplifice gesturile automate, 
senzațiile (chiar şi durerea) sau sentimentele spontane, pentru 
a le face mai explicite şi pentru a le conştientiza; privim 
lucrurile „prin lupă” pentru a le vedea mai bine. 


ASERTIVIT ATE: afirmare de sine la justa valoare, fără 
lăudăroşenie şi fără falsă umilință. Apărarea propriilor 
interese sau a propriului punct de vedere, fără anxietate şi 
fără a nega părerile celorlalți. (cf. „aserțiune”: afirmație) 


AWARENESS: conştientizare globală, în momentul 
prezent, atenție îndreptată asupra trăirilor emoționale şi 
corporale interne, dar şi asupra celor provenite din exterior, 
precum şi asupra propriului proces cognitiv. Stare de 
vigilenţă, în acelaşi timp senzorială, intelectuală şi intuitivă, 
cultivată de gestaltişti. 


CATHARSIS: exprimarea uneori spectaculoasă a unei 
emoții (furie, țipete, hohote...), care permite o eventuală 
abreacție (descărcare emoțională eliberatoare a unei traume 
din trecut) urmată de destindere sau de-dramatizare. În 
Gestalt catharsisul nu este urmărit sistematic, ci intervine 
uneori spontan, ca urmare a amplificării unei trăiri. În general 
este urmat de verbalizare pentru a favoriza integrarea. 


CLEVELAND: oraş în care se găseşte unul dintre prin- 
cipalele institute de Gestalt din Statele Unite. Al doilea care 
a fost creat (1954), dar cel mai important în ceea ce priveşte 
valoarea teoretică. Echipa îi includea printre alţii pe: Laura 
Peris, Paul Goodman, J. Zinker, E. şi S. Nevis etc. În acea 
perioadă Institutul din Cleveland a format mai mult de 800 
de gestaltişti (dintre care jumătate, într-un program intensiv 
de vară de 250 de ore). 


CLIENT: „persoană care recurge la serviciile cuiva, 
pentru care plăteşte o taxă”. Acest termen nu este rezervat 
relaţiilor comerciale. Este folosit frecvent în domeniul servi- 
ciilor sociale şi al psihoterapiei: are o conotație interactivă şi 

mai puțin medicală decât termenul „pacient” (persoană care 
„Ssuferă” sau „îndură”, cu o anume pasivitate). Clientul este 
responsabil de cererea sa (“clientul e rege”). 


CUM: dintr-o perspectivă fundamental fenomenologică, 
Gestaltul este interesat într-o măsură mai mare de „cum” 
decât de „de ce” sau „ce“, adică ia în considerare mai mult 
procesul decât forma (de exemplu tonul vocii, ritmul vorbirii 
mai mult decât conţinutul frazelgr). Două dintre cuvintele- 
cheie în Gestalt sunt „now and how”: acum şi cum. 


CONFLUENȚA: diminuarea selfului, abolirea frontierei 
dintre client şi mediul său. Unul din cele patru tipuri clasice 
de rezistenţă. Nou-născutul şi mama se află într-o confluență 
sănătoasă (care se apropie de simbioză), însă un copil de 
doisprezece ani care nu este capabil să se despartă de mama 
sa suferă de o confluență patologică. În aceeaşi situaţie se află 
şi adultul care se identifică cu doctrina unei secte. 


CONTACT: idee centrală în Gestalt-terapie. Ciclul normal 
de satisfacere a nevoilor este denumit, în general, ciclul de 
contact (sau de contact-retragere). Terapia are loc la frontiera 
de contact dintre organism şi mediu. Contactul se produce 
între mine şi ceilalți, dar şi între mine şi gândurile, senti- 
mentele sau senzațiile mele, 


CONTINUUMUL CONŞTIINŢEI: flux permanent de 
senzații, sentimente şi idei, ce constituie fondul pe care se 
detaşează succesiv figurile emergente principale, care se află 
în centrul interesului nostru. În cazul persoanelor sănătoase 
psihic, acest flux este suplu, fluid şi regulat. 


CONTRA-TRANSFER: în sens restrâns, ansamblu de 
răspunsuri conștiente, dar mai ales inconştiente, induse 
terapeutului de către client (provocat în special de transferul 
acestuia). Într-un sens mai larg, tot ceea ce poate interveni în 
relație din partea terapeutului. Gestaltul propune exploa- 
tarea terapeutică deliberată a contra-transferului, adică o 
implicare controlată, folosită pentru a ajuta clientul. 

COWICHAN: la sfârşitul anului 1969, la 76 de ani, 
Perls cumpăra un motel de pescari pe malul lacului 
Cowichan, în insula Vancouver, Canada şi fonda împreună 
cu câţiva dintre discipolii săi din Esalen, un Gestalt-kibbutz 
(comunitate gestaitistă). Aici a rămas doar şase luni, pentru 
că apoi a plecat în călătorie în Europa, iar la întoarcere a 
murit la Chicago. 


CICLUL CONTACTULUI: noțiune de bază în Gestalt, 
dezvoltată de Goodman în teoria selfului: acesta distinge 
patru faze principale: pre-contactul, intrarea în contact, 
contactul deplin şi post-contactul sau retragerea. Acest ciclu 
a fost reluat - în mai multe variante - de diferiți autori, 
printre care Zinker, Ploster, Katzeff, Salathe, Ginger etc. 
Katzeff distinge şapte faze ale ciclului: senzaţia, conştienti- 
zarea (awareness), energizarea, acțiunea, contactul, efectuarea 
(realizarea), retragerea. Ginger descrie cinci etape: pre- 
contactul, angajarea, contactul, dezangajarea şi asimilarea. 
Întreruperile sau perturbările ce intervin în derularea ciclului 
sunt deseori numite rezistenţe. 


DEFLEXIE: o rezistență (propusă de Polster) ce constă în 
evitarea contactului prin devierea senzației către zona 
mentală (intelectualizare) sau prin camuflarea agresivității 
(glume sau ironii). Poate fi vorba despre fuga de ceea ce se 
întâmplă aici şi acum şi refugierea în amintiri, proiecte, 
consideraţii abstracte etc., în ceea ce Perks considera a fi un 
fel de „masturbare intelectuală” sau „tâmpenii” (“bullshit”). 


DEZANGAJARE: după Ginger, a patra fază a ciclului de 
contact, fază importantă şi delicată ce precede asimilarea (vezi 
cap. 4). 


EFECT ZEIGARNICK: termen provenit de la numele 
psihologului rus care a studiat presiunea mentală mobiliza- 
toare, produsă de sentimentul difuz provocat de persistenta 
unei sarcini neterminate sau care urmează a fi terminată, Folosit 
în pedagogie (învăţarea lecţiei în seara dinaintea exame- 
nului) sau în publicitate (pentru a menţine interesul: „de 

mâine voi schimba totul”). Totuşi, repetarea excesivă a 
Gestait-urilor neîncheiate poate provoca nevroze. 


EGOTISM: rezistență la un statut special: hipertrofierea 
artificială a eului, ce vizează încurajarea narcisismului şi 
asumarea responsabilități personale pentru a pregăti insta- 
larea autonomiei. Este vorba despre un „instrument” 
terapeutic provizoriu. Asemănător nevrozei transferențiale 
folosite de psihanaliză, această etapă tranzitorie trebuie 
depăşită în cursul unei Gestalt-terapii. 


EMPATIE: calitatea de a se identifica cu celălalt, de a 
simţi ceea ce simte acesta, de a se pune în locul său. Peris 
opunea em-patia (propusă de psihologul Carl Rogers), 
sim-patiei, în care terapeutului îi este permis să ființeze şi să 
reacționeze liber, conform specificității sale, oferind astfel 
posibilitatea clientului de a intra în relație cu un partener 
atent, cu care să stabilească o relație autentică de tip „eu- tu”. 


ESALEN: localitate din California aflată la 300 Km de 
San Francisco, unde a fost înființat cel mai cunoscut centru 
mondial al „terapiilor de scurtă durată”, numite şi „terapii 
umaniste”. Perls a petrecut aici mai mulţi ani, acesta fiind 
locul unde a reuşit să promoveze Gestalt-terapia, transfor- 
mând-o într-o oarecare măsură în „spectacol”. 


EUL: selful poate funcționa în trei moduri principale: 
Id, Eu şi Personalitate. Eul este o funcţie activă, ce implică 
conştientizarea nevoilor şi responsabilizarea față de propriile 
alegeri. Rezistenţele sunt uneori numite pierderi ale funcției 
Eului. 


„EU-TU”: referire la lucrarea lui Buber („Eu şi Tu”, 
1923), care vizează relația autentică, directă dintre două 
persoane, propusă de Perls, incluzând şi relația terapeutică. 


EVITARE (MECANISM DE): expresie sinonimă pentru 
„tezistenţă”, „mecanism de apărare” sau „pierderea funcției 
Eu”. 

EXPERIMENTAREA: Gestaltul este o abordare existen- 
țială şi experimentală, ce propune încercarea, trăirea reală a 
evenimentelor şi sentimentelor, experimentarea simbolică 
deliberată atât a situaţiilor provocatoare de teamă, cât şi a 
celor dezirabile. 


FEED-BACK: „acţiune întoarsă”, răspuns reglator indus 
de o anumită situație. In terapia de grup, la terminarea unei 
secvențe terapeutice este deseori solicitat feed-back-ul celor- 
lalți membri: scopul poate fi completarea informațiilor şi 
facilitarea unei mai bune conştientizări a clientului respectiv. 

cel mai adesea, feed-back-ul este orientat în special către 
cel care îl emite, încurajându-l să-şi exprime propriile reacții şi 
trăiri, adică ecourile personale trezite în el de situația evocată, 
pregătind eventual un travaliu uiterior al acestuia. 


FIGURĂ-FOND: noțiune de bază în Psihologia Gestalt 
(numită şi Teoria Formei), reluată de Terapia Gestalt. O 
persoană sănătoasă trebuie să fie capabilă să distingă clar 
figura dominantă (sau Gestalt-ul) a situației prezente; aceasta 
nu capătă sens decât raportată la fond, la tundal: astfel, un 
țipăt care se aude în curtea şcolii în recreație, este diferit de 
un țipăt asemănător care se aude noaptea pe stradă. 


FORGE: Federaţia Internaţională a Organizaţiilor de 
Formare în Gestait-tera pie (Rue Lecourbe 183, 75 015 Paris, 
Tel/fax: 33 (0)1 53 68 64 58) fondată în 1991. Preşedinte: 5, 
Ginger (Franţa). CA: ]. Van Pevenage (Belgia), G. Delisie 
(Canada), G. Masquelier (Franța), E. Giusti şi E. Ravenna 
(talia), S. Vasquez (Mexic). Colocviu anual ce reuneşte 
responsabilii Înstituteior de Formare din douăzeci de țări. 


FORMARE: formarea este diferită de predare: este o „pu- 
nere în formă” (Gestaltung), adică un proces activ, ce implică 
frans-formarea fiinţei umane. 


FORMĂ (şi CONŢINUT): sau „semnificant şi „semni- 
ficat”. Gestaltul pune accent pe importanța procesului şi a 
formei: maniera de a spune şi de a face, de ceile mai multe ori 

inconștientă sau pre-conştientă (intonaţia, expresiile folosite, 
postura, gesturile) care îmbogățesc sau împiedică conținutul 
intențional al spuselor şi faptelor. 


FRONTIERĂ-CONTACT: concept fundamental în 
Gestalt. Terapia are loc la frontiera-contact dintre client şi 
mediul său (în acest caz, terapeutul): în acest spaţiu pot fi 
reperate disfuncționalităţile (sau rezisfenfele) contactului şi 
ale ciclului normal de satisfacere a nevoilor. Un exemplu şi 
în acelaşi timp o metaforă folosită pentru frontiera-contact 
este pielea: ea mă desparte şi în acelaşi timp mă leagă de 
lume. 


GESTALT-PSIHOLOGIE: numită şi Gestalt- Teorie sau 
Teoria Formei: curent psihologic, de inspiraţie fenomenologică, 
apărut în 1912 (Ehrenfels, Wertheimer, Koffka, Köhler) ce 
susține ideea că „întregul este diferit de suma tuturor 
părților sale” şi că este rezultatul multiplelor interacțiuni ale 
acestora. Pune în evidenţă subiectivitatea percepțiilor. 


GOODMAN PAUL: unul dintre primii elevi ai lui Fritz 
Perls, fondatorul Gestalt-terapiei. Era scriitor polemist; a pus 
în ordine manuscrisele lui Perls, redactând o bună parte din 
lucrarea fundamentală, Gestalt Therapy, în care este expusă 
teoria selfului. Mort în 1994. 


GT: abreviere uzuală pentru „Gestalt Therapy” sau 
Gestalt-terapie. 


HOLISM, HOLISTIC: din grecescul kolos, întreg; refe- 
ritor la ansamblu. Peris era fascinat de teoria holistică a lui 
J.C. Smuts, unul din membrii militanţi ai Societății Naţiunilor, 
care a publicat în 1926 lucrarea „Holism şi evoluție”, pornind 
de la ideile lui Darwin, Bergson, Einstein şi Teilhard de 
Chardin. 


HOMEOSTAZIE: principiu general de autoreglare a 
organismelor vii (temperatură, foame, sete...). Peris insistă 
asupra acestei noțiuni, mai ales în lucrarea „the Gestalt 
Approach” (“ Abordarea gestaitistă”). 

197 





HOT SEAT (tehnica scaunului gol/fierbinte): în traducere 
mot-a-mot, „scaun fierbinte”, Tehnică adoptată de Perls 
începând cu 1964, în perioada sa „californiană” care constă 
în solicitarea clientului de a se aşeza pe un scaun; fotoliu 
(„hot seat”) alături de terapeut, având în față un scaun gol 
(„empty chair”) pe care este invitat să-şi imagineze că este 
aşezat un anumit personaj (de exemplu, tatăl său) căruia 
trebuie să i se adreseze. 


HIPERVENTILAȚIE: tehnică de respirație forțată, ampli- 
ficată şi/sau accelerată, folosită mai ales în bioenergie, rebirth 
şi respirația holotropică (Grof), ce vizează eliberarea straturilor 
sub-corticale profunde ale creierului, „înecând” controlul 
cortical prin hiperoxigenare. Eliberarea emoțiilor reprimate 
provocă deseori un catharsis, însoţit uneori de tetanie 
(convulsii). În Gestalt nu se foloseşte acest tip de tehnică 
artificială, dar apar uneori hiperventilații spontane, provocate 
de emoțiile foarte puternice, 


ID: în sensul gestaltist al termenului, este una din cele 
trei „funcţii” ale selfului - celelalte două fiind Eul şi perso- 
nalitatea. La începutul ciclului, în aşa numita perioadă de 
pre-contact, selful funcţionează de obicei în modul Id. Pentru 
unii autori, asimilarea (post-contactul) se face tot în manieră 
inconştientă, tot în modul Id. 


IMPAS: termen folosit de Perls pentru a indica o situație 
de blocaj psihic, aparent fără ieşire, lăsând loc presupunerii 
că ne aflăm în „miezul” problemei. 


IMPLICAREA CONTROLATĂ (Ginger, 1987): atitudine 
propusă de Gestalt-terapie, ce presupune angajarea voită în 
relația terapeutică şi constând în exploatarea atentă a 
contra-trausferului în interesul clientului. Mă aflu aici, sunt eu 
însumi, ca ființă autentică, conştient de emoțiile şi de sen- 
timentele mele actuale, dar nu mă aflu aici pentru mine, ci 
pentru client - căruia pot să-i împărtăşesc o parte a trăirilor 
mele. 

INCONŞTIENT: În Gestalt nu este negată importanța 
fenomenelor inconştiente, dar acestea nu constituie țelul 
fundamental al acțiunii terapeutice. Aceasta porneşte de la 
aspecteie corporale, emoționale sau mentale de suprafață: se 
începe în mod voit de ia suprafață pentru a ajunge la 
straturile mai profunde, non-conştiente. 


INSIGHT: „iluminare” sau conştientizare bruscă, provo- 
cată de o experienţă internă puternică: „aha, am înțeles!”, 
Perls vorbea şi despre „satori” (cuvântjaponez ce desemnează 
iluminarea pe care o caută discipolul prin intermediul 
meditației în budismul Zen). 


INTROIECŢIE: una dintre rezistențele clasice, constând 
în „simpla însuşire” a ideilor şi principiilor celorlalți, fără a 
le „cligera” şi asimila în manieră personalizată. Este vorba mai 
ales despre „trebuie să...”, „nu e voie să... , expresii induse de 
educația tradițională. De exemplu: „nu trebuie să-ți exprimi 
sentimentele în public”, „nu trebuie să te masturbezi”. 


GESTALT-KIBBUTZ: aplicarea pe o durată mai lungă 
(de la câteva zile la câteva luni) a principiilor gestaltiste 
într-o comunitate rezidențială. Secvenţele de terapie propriu- 
zisă alternează cu împărțirea unor activități comune: muncă, 
cursuri, distracție, lăsând loc unei exploatări terapeutice 
comune. Peris a preferat terapia de grup celei individuale, şi 
apoi terapia comunitară celei de grup (vezi Cowichan). 


MANDALA: cuvânt sanscrit care înseamnă cerc, Este 
vorba despre un desen/ pictură simbolică, încadrat în general 
de un cerc şi/sau de un pătrat, folosit în diferite filozofii 
orientale ca suport pentru meditaţie, în căutarea adevărului 
interior. Mandalele au fost studiate în special de C.G. Jung. 
Reprezentarea picturală simbolică a situaţiilor sau sentimen- 
telor şi diferitele tehnici inspirate de mandale sunt folosite în 
mod curent de către anumiţi gestaltişti. 


MASAJ S.G.M.: „Sensitive Message Gestalt” (introdus 
de americanca Margaret Elke). Tehnică de comunicare non- 


199 


verbală centrată pe awareness - conştientizarea trăirilor 
corporale a doi parteneri, care oferă şi primesc în mod 
alternativ. Printre scopurile acestei tehnici enumerăm: centra- 
rea atenţiei pe trăirile celuilalt, perceperea imaginii corporale 
unificate, conştientizarea frontierei-contact. 


METAFORĂ: limbajul metaforic - verbal, corporal sau 
artistic - este foarte folosit în Gestalt-terapie. 


MICRO-GESTURI: mici gesturi automate, în cea mai 
mare parte a timpului inconştiente sau preconştiente (de e- 
xemplu, bătăile din degete sau din picioare, „ticuri” ocazionale 
sau expresii ale feței, jocul cu inelul etc). Conştientizarea şi 
apoi amplificarea acestor gesturi permite deseori clientului să le 
confere un sens simbolic, deschizând bogate piste asociative. 


MOD DE MIJLOC: în viziunea lui Goodman, şi prin 
analogie cu gramatica greacă, mod în acelaşi timp activ şi 
pasiv de funcționare a selfului, ce poate fi surprins mai ales 
în faza de contact deplin, care este simultan motrice şi senzo- 
rială. Clientul este în acelaşi timp subiect şi obiect al acțiunii 
sale. Ex. „ne vorbim”, 


MONODRAMA: tehnică din psihodramă, propusă de 
Moreno şi folosită deseori de Perls, constând în solicitarea 
clientului de a juca succesiv diferite roluri în situaţia pe care 
o evocă. Astfel poate intra în dialog cu diversele părți ale 
propriului corp (capul îi vorbeşte sexului), sau poate iniția 
un dialog imaginar cu unul dintre părinții săi, dându-şi 
singur răspunsurile pe care şi le doreşte sau de care se teme 
(astfel conversează cu imago-ul parental). 


NAVETA MENTALĂ: „du-te vino” între realitatea 
exterioară (perceptibilă social) şi realitatea interioară (trăită 
fenomenologic sau fantasmatic), între emoție şi conştienti- 
zarea verbală (între inimă şi cap), între viața obişnuită şi 
situația metaforică reprezentată aici şi acum în cadrul 
şedinţei terapeutice, între prezent şi trecut etc. Naveta este 
folosită des în Gestalt-terapie. 

NEÎNCHEIAT (GESTALT, TRAV ALIU): acumularea de 
Gestalturi neîncheiate, recente sau trecute, ar fi, după Perls, 
una dintre cauzele nevrozei. Rolul terapiei este acela de a 
repera şi de a încerca să închidă problemele aflate în suspans (de 
exemplu, sentimentul incompetenței, „travaliul de doliu” 
neterminat etc). 


NEVOI: în Gestalt, suntem interesați atât de nevoi, cât şi 
de dorințe. Nevoile pot fi organice (foame, somn....), psiho- 
logice, sociale sau spirituale: nevoia de apartenenţă la grup, 
nevoia de a da un sens vieții etc (Maslow). Acestea nu sunt 
percepute întotdeauna cu claritate şi nici nu sunt exprimate 
direct. „Ciclul satisfacerii nevoilor” este deseori întrerupt 
sau perturbat, iar unul dintre obiectivele travaliului în 
Gestalt este acela de a repera aceste întreruperi, blocaje sau 
distorsiuni (vezi rezistențe), 


NOW AND HOW: „acum şi cum”, două dintre cele 
patru cuvinte cheie în Gestalt. În engleză cele două cuvinte 
rimează: „now and how; I and thou”: „aici şi acum; eu şi tu”, 
rezumând relația autentică între două persoane, aici şi acum, 
în situația terapeutică: „Cum se desfăşoară lucrurile aici şi 
acum între mine şi tine?” 


OBIECT TRANZIȚIONAL: după Winnicott, obiectul 
investit afectiv de către copil ca substitut matern, având funcţie 
de auto-liniştire (de exemplu, un animal de pluş sau colțul 
unei pături sau al unei perne). În sens larg, (cef folosit în 
Gestalt), orice obiect care simbolizează o persoană absentă la 
care ținem (o haină, o geantă, o pernă). 


PERLS FRITZ: psihiatru şi psihanalist evreu născut în 
Germania, emigrant la 56 de ani în SUA, fondator al Gestalt- 
terapiei. Mort în 1970. (vezi cap. 3) 


PERLS LAURA: născută Lore Posner. Psiholog, psiha- 
nalist, soția lui Fritz. S-au întâlnit la Goldstein, unde era 
elevă. Era dansatoare şi muzician şi era adepta folosirii artei 

şi a corpului în Gestalt-terapie. A colaborat cu Perls ia 
redactarea primei lui cărţi, dar ea nu a scris nici o carte 
(există totuşi o culegere de articole, interviuri şi conferințe). 
A colaborat cu Goodman. la înființarea primelor institute de 
Gestalt: la New York (1952) şi la Cleveland (1954). A murit 
în 1990. 


PERSONALITATE: vezi eu. Funcţia personalitate a selfului 
este „reprezentarea verbală pe care o are subiectul despre el 
însuşi, imaginea de sine în care se recunoaşte: de exemplu, 
„sunt o persoană căreia îi place liniştea”. Este funcția care 
asigură integrarea experiențelor, cea care stă la baza senti- 
mentului identității în cadrul istoriei personale a fiecăruia 
(„întotdeauna am fost aşa”). După unii autori, este pusă în 
joc mai ales la sfârşitul ciclului de contact, în momentul termi- 
nării experienței prezente, al retragerii (asimilarea experienţei 
care îmi va îmbogăți personalitatea). 


POLARITĂȚI: Gestaltul urmăreşte integrarea armonioasă 
a polaritățiior complementare oricărui comportament uman 
(de exemplu, agresivitatea şi tandrețea, masculinitatea şi 
feminitatea etc), şi nu atât eliminarea uneia în favoarea 
celeilalte, sau căutarea zadarnică a unui mijloc incorect, 
umbră palidă a unor sentimente contradictorii tocite... 


POLSTER ERV şi MIRIAM: cuplu celebru de Gestalt- 
terapeuţi americani, discipoli ai lui Perls. Au format sute de 
gestaltişti pe toate cele cinci continente. Formati ia Cleveland, 
au emigrat în California. 


POST-CONTACT sau „retragere”: după Goodman, a 
patra şi ultima fază a ciclului de contact sau al satisfacerii 
nevoilor, etapă esenţială de asimilare, ce permite dezvoltarea 
funcţiei personalitate. 


PRE-CONTACT: prima fază a ciclului de contact- 
retragere, la Goodman. Selful funcționează în mod esenţial în 
modul Id (senzaţie, excitație). Pre-contactul este de multe ori 

perturbat, sau chiar absent la psihotici (şi la unii oameni de 
afaceri prea stresaţi!). 


PROCES: Gestaltul este o terapie centrată pe proces, mai 
mult decât pe conținut, pe ceea ce se întâmplă aici şi acum, 
pe „cum“ şi nu pe „ce“. 


PROIECȚIE: formă clasică de rezistență constând în 
atribuirea altuia a ceva ce ne aparţine: „am senzaţia că vă 
plictisesc”, „păreți supărat” etc. Tip de rezistenţă exacerbată 
la paranoici. 


PROXEMICA: studierea ştiinţifică a organizării spațiului 
social şi a distanțelor sociale (Edward Hall, 1966). Căutarea 
„distanţei potrivite de relaționare” este o temă des întâlnită 
în Gestalt. Distanţa socială obişnuită variază destul de mult 
în funcție de cultură (în Anglia oamenii nu se ating deloc, 
spre deosebire de culturile latine). 


PSIHOLOGIE UMANISTĂ: termen introdus de A. 
Maslow (1954). „A treia forță”, mişcare reacționară împotriva 
„tehnocrației deterministe copleşitoare” a psihanalizei, pe de 
o parte, şi a comportamentalismului, pe de altă parte. 
Dintr-o perspectivă existenţialistă, psihologia umanistă 
urmăreşte redarea libertății umane, responsabilizarea faţă de 
propriile alegeri şi reabilitarea valorilor spirituale. Din acest 
punct de vedere, Gestalt-terapia este de partea Psihologiei 
Umaniste. 


PUNERE ÎN ACȚIUNE: este vorba despre o punere în 
scenă deliberată, urmată de verbalizare, ce permite per- 
ceperea mai clară a fenomenelor, explicarea situaţiilor impli- 
cite, punerea în scena exterioară a ceea ce se joacă în mod 
inconştient pe „scena interioară”. „Punerea în acțiune” (sau 
„trecerea la acțiune”) se opune deci „trecerii impulsive la act” 
care scurtcircuitează conştientizarea verbală înlocuind-o cu 
un „raptus” acțional, greu de analizat. 


REZISTENȚĂ: concept fundamental în Gestalt. Se urmă- 
reşte reperarea rezistențelor care stau în calea desfăşurării 

libere a ciclului de contact sau a ciclului de satisfacere a 
nevoilor şi a „expansiunii” selfului. Rezisteţele clasice sunt: 
confluența, introiecţia, proiecția şi retroflexia. 


RETRAGEREA sau „post-contactul”: a patra ṣi ultima 
fază a ciclului de contact după Goodman, ce permite asimi- 
larea experienței (funcţia personalitate a selfului) contribuind 
la formarea identității. Retragerea prea brutală sau prea lentă 
(confluență) este un indiciu des întâlnit pentru existenţa unei 
disfuncționalități ce stă în calea câştigării autonomiei. 


RETROFLEXIA: constă în întoarcerea energiei mobilizate 
asupra propriei persoane (de ex. masochismul sau somati- 
zările) sau a face singuri ceea ce am dori să facă alții (ex: 
lăudăroşenia). 


REVERIE: clientul păstrează un oarecare control asupra 
imaginilor şi asociaţiilor, ceea ce nu se întâmplă în vis unde 
inconştientul „preia conducerea”, impunând apariția anumitor 
imagini şi a scenariului interior. 

SELF: în Gestalt acest cuvânt nu desemnează o entitate 
determinată (cum este Eul în psihanaliză), ci un proces: ceea 
ce se întâmplă la frontiera-contact între organism şi mediul 
său, permiţând ajustarea creativă. Astfel, este posibil ca 
selful să diminueze în anumite situaţii (de ex. în momentele 
de confluență). Teoria selfului a fost elaborată acum patruzeci 
de ani de Goodman, pornind de la notițele lui Peris. 


SEMANTICA GENERALĂ: metodă dezvoltată de Alfred 
Korzybski (1933) pentru a depăşi gândirea aristotelică 
(un lucru fie există, fie nu există; o a treia posibilitate este 
exclusă). Korzybski insistă asupra diferenței dintre experiență 
şi limbaj - care este polisemic (are mai multe niveluri de 
semnificație): cuvântul nu este obiectul şi „harta nu este 
teritoriul”. Peris şi Goodman au colaborat o lungă perioadă 
cu Korzybski. 


SETTING: termen englez ce desemnează cadrul, condi- 
Hile materiale ale unei şedinţe de terapie: faţă în faţă, canapea 

etc. Setting-ul poate varia în funcție de metoda folosită, în 
funcție de terapeut, de client sau de momentul din şedinţă 
sau din tratament. Are o influență puternică în desfăşurarea 
oricărei terapii, aceasta nefiind întotdeauna explicată nici de 
către client, nici de către unii terapeuțţi. Lucrurile se petrec 
diferit dacă suntem aşezaţi în spatele unui birou, întinşi pe 
canapea sau aşezaţi pe jos pe perne. 


SITUAȚIE NEÎNCHEIATĂ: vezi, NEÎNCHEIAT. 


SOCIO-GESI ALT: denumire propusă de S. Ginger pentru 
a desemna o ramură a Gestaltului aplicat în instituții sau în 
organizații, considerate în globalitatea lor. Nu este vorba 
despre Gestalt în instituţii, ci despre Gestalt-ul de instituţie. 


STRES: presiune psihică internă - negativă sau pozitivă — 
asociată de cele mai multe ori unui eveniment extern penibil 
(conflict, doliu etc), dar şi oricărei situaţii care modifică 
condițiile de viață (căsătorie, vacanță etc.). Pornind de la 
lucrările lui Selye (1956), Holmes şi Rahe au alcătuit o scală 
de stres (1967). Acumularea stresului vuinerabilizează sistemul 
imunitar şi favorizează apariția bolilor (gripă, astm, cancer, 
sida etc). Exprimarea emoțiilor — preconizată de Gestalt - dimi- 
nuează tensiunile şi stresul, întărind astfel sistemul imunitar. 


STIL PERSONAL: Gestalt-terapia se prezintă ca fiind o 
artă şi în acelaşi timp o ştiinţă, încurajând căutarea stilului 
personal de viață (al clientului şi al terapeutului), „ajustarea 
creativă” originală, şi nu simpla aplicare a regulilor prestabilite 
sau a „rețetelar” de viață. 


SIMPATIE: Perls opune sim-patia, em-patiei şi a-patiei. 
Simpatia presupune implicarea autentică a terapeutului în 
relația „eu-tu”, de la persoană la persoană, în care acesta nu 
se ascunde în spatele statutului său, 


SISTEMIC: abordarea sistemică (von Bertalanffy, 1956; 
Goldstein, Le Moigne, de Rosnay, Morin) se opune demersului 
raționalist newtoniano-cartesian, abordând orice problemă 
ca pe un „ansamblu de unități afiate în interacțiune reciprocă, 

Gestaltul este o abordare sistemică ce studiază interacțiunile 
ce au loc în câmpul organism-mediu. O altă aplicaţie psiho- 
terapeutică este propusă de ferapia familială sistemică (şcoala 
de la Palo Alto: Bateson, Watzlawick). 


TRANSFER: în psihanaliză, relație afectivă intensă între 
pacient şi terapeut, ce reproduce în parte o atitudine trăită în 
copilărie; nevroza de transfer este elementul esențial al curei. 
În Gestalt, apar cu siguranță numeroase fenomene tran- 
sferențiale spontane - care sunt exploatate ori de câte ori este 
nevoie, dar nu se provoacă deliberat o nevroză de transfer - 
care creează dependenţă față de terapeut. Atât contratransferul 
terapeutului, cât şi transferul clientului sunt folosite în 
terapie. Transferul excesiv poate parazita relația autentică 
actuală (ex, în loc să i se adreseze direct terapeutului, 
clientul se adresează de fapt, în mod inconştient, tatălui său 
- în transfer există un „al treilea personaj” ascuns). 


TRANZIȚIONAL (OBIECT, SPAȚIU): vezi obiect tranzi- 
tional. Spațiul tranzițional (Winnicott) este spațiul jocului, al 
artei, al terapiei — intermediar între realitate şi fantasmă. Dacă 
în timpul şedinţei de terapie mă bat cu cineva, este vorba 
despre un afront real (nu imaginar) şi totuşi nu atac un 
duşman: ne aflăm în spaţiul „intermediar”, tranzitional al 
terapiei, care autorizează numeroase experimente, 


TRANSPERSONAL: terapia poate fi intra-personală (ana- 
liza conflictelor interne), inter-personală (studierea relațiilor 
dintre persoane) sau trans-personală (luând în considerare 
inconştientul! colectiv şi legăturile ezoterice care conectează 
genul uman cu cosmosul, dincolo de individ). Gestalt-terapia 
poate utiliza una sau mai multe dintre aceste dimensiuni - 
sau chiar pe toate trei în acelaşi timp - în funcţie de stilui 
propriu al fiecărui terapeut şi ținând cont de nevoile 
clientului. 


TRĂIRE CORPORALĂ: conştientizarea (awareness) trăirii 
corporale exteroceptive sau înteroceptive (senzaţii de opresi- 


une, „gol'în stomac, sau „nod” în gât etc.) constituie deseori 

punctul de plecare pentru un travaliu mai profund. În ce-l 
priveşte pe terapeut, acesta îşi concentrează atenția asupra 
propriilor trăiri corporale - fapt care-i permite o mai bună 
conştientizare şi exploatare a contra-transferului. 


TRECEREA LA ACT: vezi punerea în acțiune. 


VIS: pentru Peris, ca şi pentru Freud, „calea regală” de 
cunoaştere a propriei persoane. Reluând o idee a lui Rank, 
Perls consideră că fiecare personaj sau element al visului 
reprezintă proiecția propriei persoane a visătorului şi 
propune de cele mai multe ori punerea succesivă a acestora 
în scenă. Alţi autori propun considerarea visului ca fiind o 
retrofiexie (1. From) sau un Gestalt neîncheiat (Ginger). Combi- 
narea acestor abordări diferite este foarte eficientă în terapie. 


VOCE: lucrul cu vocea este esenţial în Gestalt - unde 
modul de a spune este la fel de important ca şi conţinutul 
vorbirii. Vocea sufocată, „indiferentă” sau sacadată, traduce 
uneori o stare sufletească diferită de ceea ce încearcă clientul 
să exprime verbal, deschizând astfel o pistă de lucru foarte 
bogată. Afirmarea sinelui cu asertivitate (siguranță 
justificată, fără lăudăroşenie) este folosită în Gestalt-terapia 
de grup. 

ZINKER JOSEPH: gestaltist american contemporan, pic- 
tor şi muzician, formator la Institutul din Cleveland, discipol 
al lui Peris, faimos pentru lucrarea sa asupra creativității în 
Gestalt ca şi pentru lucrările asupra Gestalt-terapiei de cuplu. 

GHID DE LECTURĂ 


(Bibliografie selectivă, comentată pe scurt) 
(în total 40 de titluri, dintre care jumătate sunt lucrări 
de Gestalt-terapie; în limba franceză au fost editate 600 
de astfel de lucrări, aici fiind amintite 3% dintre acestea) 


ANZIEU D. - Le moi-peau. Paris. Dunod. 1985 (254 p.) 
Un clasic al psihanalizei contemporane (1974), care repune 
în valoare rolul pielii, păstrând însă conceptul „dublei 
interdicții de atingere” pentru psihanalişti. 


CAPRA F. - Le temps du changement. Monaco. ed. Rocher. 1983. 
Un savant occidental se apleacă supra filozofiei orientale. 
A scris Le Tao de la Fisique, unde subliniază, între altele, 
unicitatea câmpului experienţei şi participarea observato- 
rului la fenomenele observate, criticând mitului obicctivității 
ştiinţifice. 


CHANGEUX J.P. - L'homme neuronal. Paris. Fayard. 1983 (420 p). 
Un clasic, lucrare excepțional documentată, vândută în... 
300000 de exemplare (!), în ciuda stilului „sec“, Changeux 
susţine aici teoriile mecaniciste asupra „cablajuiui” 
(conexiunilor) din creierul uman: gândirea este produsul 
activităţii neuronale. 


DELACROIX ].M. - Gestalt-terapie, culture africaine, changement, 
Paris. Harmattan, 1994 (270 p). 
O experiență formativă pe Coasta de Fildeş. Reflecţii 
interesante ale directorului Institutului de Gestalt din 
Grenoble, asupra Gestalt-terapiei şi a etnologiei. 


DELISLE Gilles - Les troubles de la personalit é, perspective gestaltiste. 
Montreal. ed. du Reflet.1991. (285 p}. 

O lectură gestaltistă a faimosului DSM american, cu 
numeroase considerații generale asupra Gestalt-terapiei, 
în viziunea celor din Quebec. 


FERENCZI S. - Oeuvres complètes (4 tomuri). Paris. Payot. 1982. 
Vezi în special tomul 4 al Jurnalului clinic - în care 
celebrul psihanalist maghiar Ferenczi (discipolui preferat 
al lui Freud) relatează experienţele sale în „tehnica activă”, 
cu implicarea corporală şi emoţională a terapeutului. 
Poate fi considerat în multe privințe un precursor (un 
„bunic”) al Gestalt-terapiei. ; 


FERGUSON M. - Les enfants du Verseau. Paris. Calmann-Lévy. 
1981. (338 p) 
Scrisă de celebra jurnalistă (de articole ştiinţifice) ameri- 
cană care a revelat pentru prima oară publicului, în 1974, 
Revoluţia creierului. În ciuda titlului, este vorba despre o 
lucrare ştiinţifică, foarte documentată dar uşor de citit, 
asupra fascinantei epoci în care trăim. 


FREUD 5. - Ma vie et la Psychanalise. Paris. Gallimard. 1971. 
O altă lucrare clasică a lui Freud (dintre numeroasele sale 
producţii). 


GINGER Serge - La Gestait-therapie (...) în practica clinică (pp. 
279-304) în Former à | hâspital, Honoré B., Toulouse, Privat, 
1983 (350 p.) 

Prima publicaţie în care apare pentagrama; tabel sinoptic 
al principalelor terapii umaniste. 


GINGER Serge - La gestalt: une troisime voie? (pp. 53-71) în Le 
développement personnel et les Travalielleurs sociaux. Coordo- 
natori: Vanoye&Ginger, Paris, E S.F., 1985 (145 p). 

O prezentare sumară a Gestalt-terapiei pentru uzul edu- 
catorilor. Conţine şi un capitol despre practica îndelungată 
în stagii de Gestalt centrate pe sexualitate. 


209 





GINGER Serge et Anne -La Gestalt, une thérapie de contact. 

Paris, Hommes et Groupes, prima ediție, 1987; a cincea 
ediție 1994 (510 p.). 
Lucrare de referinţă în domeniu, mai ales după ce 
traducerile în limba franceză ale clasicilor (Peris, Zinker, 
Polster etc) au fost epuizate. Tradusă în cinci limbi. Deta- 
liază temele evocate în lucrarea de faţă, fiind dedicată în 
special terapeuţilor aflați în formare. 


GUELFI 3. D. & colab. - Psychiatrie. Paris, PUF, 1987. (932 p). 
„Biblia” psihopatologiei contemporane: lucrare impună- 
toare de 900 de pagini, clară şi metodică, ce prezintă 
ansamblul abordărilor: psihiatria tradițională, psihanaliza, 
cercetările biologice etc. Cuprins şi index detaliate, foarte 
uşor de folosit. 


HALL E. - La dimension cachée, Paris, Seuil, 1971. (252 p} 
O carte amuzantă despre proxemică, care studiază su- 
biectivitatea spațiului în raport cu cultura, Exemple 
multiple. 


ISRAEL L. - Boiter n'est pas pécher, Paris, Denoël. colab. L'Espace 
analytique. 1989. 
Una din numeroasele lucrări ale acestui autor, psihanalist 
umanist şi poet, profesor la Strasbourg, care scrie în stil 
romanesc. 


JANIN Pierre - Avec la Gestalt au pays des rêves. Paris, EPG, 
1987. (50 p). 
Broşură ce cuprinde mai multe abordări terapeutice ale 
visului (Freud, Jung, Perls), realizată de un vechi elev al 
Scolii Pariziene de Gestalt, fondator al Asociaţiei Creusets. 


JOUVET M. — Le someil et le reve. Paris, Odile Jacob, 1992. (220 p). 
Clasic contemporan ce studiază visul. Lucrarea cuprinde 
o serie de conferințe, uşor de citit. 

JUNG C.G, - L'homme et la decouverte de son Âme. Lausanne, Mt 
Blanc., 1943 (424 p). 
Introducere simplă în conceptele acestui mare psihanalist 
spiritualist, care se apropie de Gestalt în multe privințe. 
Culegere de texte: principii, complexe, vise. 


JUNG C.G. - Ma vie. Paris, Gallimard, 1970. (470 p). 
Rezumat al parcursului autorului, redactat la sfârşitul 
lungii sale vieți. 


JUSTON Didier - Le transfer en psychanalise et en Gestalt- 
thérapie. Lille, La Boîte de la Pandore, 1990. (290 p). 
Anchetă realizată de un fost elev al Şcolii Pariziene de 
Gestalt (care este de altfel psihanalist), asupra diferitelor 
concepții ale principalilor gestaltişti contemporani 
francezi şi străini, referitoare la variantele de utilizare a 
noțiunii de „transfer” (termen provenit din psihanaliză). 


LAPLANCHE & PONTALIS - Vocabulaire de la Psychanalyse, 
Paris, PUF, 1967, (524 p). 
Lucrare tehnică: „dicţionarul” oficial al psihanalizei. 
Fiecare concept este discutat de-a lungul mai multor pagini, 
pornind de la evoluția sa istorică. 


MARC E. - Le Guide pratigue des Nouvelles Thérapies. Paris, 
Retz, Prima ediție 1982; a 3 a ediţie, 1988 (198 p). 
O excelentă lucrarare scurtă, clară şi precisă, ce prezintă 
patruzeci dintre terapiile umaniste recente cele mai prac- 
ticate în Franța. Date despre fondatori, metode şi adrese 
ale organismelor. 


PERLS Fritz, HEFFERLINE Ralf, GOODMAN Paul - Gestalt- 
thérapie (2 tomuri). (600 p) Montreal, Stanke, 1977 şi 1979 
(tradusă în limba franceză din Gestalt-therapy, U.S.A., 1951). 
Al doilea tom, redactat de Goodman, constituie lucrarea 
princeps a Gestalt-terapiei, în care este prezentată Teoria 

Selfului, precum şi o critică a psihanalizei. Este dificil de 
citit şi... epuizată. 


PERLS Fritz - Le Moi, la Faim et !' Agressivite, Paris, Tchou, 1978 
(334 p.). 
Prima lucrare a lui Perls, în care se prefigurează deja abor- 
darea gestaltistă. O lectură clară şi plăcută, dar... epuizată! 


PERLS Fritz - Rêves ef existence en Gestalt-therapie, Paris, Epi, 
1972 (245 p). 
Lucrarea care l-a făcut celebru pe Perls: prezentarea unui 
seminar asupra viselor. O serie de mini-demonstrații 
comentate (care acum par puțin simpliste)... epuizată! 


PETIT Marie - La Gestalt, thérapie de l'ici-maintenant, Paris, | 
ed.: Retz, 1980; a 4-a ed.: E.S.F., 1993, (184 p}. 
Prima carte franțuzească de Gestalt, scrisă de o practiciană 
care este şi psihanalistă jungiană. O carte uşor de citit, cu 
numeroase exemple comentate. 


POLSTER Erving & Miriam - La Gestalt, nouvelles perspectives 
théoriques et choix thérapeutiques et educatifs. Montreal, Le 
Jour, 83. (330 p). Traducere în limba franceză din lucrarea 
Gestalt Therapy Integrated, U.S.A., 73. 

Una dintre lucrările americane ciasice de Gestalt, care 
prezintă „rezistențele” şi funcţiile contactului. Uşor de 
citit... dar epuizată! 


ROBERT Marthe - La Revolution psychanalytique. Paris, Payot, 
1970 (442 p). 
O excelentă carte de buzunar pentru cei ce doresc o 
abordare clară (şi în acelaşi timp detaliată) a operei şi 
vieții lui Freud. Este vorba despre o reproducerea unei 
serii de conferințe date la radio. 


ROBINE J. M. - La Gestalt- thérapie. Paris, Morisset, 1994. (60 p.). 

O carte micuță, format de buzunar, care rezumă foarte 
clar Teoria Selfului, scrisă de directorul Institutului de 
Gestalt de la Bordeaux. 


SALATHE Noël - Psychothérapie existentielle. Paris. Amers. 
1992. (143 p). 
Un manual clar la îndemâna studenţilor care studiază 
Gestaltul, ce cuprinde o expunere detaliată a teoriei selfului; 
un trâtat despre „caractere” (tulburări), cuprinzând reflecții 
filozofice, scris de un practician de cultură franco- 
americană. 


SARTRE J.P. - L Existentialisme est un humanisme. Paris. Nagel. 
1946. Un celebru pamflet de filozofie existenţială. 


SHEPARD Martin - Le père de la Gestalt: dans l'intimité de Fritz 
Peris. Montréal, Stanke, 80 (237 p}. Trad. din Fritz: an 
intimake portrait... U.S.A., 75, Pris, S.F.G. şi Institutul de 
Gestalt din Bordeaux, nov. 1984 (172 p). Singura biografie 
detaliată a lui Perls tradusă în limba franceză. Aproape 
epuizată! 


SOUZENELLE (de) A. - Le symbolisme du corp humain. Paris, 
Albin Michel, 1977 (284 p). 
O lucrare dificilă, dar pasionantă asupra simbolismului 
ebraic al Scripturii referitor la Ar... ieții Sephiroților şi 
la fiecare parte a corpului. 


V ANOYE F, GINGER $. & colab - Le développement personnel et 
les travailleurs sociaux. Paris, ESF, 1985 (145 p). 
O serie de capitole independente dedicate câtorva abor- 
dări de terapie şi dezvoltare personală, printre care şi o 
scurtă prezentare a Gestaltului şi un capitol despre cei 
cincisprezece ani de practică în stagii de Gestalt axate pe 
sexualitate. 


VINCENT J.D. - Biologie et passions. Paris, Seuil, 1986. (350 p). 

Creierul „hormonal”: o viziune umanistă asupra biopsi- 
hologiei creieruiui, care vine să completeze viziunea 
mecanicistă neuronală a lui Changeux. Lucrare foarte 
documentată cu numeroase exemple şi scrisă cu umor. 
Uşor de citit, 


WATZLAVICK P. - Le langage du changement. Faris, Seuil, 
1978, (186 p). 
Reprezentantul contemporan cel mai cunoscut al Şcolii 
de la Palo Alto scrie o lucrare despre comunicare şi 
schimbare umană. Un clasic, 


WINNICOTT D. - De la pediatrie à la psychanalyse. Paris. Payot, 
1969. 
Un celebru psihanalist britanic, ale cărui idei se apropie 
de Gestalt, le vorbeşte mamelor cum să-şi crească copiii, 
ținând cont de propriul inconştient. 


ZINKER Joseph - Se créer par la Gestalt, Montreal, ed. de 
l'Homme, CIM, 1981 (381 p). Traducere în limba franceză 
din Creative process in gestalt Therapy, (USA, 1977). 
Un altă lucrare clasică de Gestalt scrisă de un terapeut 
american, profesor şi artist. Ciclui contactului, rezistențe, 
creativitate. Uşor de citit... dar epuizată! 

INFORMATII PRACTICE 


Doriţi să faceţi o jsraplez sau să vă dezvoltați 
resursele personale? .. 


Aveţi dificultăți în viaţa de zi cu zi... Vă copleşesc suferin- 
tele sau grijile actuale sau cronice: oboseala, tristețea, doliul, 
singurătatea; timiditatea excesivă, neliniştea, depresia; furie; 
agitația; activităţi şi interese confuze; impulsivitate; dificultăți 
sexuale sau afective; probleme cu copiii, cu părinţii, cu şeful 
dvs.; dificultăți de gestionare a banilor sau tulburări ale 
alimentației (bulimie, anorexie); boli fizice sau psihosomatice; 
dificultăți în luarea unor decizii importante; etc... 

Sau, mai simplu, „vă simțiţi bine în propria piele”... 
dar doriți să vă folosiți la maxim potențialul de care dispuneți: să 
fiți mai creativi, mai întreprinzători, mai liniştiți / împăcaţi, 
doriți ca cercetările dvs. pe plan spiritual să prindă rădăcini, 
să vă dezvoltați cunoştinţele despre propria persoană şi 
despre ceilalți, să vă îmbogăţiți viaţa de cuplu şi relațiile cu 
ceilalți în general, etc. 

Sau aveți o profesie socială: educator, asistent social, 
psiholog, medic, învățător, formator, responsabil de resurse 
umane, preot etc. şi doriţi să o aprofundaţi rafinându-vă 
capacitatea de a înțelege şi disponibilitatea către ceilalți, 
folosind la maxim „instrumentul pestaltist” adaptat la propria 
personalitate, sau să deveniți chiar dvs. psihoterapeut, .. 

„„„Gestalt-terapia poate cu siguranță să vă ajute! 


Cum se procedează? Cu ce se începe? 
Terapie individuală sau de grup? 


Dacă nu ştiţi nimic despre Gestalt şi despre psiho- 
terapie în general, puteţi asista la o „zi de contact” care vă va 
permite să participaţi personal, în funcție de dorința dvs. la 
câteva secvenţe scurte de lucru, şi să observați mai concret 
procesul contactului propus de Gestalt-terapie. 

Pentru o cunoaştere mai aprofundată sau pentru dez- 
voltarea resurselor personale, vă sugerez să urmați un stagiu 
intensiv de două sau trei zile. Majoritatea stagiilor de acest 
tip nu îşi propun o temă inițială specifică, deci puteți să 
discutați problemele care vă preocupă ~ indiferent de dome- 
niul din care fac parte - şi să încercaţi să aveţi o viziune mai 
clară asupra acestora cu ajutorul terapeutului care îl animă. 

Fiecare participant se exprimă personal, atunci când 
doreşte, la intervale de timp variabile: de la câteva minute 
până la o oră. În general începe să vorbească, apoi poate fi 
invitat să se deplaseze, să se adreseze cuiva, să deseneze, etc. 
Pe tot parcursul şedinţei veţi fi liberi să acceptați sau să 
refuzaţi sugestiile animatorului. Fiecare lucrează în ritmul 
propriu şi îşi alege singur temele de lucru. Puteţi chiar să 
rămâneți retras ca un martor tăcut la ceea ce se întâmplă. Tot 
ceea ce se spune în grup rămâne confidențiai printr-o regulă 
a „secretului împărtăşit”, discreţia fiind întotdeauna respec- 
tată cu stricteţe. 

Bineînţeles, puteți consulta individual un terapeut - 
ceea ce pare mai simplu şi mai obişnuit, aşa cum consultăm 
un medic sau un psiholog. Vă veți simţi probabil în mai 
mare siguranță pentru a vă împărtăşi problemele personale 
sau intime, într-o atmosferă de confidenţialitate. Terapeutul 
vă va primi fără să vă judece, stabilind un contact direct şi 
călduros. Vă va asculta cu atenție dar nu se va retrage într-o 
tăcere intimidantă. 

Ascultându-vă, vă va împărtăşi în linii mari ceea ce 
simte. Vă va propune probabil o serie de întrevederi terapeutice 
de susținere, sau o psihoterapie propriu-zisă - ceea ce implică 
un angajament prestabilit pentru o anumită perioadă: de 
exemplu, o oră pe săptămână pentru mai multe luni (de la 
câteva luni la doi sau trei ani, după caz). Va putea de asemenea 
să vă sugereze să participaţi la un grup: grupul s-a dovedit a 
fi în majoritatea cazurilor un real ajutor. Ceilalţi îşi exprimă 
propriile probleme, care de multe ori sunt asemănătoare cu 
ale noastre, fiind susţinut într-un climat primitor şi tolerant 

creat de psihoterapeutul gestaltist. În loc să fim intimidați 
(aşa cum ne temem de multe ori că se va întâmpla) ne vom 
simţi întelegi şi vom lega noi prietenii. În realitate este de 
multe ori mai uşor să începem în grup decât în cadrul între- 
vederilor individuale, însă acest lucru rămâne, bineînțeles, la 
alegerea fiecăruia. 

Formula cea mai interesantă rămâne combinarea celor 
două: terapie individuală (de exemplu o oră pe săptămână) şi 
terapie într-un grup restrâns (de exemplu, o seară o dată la 
15 zile sau un week-end pe lună). Însă acest lucru presupune 
mai mult timp... şi mai mulți bani! Cu toate acestea, asocierea 
acestor două abordări (cu acelaşi terapeut) intensifică şi 
aprofundează considerabil travaliul: grupul permite experi- 
mentarea unor situații dintre cele mai diferite şi mobilizarea 
mai intensă a emoțiilor; lucrul individual permite de cele 
mai multe ori nuanțarea şi asimilarea, în ritmul propriu. 

În orice caz, se poate începe prin întrevederi indivi- 
duale şi apoi vă puteţi alătura unui grup, sau invers, puteți 
debuta în grup şi apoi puteți urma terapia în cadrul unor 
şedinţe individuale - în funcție de preferințe! Este de 
asemenea posibil să lucraţi individual cu un terapeut şi să 
alegeţi alți terapeuți pentru a lucra în grup, însă acest lucru 
implică anumite precauţii pentru a evita confuziile şi evitările. 


Cum să alegeţi terapeutui? 
Care sunt precauţiile necesare? Ce garanții există? 


Este vorba despre o problemă crucială, întrucât alegerea 
unui bun terapeut este mai importantă decât alegerea unei 
metode potrivite de terapie! 

Există posibilitatea de a vă informa dacă este format 
într-o instituție recunoscută sau dacă este supervizat. Cel 
mai simplu mod este de a-i cere direct aceste informații. Un 
bun terapeut, care are o formare corespunzătoare, nu are 
nimic de ascuns. 

În orice caz, puteți merge la doi sau trei terapeuţi 
înainte de a vă decide definitiv cu cine vă veți lucra problemele 

intime pentru mai multe luni. Trebuie să vă simțiți relaxat şi 
să intrați într-un contact securizant. La unii terapeuți, prima 
şedinţă este gratuită (intrarea în contact). 


Primele contacte? Ce îi spuneți terapeutului? 


„ Nu este nevoie să pregătiți în detaliu prima întrevedere: 
este mai indicat să fiți spontan și să improvizați, 

În general, se stabileşte motivaţia: ce căutaţi? ce dificul- 
tăți aveți? ce rezultate aşteptaţi? 

Dacă ați mai întreprins un demers terapeutic sau dacă 
luați medicamente puteți semnala acest lucru, În general nu 
e recomandabil să urmaţi două terapii individuale în acelaşi 
timp (de exemplu o psihoterapie analitică şi o psihoterapie 
gestaltistă). Însă, este posibil să urmaţi o psihanaliză şi în 
acelaşi timp să faceți gestalt-terapie în grup, însă o astfel de 
combinație presupune acordul principial al celor doi terapeuți. 

Bineînţeles, tot ceea ce se spune în timpul şedinţei este 
strict confidential, conform secretului profesional. Dacă vă 
trimiteţi copilul la terapie, practicianul gestaltist va fi foarte 
discret în ceea ce priveşte confidențele copilului din cadrul 
psihoterapiei şi nu vă va transmite decât informații foarte 
generale; însă vă va asculta cu multă atenție. 


Vârsta poate fi un obstacol? 


Nu! Se poate începe o gestalt-terapie la orice vârstă: 
unii terapeuți sunt mai obişnuiţi să lucreze cu capii şi ado- 
lescenţi. Se poate de asemenea întreprinde o terapie la vârste 
mai înaintate: astfel, numeroşi clienți consultă terapeutul 
pentru a face față problemelor legate de pensionare. 

Bineînțeles, stilul terapeutic va fi diferit în funcție de 
vârsta clientului (dar şi în funcție de nivelul cultural şi de 
personalitatea fiecăruia). Acesta se va axa mai mult sau mai 
puțin pe schimbul verbal, sau, dimpotrivă, va pune în va- 
ioare alte modalități de expresie: desen, joc, mişcare, contact 
fizic, etc. 

Cât poate dura o terapie? 


Acest lucru este greu de stabilit de la început: totul 
depinde de problemele abordate, de personalitatea fiecăruia, 
de scopuri... şi de stilul psihoterapeutului! În medie, o terapie 
individuală de profunzime durează de la unul la câţiva ani, 
cu o şedinţă pe săptămână, sau 40 de ore pe an (ţinând cont 
de absențe, boli, vacanțe, etc). - sau, în total, cca. 100 de ore 
pe an. Însă unele terapii pot fi mai rapide şi în acelaşi timp 
mai eficiente ( se constată uneori schimbări importante şi 
durabile după şase iuni); altele dimpotrivă, nu încep să 
producă efecte aparente decât după mai multe luni. 

De obicei asocierea cu o terapie în grup intensifică 
sensibil procesul, grupul facilitarea mobilizării corporale şi 
emoționale - care acționează asupra zonelor profunde ale 
creierului. Terapia în grup permite deseori lucrul coterapeuţilor 
de sex diferit, ceea ce îmbogăţeşte clarificările şi intervențiile. 


Care sunt riscurile? Există contraindicaţii? 


Riscul principal provine dintr-o eroare de alegere a 
„terapeutului”. Şarlatanii care nu au o formare corespunză- 
toare nu sunt excepționali. 

O terapie întreprinsă cu un terapeut competent nu 
prezintă nici un risc: în cazuri extreme, se poate crea un 
dezechilibru între client şi partenerul său de viață, iar acesta 
poate deveni confuz. Altfel spus, dacă apar probleme reale, 
înseamnă că ele „se coceau” de mult la foc mic iar terapia nu 
a făcut decât să accelereze procesul de disociere a cuplului. 
Pe de altă parte, multe legături de cuplu s-au fortificat şi s- 
au adâncit în urma unei terapii: efectele benefice depăşesc cu 
mult incidentele... dar se vorbeşte mai des despre cele din 
urmă pentru că sunt mai spectaculoase! Atunci când parte- 
nerui de cuplu începe o terapie, ar putea fi interesant ca şi 
celălalt să facă la fel, dar de preferință cu un alt terapeut, 
pentru a evita orice interferenţă; sau pot întreprinde amândoi 
o terapie de cuplu, 

Pat să-mi ajut copilul? Partenerul? 


Sigur, puteți cere o terapie pentru copilul dvs. însă este 
nevoie de consimțământul explicit al acestuia, pentru că altfel 
demersul terapeutic va fi ineficient. Terapeutul îl va primi în 
general singur, chiar dacă îl veţi însoți la cabinet. Este 
esenţial să se poată exprima liber, fără să fie înconjurat de 
adulți, implicit de părinți. Nu vă faceţi griji, terapeuţii sunt 
obişnuiţi cu fanteziile copiilor şi nu vor crede orbeşte tot ce 
spun aceştia (mai ales terapeuţii care sunt specializați în 
lucrul cu copiii!) Progresele nu vor fi imediate; se întâmplă 
uneori ca unele probleme să se agraveze provizoriu, datorită 
faptului că copilul se simte „intportant”: acelaşi iucru se 
întâmplă şi când deschidem o rană pentru a o curăța, sau 
când mergem la dentist! Fiţi deci răbdători... 

Dacă partenerul dvs. doreşte (sau acceptă) o terapie, 
este important să stabilească întâlnirea chiar el şi nu prin 
intermediul dvs. Este recomandabil să aibă la îndemână 
adresele mai multor terapeuți, pentru a simți că alegerea îi 
aparține. Psihoterapiile impuse nu au nici un efect. 


Am dori să facem o terapie de cuplu 


Există mai multe formule: 

+ Fiecare urmează o terapie cu terapeuți diferiți 

* Cei doi parteneri consultă împreună un terapeut sau 
un cuplu de terapeuti. În acest caz - cel clasic - unii terapeuţi 
acordă în plus câteva şedinte individuale fiecărui partener, 
pentru a le da ocazia să exprime eventual problemeie pe 
care preferă să nu le evoce în fața partenerului. Toate aceste 
mărturisiri sunt, fireşte, confidenţiale. 

* Cei doi parteneri pot face împreună un stagiu intensiv, 
un fel de „mini-concediu” pentru a lucra asupra relației lor. 

* Cei doi parteneri participă împreună la un stagiu 
dedicat travaliului de cuplu. Se lucrează deci în grup, în care 
secretele sunt împărtăşite participanților. Unele cupluri reuşesc 
să-şi rezolve dificultățile, altele se separă fără prea mari pagube. 
220 





Formarea: doresc să devin practician profesionist 
în Gestalt-terapie. Ce trebuie să fac? 


Condiţiile de admitere în formare variază într-o anume 
măsură în funcție de şcoli şi institute, 

Formarea practicienilor gestaltişti (în domeniul psiho- 
terapiei, în domeniul psihosocial şi în cel al intervențiilor în 
firme) implică în general următoarele: 


+ Oanume maturitate personală (vârsta medie a stagia- 
rilor, în Franţa, este în jur de 40 de ani, cei cu vărste până în 
30 de ani fiind excepții). 

+ O terapie personală aprofundată (individuală sau de 
grup, de preferință ambele) 

« Un anumit nivel cultural: în generali, se solicită di- 
plomă de licență în ştiinţe socio-umane 

a O anumit practică în meseria de origine 

e Un examen sau concurs de admitere la şcoala formativă 
sau la institutul ales: interviuri, stagii de selecție sau un an 
de probă. Se cere un echilibru general al personalității, 
supleţe şi deschidere către celălalt, dinamism şi creativitate, 
capacitatea de implicare personală în acelaşi timp profundă 
şi controlată. 


Formarea de bază durează 3 sau 4 ani, sub forma unor 
întâlniri periodice. Formarea cuprinde cursuri teoretice şi 
metodologice, învățarea unui anumit număr de tehnici, 
experimentări practice, antrenament sub supervizare, studii 
de caz, etc, precum şi redactarea şi susținerea unei lucrări 
la sfârşitul stagiilor. Totul se realizează într-o atmosferă de 
implicare personală permanentă. 

Formarea de bază poate fi urmată de o formare avansată 
care durează doi ani sau mai mult, ce cuprinde o super- 
vizare regulată, cursuri de aprofundare (psihopatologie, 

transfer, etc) sau de specializare (în terapia copilului, a 
cuplului, a tulburărilor mentale, intervenții în instituții şi 


firme, etc). 
O formare completă în Gestalt-terapie cuprinde: 


» O psihoterapie personală 


. O formare teoretică şi metodologică 
+ O practică supervizată cu clienții 

